މޮނިޓަރިންގެ ހާލަތު އުވައިލިކަމަށް ބުނެ ދައުރުވަމުން ދަނީ ފޭކު ލިޔުމެއް: ކުޅުދުއްފުށީ ކައުންސިލް - DhiDaily\nމޮނިޓަރިންގެ ހާލަތު އުވައިލިކަމަށް ބުނެ ދައުރުވަމުން ދަނީ ފޭކު ލިޔުމެއް: ކުޅުދުއްފުށީ ކައުންސިލް\nކުޅުދުއްފުށީގައި އިއުލާންކޮށްފައިވާ މޮނިޓަރިންގެ ހާލަތު އުވައިލިކަމަށް ބުނެ ފަތުރަމުންދަނީ ސައްހަ ލިޔުމެއް ނޫންކަމަށް ކުޅުދުއްފުށީ ކައުންސިލުން މިރޭ ބުނެފިއެވެ.\nކުޅުދުއްފުށީ ކައުންސިލުން މިރޭ ބުނީ އެ ރަށުގައި އިއުލާންކޮށްފައިވާ މޮނިޓަރިންގެ ހާލަތު އުވާލާފައިނުވާ ކަމަށާއި, މޮނިޓަރިންގެ ހާލަތު އުވައިލިކަމަށް ބުނެ ފަތުރަމުންދަނީ ސައްހަ ލިޔުމެއް ނޫންކަމަށެވެ.\nމިކަމާއި ގުޅިގެން އެ ރަށު ރީޖަނަލް ހޮސްޕިޓަލުން ބުނީ މޮނިޓަރިންގެ ހާލަތު އުވައިލިކަމަށް ބުނެ، ދައުރުވަމުންދާ ލިޔުމަކީ ތާރީޚު ބަދަލު ކޮށްގެން ދައުރު ކުރަމުން ގެންދާ ލިޔުމެއް ކަމަށެވެ.\n”ރައްޔިތުންނަށް އޮޅޭ ގޮތަށް ކުރާ މިފަދަ ޢަމަލުތައް އަޅުގަނޑުމެން ހަރުކަށި އިބާރާތުން ކުށްވެރި ކުރަން. މޮނިޓަރިންގެ ހާލަތު އުވައިލުމާއެކު އަޅުގަނޑުމެންގެ ސޯޝަލް މީޑިއާ މެދުވެރިކޮށް ރައްޔިތުންނަށް އަންގަމުން ގެންދާނަން. “ ކުޅުދުށްފުށީ ރީޖަނަލް ހޮސްޕިޓަލުން ބުންޏެވެ.\nކުޅުދުއްފުށި މޮނިޓަރިންގެ ހާލަތަށް ގެނެސްފައިވަނީ މި މަހުގެ 24 ގައެވެ. އެއީ އެ ރަށު ހޮސްޕިޓަލުގައި އޮތް ބަލި މީހަކު ކޮވިޑަށް ޕޮޒިޓިވްވުމުންނެވެ. އެ ކޭސްއާއި ގުޅިގެން މިހާތަނަށް ޖުމްލަ ހަތަރު މީހުން ވަނީ ޕޮޒިޓިވްވެފައެވެ.\nކުޅުދުއްފުށި ސިޓީ ހޮސްޕިޓަލުން ވަނީ މޮނިޓަރިންގެ ހާލަތު އުވައިލެވެންދެން މާސްކު އެޅުމަށާއި، ރައްކާތެރިކަމުގެ ފިޔަވަޅުތަކާއެކު އުޅުމަށް އެންމެހައި ރައްޔިތުންނަށް އިލްތިމާސްކޮށްފައެވެ. އަދި ހަމައެހެންމެ ބަލީގެ އެއްވެސް ޢަލާމާތެއް ފެންނަކަމުގައިވާނަމަ، ކޮވިޑް ހޮޓްލައިން (7606688) އާއި ގުޅައި މަޢުލޫމާތު ހިއްސާ ކުރުމަށް ވެސް ކުޅުދުއްފުށި ސިޓީ ހޮސްޕިޓަލުން ވަނީ އެދިފައެވެ.


Vagu Dollar Vikki Dhemeehaku Joorimana Koffi ވަގު ޑޮލަރު ވިއްކި ދެމީހަކު ޖޫރިމަނާކޮށްފި – Huvadhoo News Vagu Dollar Vikki Dhemeehaku Joorimana Koffi Huvadhoo News\nވަގު ޑޮލަރު ވިއްކި ދެމީހަކު ޖޫރިމަނާކޮށްފި\nވަގު ޑޮލަރުތަކެއް ވިއްކި ދެމީހަކު 28،000 ރުފިޔާއިން ޖޫރިމަނާ ކުރަން ކްރިމިނަލް ކޯޓުން ނިންމައިފިއެވެ.\nމައުލޫމާތުލިބޭ ގޮތުގައި ވަގު ޑޮލަރުތަކެއް ވިއްކި ކަމަށް ދެމީހަކު ވަނީ އިއުތިރާފްވެފައެވެ. އެހެންކަމުން އެދެމީހުންނަށް ހަތަރު މަހާއި 24 ދުވަހަށް ޖަލު ހުކުމެއް ވަނީ ކްރިމިނަލް ކޯޓުން އިއްވާފައެވެ.\nއެހެންނަމަވެސް މިއަދަބު ޖޫރިމަނާއަކަށް ބަދަލުކުރަން އެދެމީހުން ވަނީ އެދިފައެވެ. މިދިޔަ ހޯމަ ދުވަހު ކުރި ހުކުމުގައި ކޯޓުން ނިންމީ އެ މީހުން 28،800ރ. އިން ޖޫރިމަނާ ކުރުމަށެވެ. އެ ފައިސާ ދެ މަސް ތެރޭގައި ކޯޓަށް ދައްކަން އެ ހުކުމުގައި އަންގާފައިވެއެވެ.\nމި ދެ މީހުންގެ މައްޗަށް މަކަރާއި ހީލަތް ހެދުމުގެ ދައުވާ ދައުލަތުން ކުރީ ވައިބާ ގްރޫޕެއްގައި ޑޮލަރު ވިއްކާކަން އިއުލާން ކުރުމަށް ފަހު ޕާކިސްތާނު މީހަކަށް ސައްހަ ނޫން 800 ޑޮލަރު ދިނުމަށްފަހު 16.50 ގެ ރޭޓުން އެއަށް ވާ ދިވެހި ފައިސާ ހޯދާފައިވާތީއެވެ.


Kaiveneege Photo Shoot Vegen Dhiyaee Biruveri "Huvafenakah" - Vaguthu\nކައިވެނީގެ ފޮޓޯ ޝޫޓް، ބިރުވެރި "ހުވަފެނަކަށް"\nވަރަށް ލޯބިން އުޅުނު ދެމަފިރިއެއްގެ ކައިވެނީގެ ހަފްލާ އޮސްޓްރޭލިއާގައި ބޭއްވިއެވެ. އެ މީހުން ހުވަފެނުން ދެކުނު ކަހަލަ ގޮތަކަށް ބާއްވަން އުޅުނު އެ ހަފްލާގައި ފަހުން ކަންތައް ވެގެން ދިޔައީ އެ މީހުން އުއްމިދުކޮށްގެން ތިބި ގޮތަކަށް ނޫނެވެ. ކައިވެންޏަށްފަހު ފޮޓޯ ޝޫޓް ނަގަން އެ މީހުން އުޅުނީ ތަފާތު ގޮތަކަށެވެ.\nގްލެން އާއި މިކީ ކައިވެންޏަށް ފަހު ފޮޓޯ ޝޫޓެއް ނަގަން ވެގެން އުޅެނިކޮށް އެ މީހުންނާއި ކުރިމަތިލީ ގެރިއެކެވެ. އެ ގެރިއަކީ ވަރަށް ބޮޑަށް ރުޅި އައިސްފައި ހުރި ގެރި އެއްކަމަށް ވެއެވެ.\nއެ މީހުންގެ ފޮޓޯގްރާފަރު އެދުނީ އެ މީހުން ކައިރިން ހޯސްއަކާއި އެކު ފޮޓޯ ނެގުމަށެވެ. އެހެން ނަމަވެސް އެ މީހުން އެ ހޯސްއާއެކު ފޮޓޯ ނަގަން ތިއްބާ އެ މީހުންނާއި އެ ރުޅިގަދަ ގެރި ކުރިމަތިލިއެވެ.\nއެ ގެރީ ދުވީ އެ މީހުންގެ ފަހަތުންނެވެ. އެ ގެރި އެ ފޮޓޯ ޝޫޓް ކުރިއަށްގެންދަން ބޭނުން ނުވި ކަހަލައެވެ. އެކަމާއި އެމީ ބިރުން ވަރަށް ބާރަށް ދުވާ މަންޒަރު ފެންނަ ފޮޓޯތަކެއް މީސް މީޑިއާގައި ދަނީ ދައުރުވަމުންނެވެ.\nއެހެންކަމުން އެ ފޮޓޯ ޝޫޓް ވެގެން ދާނީ އެ މީހުންނަށް ވަރަށް ބިރުވެރި ޝޫޓަކަށެވެ. އަދި އެ މީހުން ބޭނުންވި ގޮތަށް ފޮޓޯތައް ވަނީ ނުނެގިފައެވެ. ނަމަވެސް އެކަން ވެގެން ދާނީ ހަނދާނުން ފިލާނުދާނެ ވަރުގެ ޝޫޓަކަށެވެ.\nތަމަންނާ ބުނީ 'ކުޅު' އެއީ ހަންގަނޑަށް ރަނގަޅު އެއްޗެއް ކަމަށް\nއޮކްޓޯބަރ 8, 2018 13:48\nއެޑިޓް ކޮށްފައިން ފޮޓޮއެއް...ފޭކް\nއޮކްޓޯބަރ 8, 2018 16:25


vnews - Sifain lavvaa ghairu gaanoonee evves kameh sarukaarun nukuraane: Minister\nސިފައިން ލައްވާ ޣައިރު ގާނޫނީ އެއްވެސް ކަމެއް ސަރުކާރުން ނުކުރުވާނެ: މިނިސްޓަރު\nޑިފެންސް މިނިސްޓަރު އަދަމް ޝަރީފް އުމަރު -- ފޮޓޯ: އެމްއެންޑީއެފް\nރައީސުލްޖުމްހޫރިއްޔާ އަބްދުﷲ ޔާމީން އަބްދުލްގައްޔޫމުގެ ސަރުކާރުން ސިފައިން ލައްވާ ގާނޫނީ އިމުގެ ބޭރުން އެއްވެސް ކަމެއް ނުކުރާނެ ކަމަށް ޑިފެންސް މިނިސްޓަރު އާދަމް ޝަރީފް އުމަރު ވިދާޅުވެއްޖެއެވެ.\nމިނިސްޓަރު މިހެން ވިދާޅުވީ، ސިލްސިލާކޮށް ސިފައިންނާ ބައްދަލުކުރައްވާ ޕްރޮގްރާމްގެ ތެރެއިން، ރޭ ކަޅުތުއްކަލާކޮށީގައި ބޭއްވި ބައްދަލުވުމުގައި ސިފައިންނާ މުހާތަބު ކުރައްވައި ވާހަކަފުޅު ދައްކަމުންނެވެ.\nމިނިސްޓަރު ވިދާޅުވީ ސަރުކާރުން ސިފައިންނަށް ޣައިރު ގާނޫނީ އަމުރުކޮށް، ގާނޫނުގެ އިމުން ބޭރުން ކަންތައްތައް ކުރުމަށް ނާންގާނެ ކަމަށާއި ގާނޫނީ އިމުގެ ބޭރުން އެއްވެސް ކަމެއް ރައީސް ޔާމީންގެ ސަރުކާރުން ވެސް ސިފައިން ލައްވާ ނުކުރުވާނެ ކަމަށެވެ. އަދި މިއަދު ދިވެހި އަސްކަރިއްޔާ ހިންގަމުން މިދަނީ ސިޔާސީ އެއްވެސް ނުފޫޒެއް ނެތި، ވަރަށް މުސްތަގިއްލުކަމާއެކުގައި ކަމަށާއި އަދި އަސްކަރިއްޔާ ހިންގުމަށް ގެންނަންޖެހޭ ބިނާކުރަނިވި، އިސްލާހީ ބަދަލުތައް ގެންނަވަމުންދާ ކަމަށް ވެސް މިނިސްޓަރު ވިދާޅުވިއެވެ.\nމީގެ އިތުރަށް މިނިސްޓަރު ވިދާޅުވީ އަންނަ އަހަރު ރާއްޖޭގައި ރިޔާސީ އިންތިޚާބު އޮންނާނެ ކަމަށާއި އެހެންކަމުން ގައުމުގެ ސިޔާސީ ހަލަބޮލިކަން އިތުރުވާނެ ކަމަށެވެ. އަދި ރާއްޖޭގައި އެނބުރެމުންދާ ސިޔާސީ އޮއިވަރު މިހާރަށްވުރެ ވެސް ކުރިއަށް އޮތްތަނުގައި ބާރުވުމަކީ އެކަށީގެންވާ ކަމެއް ކަމަށާއި އެކަމުގެ އޮއިވަރުގައި ސިފައިންގެ ބޭފުޅަކު ބެހިގެން ގޮސްގެން ނުވާނެ ކަމަށްވެސް މިނިސްޓަރު ވިދާޅުވިއެވެ.


Katrina Ge Kaiveni Hafla: Drone Eh Mathin Fenunas, Badi Jahaa vataalaane!\nކެޓްރީނާ އަދި ވިކީ މެހެދީ ސަރްމަނީއަށް ދަނިކޮށް ނަގާފައި ކަމަށް ބުނެ ދައުރުވާ ފޮޓޯއެއް-----\nކެޓްރީނާގެ ކައިވެނި ހަފްލާ: ޑްރޯން އެއް މަތިން ފެނުނަސް ބަނޑިޖަހާ ވައްޓާލާނެ\n07 ޑިސެމްބަރ 2021 - 15:09:01\nމިދުވަސްކޮޅު އިންޑިއާގައި އެންމެ ބޮޑަށް ދެކެވޭ ވާހަކައަކީ ވިކީ ކައުޝަލް އަދި ކެޓްރީނާގެ ކައިވެނީގެ ވާހަކަ އެވެ. މިހަބަރުތަކަކީ ދޮގެެއްކަމެއް ތެދެއްކަމެއް ނޭނގޭ ވަރަށް މި އަޑުތައް ދުވަހެއް ދުވަހަކަށް ދަނީ އިތުރުވަމުންނެވެ.\nމީޑިއާތަކުން ބުނާ ގޮތުގައި މި ކައިވެންޏަކީ އެދެމީހުން އެކި އެކި ސަބަބުތަކާއިއެކު ވަރަށް ސިއްރިޔާތުގައި ކުރަން އުޅޭ ކައިވެންޏެކެވެ. ކެޓްރީނާ އާއި ވިކީގެ ކައިވެންޏަކީ ހަމައެކަނިި އާއިލާ މީހުންނާއި ގާތް އެކުވެރިންނަށް ހުޅުވާލައިގެން ކުރިއަށްދާ ހަފްލާއެއް ކަމަށް ވެއެވެ.\nއެ ކައިވެނީގެ ފޮޓޯ އަދި ވީޑިއޯ ނެގުން ހުއްޓުވަން ގިނަ ފިޔަވަޅުތަކެއް ވަނީ އަޅާފައެވެ. އެގޮތުން އެ ހަފްލާއަށް އަންނަ އެއްވެސް މީހަކަށް ފޯނުވެސް އެތެރެއަށް ނުވެެއްދޭއިރު މިހާރު ރިޕޯޓުތައް ބުނާގޮތުން ކައިވެނީގެ ކަންތައް ކުރިއަށްދާ ވަގުތު އެ ސަރަހައްދު މަތިން ޑްރޯންއެއް އޮޕަރޭޓްކޮށްފި ނަމަ ވެސް ބަޑިޖަހައި ވައްޓާލާނެއެވެ.\nއަދި އޭގެ އިތުރުން ހަފްލާގެ ސެކިއުރިޓީ ވަރުގަދަކޮށްފައިވާއިރު ރިޕޯޓްތައް ބުނާ ގޮތުގައި އެ ހަފްލާގެ ސެކިއުރިޓީ އިތުރަށް ވަރުގަދަކުރުމަށް ކެޓްރީނާގެ ކުރީގެ ލޯބިވެރިޔާ އަދި މަޝްހޫރު ބޮލީވުޑް ސުޕާ ސްޓާ ސަލްމާން ހާންގެ ބޮޑީގާޑް ޝޭރާ ވެސް ހުންނާނެ އެވެ. ބޮލީވުޑް ހަބަރުތައް ގެނެސްދޭ "ޕިންކް ވިލާ" އިން ރިޕޯޓްކުރާ ގޮތުގައި ރާޖަސްތާންގައި މި ހަފްތާތެރޭގައި އޮންނާނެ ކަމަށް ބެލެވޭ އެ ހަފްލާއަށް އިތުރަށް ބޭނުންވާ ސެކިއުރިޓީ ފޯރުކޮށްދޭނީ ސަލްމާން ހާންގެ ބޮޑީގާޑް ގުރްމީތު ސިންގް (ޝޭރާ) އެވެ.\nއެންމެ ފަހުގެ ރިޕޯޓްތައް ބުނާ ގޮތުގައި އެގޮތަށް ނިންމާފައިވަނީ ކެޓްރީނާ އާއި ވިކީ ވަނީ އެމީހުންގެ ކައިވެނީގެ ފޮޓޯތައް އިންޓަނޭޝަނަލް މެގެޒިންއެއްގެ އިންޑިއާ އެޑިޝަނަށް ވިއްކަން ނިންމާފައި ވުމުންނެވެ.\nރާޖަސްތާންގެ ސަވައި މަދަޕުރްގައި 38 އަހަރުގެ ކެޓްރީނާ އާއި 33 އަހަރުގެ ވިކީ ކައުޝަލްގެ ކައިވެނި ކުރާނެ ކަމަށް ރިޕޯޓްތައް ބުނަނީ ޑިސެމްބަރު މަހުގެ ނުވަ ވަނަ ދުވަހު އެވެ. ކައިވެނީގެ ހަރަކާތްތައް ތިން ދުވަސް ވަންދެން ކުރިއަށް ދާނެ އެވެ.\nކެޓްރީނާ އަދި ވިކީގެ ކައިވެންޏަކީ ބޮލީވުޑް ތަރިއަކު ފަހުގެ ތާރީހެއްްގައި އެންމެ ސެކިއުރިޓީ ވަރުގަދަކޮށް ބާއްވާ އެއް ކައިވެންޏެވެ.\nމި ކައިވެންޏާއި ބެހޭގޮތުން ހުރިހާ ޑީޓެއިލްސް އެއް މިހާރު ގާތްގަނޑަކަށް އެކި ހަބަރުތަކުން ވަނީ ފެންމަތިވެފައެވެ. ނަމަވެސް ވިކީ ވެސް ކެޓްރީނާވެސް މިކަމުގައި މިހާތަނަށް ރަސްމީީކޮށް އެއްޗެއް ނުބުނެއެވެ.\nނަމަވެސް މިފަހަކުން ވަނީ ކެޓްރީނާގެ ގެއަށް ވިކީ އާއި ވިކީގެ އާއިލާގެ މީހުން ވަންނަ ފޮޓޯތަކަކާއި، ކެޓްރީނާ މޭކަޕް އާޓިސްޓު އަދި ޑިޒެއިނަރު ވަންނަ ފޮޓޯތަކެއްވެސް މީޑިއާތަކުގައި ދައުރުވެފައެވެ.


ދިވެހި ތާރީޚުގެ އެންމެ މުޑުދާރު ސަފުޙާތައް އުކެމުން ދަނީ! – Maldivian Democratic Party\n12 އޭޕްރީލް 2012\nދިވެހި ތާރީޚުގެ އެންމެ މުޑުދާރު ސަފުޙާތައް އުކެމުން ދަނީ!\nއަދި އޭގެ އިތުރުން ރާއްޖޭގެ ތާރީޚުގައި ހަގީގަތް އޮޅުވާލައި އެއިރެއްގައި އެތިބަ ވެރިބަޔަކު ބޭނުންނޫން އެކިއެކި ކަންކަން ނުލިޔެ ދޫކުރުމުގެ ސަބަބުން ތާރީޚީ ގިނަ ޙާދސާތަކެއް ވަންހަނާ ކުރެވިފައިވާކަމީ އެނގޭންއޮތް ޙަގީގަތެއްވެސް މެއެވެ. ނަމަވެސް މިފަހަކަށް އައިސް ދިވެހީން ގަދަކަމުން ހޯދައިގަތް ޚިޔާލުފާޅު ކުރުމުގެ މިނިވަންކަމާ ދުލާއި ގަލަމުގެ މިނިވަން ކަމުގެ ބޭނުން ކޮށްގެން ރާއްޖޭގައި މިފަހުގެ ތާރީޚު ހަގީގަތާ ގާތްކޮށް ލިޔެލުމުގެ ނަސީބު މިދަނީ ލިބެމުންނެވެ.\nވޭތުވެދިޔަ ތަނުގައި ސަރުކާރުން ހިންގާ ބޮޑެތި ޖަރީމާތައް އޮޅުވާލައި މުލަންމާކޮށް ނެރެފައި ވުމުން މިއަދުވެސް އެކަންކަމުގެ އަސްލު ހޯދައިގަނެ ނެރުމުގައި ލިޔުންތެރީންނަށް އެތަކެއް ގޮންޖެހުންތަކެއް މިވަނީ ކުރިމަތިވެފައެވެ. ޑޮކިއުމެންޓް ކުރެވެންހުރި ކާފީ ހެކިތައް ސަރުކާރުތަކުން ޚާއްސަކޮށް އެމްޑީޕީގެ ވެރިކަމާ ހަމަޔަށް ކުރީގެ ވެރިކަން ތަކުން ވަނީ ނައްތާލާފައެވެ. މިއަދު ގާނޫނީ ގޮތުން ރާއްޖޭގައި އޮންނާން ދިވެހީން އެކަށަ އަޅާފައިވާ އެމްޑީޕީގެ ވެރިކަން ބަޣާވާތަކުން ބަދަލުކޮށްލުމުގެ އެންމެބޮޑު ބޭނުމަކީ މަޝްހޫރު ތިރީސްއަހަރުގެ ވެރިކަމުގައި އެސަރުކާރުން ހިންގާފައިވާ ޚިޔާނާތްތަކާއި ޖަރީމާތައް ބޭޒާރުވިޔަ ނުދީ ފޮރުވައި ފަސްއަޅާލުމެވެ. މިއަދު ފެންނަމުން މިދާ ހަގީގަތް ތަކުގެ އަލީގައި ބުނެވެން އޮތީ މިއަދު ރާއްޖޭގެ މައްޗަށް ގަދަވެގެން މިތިބަ ބާޣީން މިގޮތުގައި ތިބުމުގެ ފުރުސަތު އިތުރުވަމުން ދިޔަ ވަރަކަށް ދިވެހީން މިހޯދައިގަތް ޚިޔާލު ފާޅުކުރުމުގެ މިނިވަންކަން ދަމާ ، ނިގުޅައި ނިންމާލާނެ ކަމެވެ. މިހާރުވެސް އެކަން މިދަނީ ފެނި، ހާމަ ވަމުންނެވެ.\nމަޝްހޫެރު ތިރީސްއަހަރުގެ ޚުދުމުޚުތާރު ސަރުކާރުން ހިންގާފައިވާ ތަފާތު ޖަރީމާތަކުގެ ތެރެއިން އެއިރު ޖަލުތަކުގައި ހައްޔަރުކުރި މީހުންނަށް ދީފައިވާ ބޮޑެތި އަނިޔާތަކާއި، ވީނުވީއެއް ނޭނގި ގެއްލިފައިވާ ގިނަބަޔެއްގެ މައްސަލަތަކަށް ކިރިޔަ ކިރިޔާ އަލިއަޅުވާ ލެވިދާފަދަ ޑޮކިއުމެންޓު ތަކެއް އަމިއްލަ ޖަމިއްޔާއަކުން ހޯދައި އަނިޔާ ލިބުނު މީހުންގެ ބަޔާންތައް ރެކޯޑު ކުރެވޭއިރަށް އެސަރުކާރުގައި އިސްކޮށް ތިބިބަޔަކާއި އެމްޑީޕީ ސަރުކާރުން އެއްއަތް މަތީ ބައިންދައި އަނެއްއަތް ޖަހައިގެން ފިސާރި ލޯބިން ގެންގުޅުނު ނައިބުރައީސް ގުޅިގެން މިވަނީ ބަޣާވާތަކުން ދިވެހީންގެ ވޯޓުފޭރިގަނެ ވެރިކަން ބަދަލުކޮށްލާފައެވެ. ފެންނާންހުރި ހެކިތަކަށް ބަލާއިރު މިނޫންއެއްޗެއް އަމުދުން ބުނެވޭކަށް ނެތެވެ. ނަމަވެސް މިހިންގި ހަޑި ، އެހާމެ މުޑުދާރު އަަމަލު ފޮރުވުމަށް މިއަދު މިއޮތް ބާޣީ ސަރުކާރުން އެގެންދަނީ ކެނޑިނޭޅި މަސައްކަތް ކުރަމުންނެވެ. އެމީހުންނަށް ސަނާކިޔާ މުޑިވިއްދާ ޓީވީ ޗެނަލުތަކުން އެގެންދަނީ ރެޔާދުވާލު ދޮގުރިޕޯޓުތައް ފަތުރަމުން ހަގީގަތަށް ފަސްއެޅޭތޯ ކުރެވެން އޮތް ކޮންމެ މަސައްކަތެއް ކުރަމުންނެވެ. ނަމަވެސް މިއަދު ދިވެހީން މިތިބީ އެއަށްވުރެ ހޭއަރައިގެންނެވެ. މަދުބަޔަކު ” ތިމަންނާމީ ބާޣީ ޝިފޫއޭ ” ބުނާ ރަނޑާއްޔެއްގެ ކަންހުޅީގައި ބެދިފައި ތިއްބެއް ކަމަކު ގިނަމީހުން އެހަދާ ދޮގުތަކެއް ގަބޫލެއް ނުކުރެއެވެ.\nމިއަދު މިހިނގައިދިޔަ ކަންކަން ގައިމުވެސް ކޮންމެވެސް ބަޔަކު ހަގީގަތާ އެއްގޮތައް ލިޔެ ހާމަކުރާނެކަމީ ޔަގީންކަމެކެވެ. މިއަދުވެސް ލިޔެވި ފެންނާންހުރި ހަގީގަތްތަކާއި ކުރެވިފައިވާ ވީޑިޔޯތަކުން ބިބާޣީންގެ އަސްލުތައް އެހެރީ ސަރީޚަކޮށް ފެންނާށެވެ. އަދި ދުވަސްވީ ވަރަކަށް ބާޣީންގެ ސޯޓުސޮހި އޮރިޔާންވެގެން ދާނެކަމީ މިއަދު ޝައްކެއްނެތި ގަބޫލުކުރެވޭނެ ކަމެކެވެ. ދިވެހި ރާއްޖެއަށް ބަޑިބުރާސްފަތި ގެނުވައި އެކަން މުޅީން އެހެން ސިފަޔަކަށް ބަދަލު ކުރުމަށް މިހާތަނަށް ތިރީސްއަހަރުގެ ވެރިކަމުން ފެތުރި ޕުރޮޕެގެންޑާތައް މިއަދު ދިވެހީންނަށް މިވަނީ ހާމަވެފައެވެ. އެހެނަސް އަދި އަދާ ޖެހެންދެންވެސް އެމްއެސްއެލްގެ މައްސަލައާއި އެފްޕީއައިޑީގެ މައްސަލަތަކާއި މިފްކޯގެ ތިޖޫރިތަކުން ވަގުނޫޓު ފެނުނު މައްސަލަތައް އެވަނީ ފަސްއަޅައި ފޮރުވާލާފައެވެ. އެންމެ ފަހުން އެވަރުން ނުވެގެން ދިވެހިރައްޔިތުން ވޯޓަަކުން އިންތިޚާބު ކުރި ރައީސަކު ވެރިކަމުން ދުރުކޮށް އެތިބީ ވެރިކަމުގައިވެސް ބަގުޑި ބައްދައިގެންނެވެ.\nމިކަންކަން މިއަދުގެ ލިޔުންތެރީންގެ ކޮންމެވެސް ބަޔަކު ނުވިކޭ ގަލަންތަކަކުން ލިޔެ އަންނާންއޮތް ތަނުގައި ހާމަކުރާނެކަން ޔަގީނެވެ. އެކަމަކު ހިތާމަޔަކީ އެދުވަހަކުން ދެން އަންނާންއޮތް ޖީލުތަކަށް ދޫކުރެވޭނެ މިތަރިކަޔަކީ ދުވަހަކުވެސް ދިވެހީން ، އެއްބަޔަކު އަނެއް ބަޔަކަށް އިތުބާރު ނުކުރެވުމަށް އެޅިގެންދާނެ ހަރުފަތަކަށް ވެގެންދާނެ ކަމެވެ. ދިވެހީން މިއަދާހަމަޔަަށް އެންމެ އިތުބާރުކުރި ރާއްޖޭގެ ސަލާމަތީ ބާރުތަކުގެ އަގުމިވަނީ ދިވެހީންގެ ކުރިމަތީގައި ވެއްޓި ، ހަފުސްވެފައެވެ. މިއަދު ސިފައިންނާއި ފުލުހުންނާމެދު ގިނަބަޔަކު ދެކެނީ އެއީ ގައުމަށްވުރެ ރިޝްވަތުގެ ނަޖިސް ފައިސާއަށް ވިކޭ ބައެއްގެ ގޮތުގައެވެ. މަދުބައެއްގެ ސަބަބުން މުޅި އެދެ މުއައްސަސާގެ އަގު އެވަނީ ވެއްޓިފައެވެ. ވެރިކަމުގައި ދެންހުންނާން ޖެހޭ އެއްވެސް މީހަކު އޭނާގެ ނައިބަކަށް އިތުބާރެއް ނުކުރާނެއެވެ. ދިވެހީންގެ ލޭބޮއެގެން ބަނޑުލާފައި މިތިބަ މަހުޖަނުންނަކީ ނުރައްކާތެރި ޝިކާރަ ވެރީންކަމުގައި ދެކޭނެއެވެ. ދީނީ އިލްމު ވެރީންނޭ މިކިޔާ ބަޔަކީ ރަތްލާޖެހި ޓެރަރިސްޓުން ކަމުގައި މީހުން ހީކުރާނެ ޖާގަ އެވަނީ އެވެރީންގެ ތެރެއިން ބަޔަކު ފަހިކޮށް ދީފައެވެ. ބަނގުރަލަކީ ބޮނަކުއާ ފެންފޮދެއް ކަމުގައި ދިވެހި މުސްލިމުންނަށް މިއޮތީ އަންގާ ދެވިފައެވެ. ހަތަރެސްފައި ބަނދެ މީހުންގެ ހަލާލުއަނބިން ރޭޕުކުރާ މީހުންނަކީ ދީނީގޮތުން ރޯލުމޮޑެލުން ކަމުގައި ދިވެހީންނަށް މިވަނީ ދައްކައި ދީފައެވެ.\nހިތާމަޔަކީ މިއަދު ޔޯލަކޮށް ގިނަބަޔަކު މިދައްކާ ވާހަކަތަކުގެ ހަގީގަތް މިއަދު ބޭރުގެ ފަރާތްތަކަށްވެސް އެނގި ހާމަވެފައިވާކަމެވެ. މިގަައުމުގައި މިއަދު އެތިބަ ބާޣީ ސަރުކާރުގެ ވެރީންނަކީ އަނިޔާވެރި ބައެއް ކަމުގައި އަނެއްކާވެސް ބޭރުގެ ފަރާތްތަކުން ގޮވަމުން އެގެންދަނީ ފެންނާންހުރި ހަގީގަތް ތަކެއްގެ މައްޗަށް ބިނާކޮށެވެ. މިއަދަކު ދުނިޔެއަކަށް އޮޅުވައެއް ނުލެވޭނެއެވެ. އަދި ބޭޒާރުނުވެ ގިނަ ދުވަހަކުވެސް ނުތިބެވޭނެއެވެ. ދިވެހީން ލަދުން މިވާހަކަތައް ނުދެއްކިޔަސް އެވެރިން މިކަންކަން ލިޔެ ހާމަކުރާނެއެވެ. ރީތިބޭޒާރަކުން ކޮންމެ ދިވެއްސަކު ބޭޒާރުވެ ދުނިޔޭގެ ގައުމު ތަކުގައި ދިވެހީންނަކީ ބާޣީންނަށް ސަނާކިޔާ ބައެއް ކަމުގައި ލޭބަލް ކުރެވިގެން ދާނެއެވެ. މިކަމުގެ ސަބަބުން ރާއްޖޭގައި މިއޮންނަ ސައްތައިން ސައްތަ މުސްލިމު ކަންވެސް ދިވެހީން ރޭރުކުރުވުމަށް ޖޯކެއްގެ ގޮތުގައި ބަޔަކު ބޭނުން ކުރާން ފަށާފާނެއެވެ. ނަމުގައި މުސްލިމުން ކަމުގައި އިޝްތިހާރުވެ ތިބެގެން ދީނުގެ ހަމަތަކާއި އުސޫލުތައް ފައިދަށުލައި މުގުރައި ގައުމުގެ ވަލީއުލް އަމްރު ކަތިލައި މަރާލާނެ ކަމުގެ ބިރުދައްކައި ވެރިކަން ފޭރިގަންނަ ބައެއް ކަމުގައި ދިވެހީން އަނެކުން ބަލައި ގަންނާނެތެވެ.\nމިޔަކީ ދިވެހީންގެ ގިނަބަޔަކު މިއަދުވެސް ބޭނުންވާނެ ކަމެއް ނޫނެވެ. ނަމަވެސް ހަގީގަތަކީ މިއީކަމުގައި ކިތަންމެ ލަދުގަތަސް މިޖެހެނީ ބުނާށެވެ. މަގުމައްޗަށް ނުކުތް ތުނބުޅިލީ ގުންޑާއިން ތަކަކާއި އެމީހުންނަށް ވާގިދިން މަހުޖަނުން ތަކެއްގެ އަންބޮޑީގައި ދިވެހި ފުލުހުންނާއި ސިފައިންގެ ތެރެއިން ބަޔަކު ޖެހި ދައުލަތުގެ މުއައްސަސާތައް ފުނޑާލައި ގައުމުގެ ވެރިކަން ބަދަލުކުރި ހުތުރު މަންޒަރު މައަދު ފޮރުވޭކަށް ނެތެވެ. މިހަގީގަތް މިއަދުވެސް އޮތީ ފެންނާށެވެ. އަދި ދާދި އަވަހަށް ފިސާރި ރީތިކޮށް ބާޣީންނާއި އެމީހުންނަށް ވާގިދިން މީހުންގެ މުންޑުބޭލި ބަރަހަނާވާނެކަން ޔަގީނެވެ. އެކަމަކު ދިވެހީންގެ ތާރީޚުގައި މިހަގީގަތްތައް ލިޔެވުމަށްފަހު ކިޔަމުންދާއިރު އެބަޔަކަށް ދިވެހި ތާރީޚުގެ އެންމެ މުޑުދާރު ސަފުޙާތައް އުކެމުން ދަނީ ކަމުގައި ޔަޤީން ކުރެވޭނެއެވެ.


MMA ge boardah bodu badhaleh, aa3beyfulhaku hamajassavaifi | Mihaaru\nއެމްއެމްއޭގެ ބޯޑަށް އަލަށް އައްޔަން ކުރެއްވި ތިން ބޭފުޅުން: (ކ-ވ) ޖަނާ، އިދްހާމް އަދި އިހުސާން\nއެމްއެމްއޭގެ ބޯޑަށް ޖަނާ އާއި އިހުސާން އައްޔަން ކުރައްވައިފި\n07 ޖެނުއަރީ 2018 - 18:06 23 comments\nމީގެ ތެރެއިން އިހުސާނަކީ ފޭދޫ ދާއިރާގެ ޕީޕީއެމްގެ މެމްބަރު އަދި ރައީސް އަބްދުﷲ ޔާމީނާ ގާތްގުޅުމެއް އޮންނަ އިބްރާހިމް ދީދީގެ ދަރިކަލުންނެވެ. ސިފައިންގެ ޚިދުމަތުން ވަކިވެވަޑައިގަތުމަށް ފަހު، އިހުސާން މިހާރު ހުންނެވީ ހެޕީ މާކެޓްގެ ޖެނެރަލް މެނޭޖަރުގެ މަގާމުގަ އެވެ.\nއެމްއެމްއޭގެ ބޯޑަށް އަލަށް އައްޔަން ކުރެއްވި ޖަނާ އަކީ ހޮޓެލްސް އެންޑް ރިސޯޓް ކޮންސްޓްރަކްޝަން (އެޗްއާރްސީ) ގެ ޗެއާމަނެވެ. އަދި އޭނާއަކީ ރައީސް ޔާމީންގެ ވެސް ވަރަށް ގާތް ބޭފުޅެކެވެ.\nޖަނާ އާއި އިހުސާންގެ އިތުރުން ދެން އެ ބޯޑަށް އަލަށް އައްޔަން ކުރެއްވީ، އެސިސްޓެންޓް ގަވަރުނަރު އިދުހާމް ހުސެއިނެވެ. އެ ތިން ބޭފުޅުންނާއެކު، މަރުކަޒީ ބޭންކުގެ ބޯޑުގައި ގަވަރުނަރު އަހުމަދު ނަސީރު ވެސް ހިމެނިވަޑައިގަންނަވަ އެވެ.\nއެމްއެމްއޭގެ ބޯޑަށް އިދުހާމް އައްޔަން ކުރެއްވީ ކުރިން އެ ބޯޑުގައި ހިމެނިވަޑައިގެންނެވި އެސިސްޓެންޓް ގަވަރުނަރު ނީޒާ އިމާދު އިސްތިއުފާ ދެއްވުމުންނެވެ. އަދި ޖަނާ އައްޔަންކުރެއްވީ ކުރީގެ މިނިސްޓަރު އަދި ސަންލޭންޑްގެ ހިއްސާދާރު ހުސެއިން ހިލްމީގެ ބަދަލުގަ އެވެ. އިހުސާން އައްޔަން ކުރެއްވީ މަޓާޓޯގެ ރައީސް އަބްދުﷲ ގިޔާސްގެ ބަދަލުގަ އެވެ.\nޖުމްލަ ހަތް މެމްބަރުން ހިމެނިވަޑައިގަންނަވާ އެމްއެމްއޭގެ ޑިރެކްޓަރުންގެ ބޯޑުގައި އެ ބޭފުޅުންގެ އިތުރުން ފިނޭންސް މިނިސްޓްރީގެ ނައިބު އަބްދުލް ހަލީމް އަބްދުލް ޣަފޫރު ވެސް ހިމެނިވަޑައިގަންނަވަ އެވެ. އެ ބޯޑުގައި ކުރިން ހުންނެވި އިކޮނޮމިކް މިނިސްޓަރު މުހައްމަދު ސައީދުގެ ބަދަލުގައި އިތުރު ބޭފުޅަކު އަދި އައްޔަން ނުކުރައްވަ އެވެ.\nކުރިން އާއްމުކޮށް ސަރުކާރުން ބައެއް މިނިސްޓަރުން އެމްއެމްއޭގެ ބޯޑުގައި ހިމެނިވަޑައިގެންނެވި ނަމަވެސް މިފަހަރުގެ ބޯޑުގައި އެއްވެސް މިނިސްޓަރަކު ހިމަނުއްވާފައެއް ނުވެ އެވެ.\nއިތުރު ލިޔުންތައް އެމްއެމްއޭ އެމްއެމްއޭ ގަވަރުނަރު އަލީ އިހުސާން (ސީއީއޯ، ހެޕީ މާކެޓް) ގަވަރުނަރު އަހުމަދު ނަސީރު ސަރުކާރު މުހައްމަދު އަލީ ޖަނާހު


celina jaitley Bollywood dhookohli sababu – Iru\nނޮވެމްބަރު 11 ގައި ލޮނުޒިޔާރަތް ޕާކު ހުޅުވަނީ\nހެކި ހާޒިރު ނުކުރެވިގެން އަނަސްގެ ޝަރީއަތް ކެންސަލް\nނެޓްފްލިކްސް އެކައުންޓުގެ ވެރިމީހާ ކޮބާ؟ މިއޮތީ ހިތާމަވެރި ހަބަރެއް!\nއުސޫލުތަކާއި ހިލާފަށް އަމަލުކުރާނަމަ ފިޔަވަޅު އަޅާނަން: މިނިސްޓްރީ\nބޯޑަރު ހުޅުވާލިފަހުން 41000 އަށްވުރެ ގިނަ ފަތުރުވެރިން ރާއްޖެ ޒިޔާރަތްކޮށްފި\nސެލީނާ ޖެޓުލީ ބޮލީވުޑު ދޫކޮއްލި ސަބަބު\nސެލީނާ ޖެޓުލީ ވެސް ބޮލީވުޑު ދޫކޮއްލީ ނިޕޮޓިޒަމްގެ ސަބަބުންކަމަށް އޭނާ ހާމަކޮއްފިއެވެ. މިސް އިންޑިއާގެ ލަޤަބުވެސް ހޯދާފައިވާ މި އެކްޓެސް އަކީ ނޯ އެންޓްރީ ފަދަ ބައެއް ފިލުމުތަކުން ފެނިގެންގޮސްފައިވާ ތަރިއެކެވެ. ފިލްމީ އިންޑަސްޓްރީގައި ރަގަނޅު އަދި ބޮޑެތި ބައިތަށް ފިލުމުގައި ދޭނީ އެކްޓަރުންގެ ދަރިންނަށް ނޫނީ ކޮންމެސް ގޮތަކުން ގުޅުންހުންނަ މީހުންނަށްކަން އޭނާ ތުހުމަތުކޮއްފައިވަނީ ހިންދުސްތާނު ޓައިމްއަށް ދިން އިންޓަވިއުއެއްގައެވެ.\nއިތުރަށް އޭނާ ބުނެފައިވަނީ ބޭރުން އަންނަ ކުދިންނަށް ފިލުމުތަކުގައި ގިނަ ފަހަރަށް ދީފައި ހުންނަނީ ފޫބެއްދުމަށް ބެނުންކުރާ ކުދި ކުދި ރޯލުތަށްކަމަށެވެ. ފިލްމު އިންޓަސްޓްރީއަށް ނިސްބަތްވާ ކުދިންނަށް ޖައްސަ ޖައްސައިގެން3ފިލްމު ފްލޮޕްވިޔަސް އިތުރު ފިލްމު ދޭނެ ޕޮރުޑިއުސަރުން ވާކަމަށާއި އެހެން ނަމަވެސް ބެރުން އަންނަ ކުދިންނަށް އެމީހުންގެ ފުރަތަމަ ފިލްމު ރަގަނޅުކުރުން ނޫންގޮތެއް ނޯންނަ ކަމަށެވެ.\nއޭނާ ފިލްމީ ހަޔާތުގައި ދިމާވި ގޮންޖެހުންތަށް ކިޔައިދެމުން ބުނެފައިވަނީ އެ އިންޑަސްޓްރީ އަކީ ބޭރުން އަންނަ އަންހެން ކުދިންނަށް ވަކިން ހާއްސަކޮށް ހަނގާ ކުރުމުގެ ކަންތަށްތަކެއް އޮންނަ ތަނެއް ކަމަށެވެ. އިސްޑަސްޓްރީގައި ހޭދަވި އަހަރުތަކުގެ ތެރޭގައި ފިލްމަށް ސޮޔަކުރުމުގެ ކުރިން ސުކުރިޕްޓް ބަލާލަން އެދޭވާހަކަ ބުންޔަސް ފިލްމު އުފައްދާ މީހާގެ ނުރުހުން ލިބޭ ކަމަށް އޭނާ ބުނެއެވެ.\n“ހިތށްއަރާދޯ ތިމާ މޮޅު ބޮޑު އެކްޓްރެސް އެކޭ” ސުކުރިޕްޓް ބަލާލަން އެދުމުން މިހެން ބުނެފައި އެބަހުރިކަމަށް އޭނާ ބުންޏެވެ.\nއަންހެނުން ތިބެންޖެހޭނީ ގޭގައި ބަދިގެ މަސައްކަތް ކުރަން: މުކޭޝް ކަންނާ\nއޭނާ ބުނާ ގޮތުގައި ބޭރުން އިންޑަސްޓްރީއަށް އަންނަ ކުދިންނަށް އޮތީ ދެގޮތެވެ. އެއްގޮތަކީ އިންޑަސްޓްރީގެ ތެރޭގައި ކުރާ ހަނގާ އާއި މަލާމާތަށް އަޑުއަހައިގެން ހަގުރާމަ ކޮށްކޮށް ތިބުމެވެ. އަނެއް ގޮތަކީ ދިރިއުޅުމުގައި މިއަށްވުރެ ކުރަން މާރަގަނޅު ކަންކަން ހުރިކަން ވިސްނި ތިމާއަށް ހިތްހަމަ ޖެހުން ލިބޭނެ އެހެން ކަމެއް ކުރުމެވެ. އަދި އޭނާ ހިޔާރުކުރީ ދެވަނަ ގޮތްކަމަށްވެސް ބުނެފައިވެއެވެ.\nސެލީނާ އަކީ މަދު ފިލްމުތަކަކުން ފެނިލުމަށްފަހު އިންޑަސްޓްރީއާއި މުޅިން ދުރަށްގޮސް މިހާރު އިޖުތިމާއީ މަސައްކަތްތަކުގައި ވަރަށް ހަލަބޮލިކޮށް ފެންނަ ތަރިއެކެވެ.


Ithuru data aaeku Ooredoo in mulhi au package thakeh - vNews.mv\nއިތުރު ޑޭޓާ އާއިއެކު އުރީދޫއިން މުޅިން އައު ޕެކޭޖްތަކެއް\nމަރްޔަމް ލީން 30 September 2021, 22:41\nނެޓުހެޔޮ މަޝްރޫއުގެ ދަށުން އުރީދޫ ޕްރީޕެއިޑް، ޕޯސްޓްޕެއިޑް އަދި ފަސޭހަ ހޯމް ބްރޯޑްބޭންޑް ޕްލޭންސްތަކުގެ ޑޭޓާ އެލަވަންސްތަށް އިތުރުކޮށް، މުޅިން އައު ޕްލޭތަކެއް ތައާރަފްކޮށް، އުރީދޫ ޑޭޓާގެ އަގަށް ބޮޑެތި ބަދަލުތަކެއް ގެނެސްފިއެވެ.\nޕްރީޕެއިޑް ކަސްޓަމަރުންނަށް 60 އިންސައްތަ އާއި ހަމައަށް އުރީދޫގެ ކަސްޓަމަރުންނަށް އިތުރު ޑޭޓާ ލިބިގެންދާއިރު ޕޯސްޓްޕެއިޑް ކަސްޓަމަރުންނަށް ބޮޑެތި ޑޭޓާ އެލަވަންސްއާއިއެކު ހެޔޮ އަގުގައި މުޅިން އައު ޕެކޭޖްތަކެއް ވެސް ވަނީ ތަޢާރަފްކޮށްފައެވެ.\nމީގެއިތުރުން ފަސޭހަ ހޯމް ބްރޯޑްބޭންޑް ޕްލޭންސްތަކަށް 25 އިންސައްތަ އިތުރު ޑޭޓާ އާއިއެކު، ކަސްޓަމަރުންނަށް ޚާއްޞަ އޮފަރއެއްގެ ގޮތުގައި 80 އިންސައްތަ އާއި ހަމައަށް އިތުރު ޑޭޓާވެސް ލިބިގެންދާނެއެވެ.\nނެޓުހެޔޮ މަޝްރޫއުގެ ދަށުން ޕްރީޕެއިޑް ޕްލޭންތަކަށް އައި ހެޔޮ ބަދަލާއެކު 60 އިންސައްތައާއި ހަމައަށް އިތުރު ޑޭޓާ އެލަވަންސްއާއިއެކު 38 އިންސައްތަ އާއި ހަމައަށްއަށް ޑޭޓާގެ އަގުވެސް ވަނީ ތިރިވެފައެވެ. މި ހެޔޮ ބަދަލާއެކު އުރީދޫ ޕްރީޕެއިޑް ގެންގުޅޭ ފަރާތްތަކަށް ޑިޖިޓަލް ޚިދުމަތްތައް ބޭނުންކޮށް އިންޓަނެޓްގެ ފުރިހަމަ ބޭނުންހިފުމަށް އިތުރަށް މަގު ފަހިވެގެންދާނެއެވެ.\nމީގެއިތުރުން 30 އިންސައްތަ އާއި ހަމައަށް އިތުރު ޑޭޓާ އެލަވަންސްއާއިއެކު އައު ޕްލޭންތަކެއް ތަޢާރަފްކޮށްފައިވާއިރު، ޕޯސްޓްޕެއިޑް ކަސްޓަމަރުންނަށް 29 އިންސައްތައާއި ހަމައަށް ޑޭޓާގެ އަގު ތިރިވެފައި ވެއެވެ.\nސޯޝަލް މީޑިއާ އެޕްތަކުގެ ތެރެއިން ވައިބަރ، ޓުވިޓަރ، ވަޓްސަޕް، ފޭސްބުކް، އިންސްޓަގްރާމް އަދި ޓެލެގްރާމް ބޭނުންކޮށްލުމަށް ޚާއްޞަ ޑޭޓާ އެލަވަންސްއެއްވެސް ލިބިގެންދާނެއެވެ.\nމީގެ އިތުރުން ނެޓުހެޔޮ ޕޯސްޓޕެއިޑް 600 އާއި މަތީގެ ޕްލޭންތައް ގެންގުޅުއްވާ ފަރާތްތަކަށް ޑޭޓާ ރޯލްއޯވަރގެ ޙިދުމަތާއެކު، ކަސްޓަމަރުންނަށް މަސް ނިމޭއިރު ބޭނުންނުކޮށް ހުރި ރެގިއުލަރ ޑޭޓާ އޮޓަމެޓިކުން އަނެއް މަހުގެ ޑޭޓާ އެލަވަންސްއަށް އެއްވެގެންދާނެއެވެ.


Agu Bodu Maavahareh Vikkaigen Masverin Thakeh Mussandhi Vejje - Vaguthu\nއަނެއްކާވެސް ކޮވިޑަށް ޓެސްޓް ކުރާ އަދަދު ދަށަށް - 16 ގަޑިއިރު ކުރިން\nމާވަހަރަކީ ވަރަށް އަގު ބޮޑު އެއްޗެކެވެ. މާވަހަރެއް ލިބޭ މީހެއްގެ ދިރިއުޅުން އެއްކޮށް ބަދަލުވެއެވެ. ބޮޑު މާވަހަރެއް ލިބިއްޖެ ނަމަ އެމީހާގެ ނަސީބު އަތުގައި ހިފީ ކަމަށް ބަލާށެވެ.\nޔަމަންގެ މަސްވެރިއަކަށް މިފަދަ ނަސީބެއް ލިބުނީ މަހަށް ނިކުމެ އުޅެނިކޮށް ފެނުނު 1.5 މިލިއަން ޑޮލަރުގެ އަގު ބޮޑު މާވަހަރެއް ލިބުމުންނެވެ.\nދުނިޔޭގެ އެންމެ ފަގީރު ގައުމުތަކުގެ ތެރެއިން އެއް ގައުމު ކަމުގައިވާ ޔަމަންގެ ރައްޔިތުން ކައި ބޮއެ އުޅުމަށް ކުރާ މައިގަނޑު މަސައްކަތަކީ މަސްވެރިކަމެވެ.\nޔަމަންގެ ދެކުުނު ގަލްފް އެޑެންގެ ކަނޑުން މަރުވެފައި އޮތް ބޮޑު މަހެއް މަސްވެރިއަކަށް ފެނުމުން ދެން ތިބި 35 މަސްވެރިން ސަމާލުކަމަށް ގެނައީ އޭގައި މާވަހަރެއް އޮވެދާނެ ކަމަށް ބުނެއެވެ.\nމަރުވެފައި އޮތް ބޮޑު މަހާ ކައިރިވުމުން މާވަހަރުގެ ވަސް ދުވުމުން އެ ބޮޑުމަސް އެއްގަމަށް ގެނައެވެ. އަދި އޭގެ ބަނޑުގެ ތެރެއިން 127 ކިލޯގެ މާވަހަރެއް ފެނުނެވެ.\n''މީގެ އަގަކީ ހިތަށް ވެސް ނުގެނެވޭހާ ބޮޑު އަގެއް. އަހަރެމެން އެންމެންނަކީ ވެސް ވަރަށް ފަގީރު ބައެއް. އަހަރެމެން ހިޔެއް ވެސް ނުކުރަން މިހާބޮޑު އަގެއް ލިބިދާނެ ކަމަށް'' މާވަހަރު ލިބުމުން އުފާވެފައިވާ މަސްވެރިންގެ ތެރެއިން އެކަކު ބީބީސީއަށް ބުނެފައިވެއެވެ.\nކަނޑުގެ ހަޒާނާގެ ގޮތުގައި ބެލެވޭ މާވަހަރަކީ ސެންޓު އުފައްދާ އިރު އޭގެ ވަސް ގިނައިރު ބެހެއްޓުމަށް ބޭނުން ކުރާ އެއްޗެކެވެ. މާވަހަރުގެ ކިލޯއެއް އާއްމުގޮތެއްގައި އުޅެނީ 50،000 ޑޮލަރަށެވެ.\nޔަމަންގެ މަސްވެރިން މި މާވަހަރު ވިއްކާލާފައިވަނީ ދުބާއީގެ ވިޔަފާރިވެރިއަކަށެވެ. މި މާވަހަރު 1.5 މިލިއަން ޑޮލަރަށް ވިއްކާލައިގެން ލިބުނު ފައިސާ ހުރިހާ މަސްވެރިންގެ މެދުގައި ހަމަހަމައަށް ބަހައި އެއިން ބައެއް ވަނީ ފަގީރު އާއިލާތަކަށް ވެސް ހަދިޔާ ކޮށްފައެވެ.\nޖޫން 3, 2021 16:36\nޖޫން 4, 2021 00:05\nޔަމަނުގެ މީހުން ފަގީރުންނަށް ހެދީ ކޮން ބަޔެއް\nޖޫން 4, 2021 03:24\n50،000 ޑޮލަރަށް ކިލޯއެއް އުޅޭއިރު 127 ކިލޯއަށް 1.5 މިލިއަން ޑޮލަރަށްވީމަ ހިލޭއެންނު ތިދޫކޮށްލީ\nޖޫން 4, 2021 08:22\nއެމީހުންނަށް ނިޢްމަތެއް ލިބުން ހިނދު އެ ވިއްކާފައިވެސް އެވަނީ ކޮންމެހެން ދަހިވެތިކަުގައި ނޫންކަން. އަދި ލިބުނު އެއްޗެއް ހަމަހަމައަށް ބެހިކން. އަދި އިތުރު ފަޤީރުންނަށްވެސް އެކަމުން އެހީތެރިވިކަން.\nއެއީ ނިޢްމަތްތައް އިތުރުކޮށްދެއްވާނެ ކަމެއް.\nމިހާރު ސެންޓް ހަދަން މާވަހަރު ނުވަތަ އެމްބަގްރިސް ބޭނުމެއް ނުކުރޭ! ތި އުވިފަވާ އެއްޗެއް އެހެންވެ ހަމައެކަނި އަރަބިން އަދިވެސް ތި ގަންނަނީ އަރަބިން ވެސް މިހާރަކު އަތަރު ހަދަން ވެސް ތި ވ ބޭނުން ނުކުރޭ އެހެންވެ ދުވަސްކޮޅަކުން ތި ނުއަގުގަ ވެސް ނުގަންނާނެ! ގޯގުލް އެމްބަރގްރިސް!


Nasheed Ge Security Sirru Thah Media Ah Dhin Massala Balanee - Vaguthu\nނަޝީދުގެ ސެކިއުރިޓީ ސިއްރުތައް މީޑިއާއަށް ދިން މައްސަލަ މަޖިލީހުން ބަލަނީ\nރައްޔިތުންގެ މަޖިލީހުގެ ރައީސް، ރައީސް މުހައްމަދު ނަޝީދަށް ދިން ހަމަލާއާއި ގުޅިގެން އެމަނިކުފާނުގެ ސެކިއުރިޓީ މައުލޫމާތު މީޑިއާއަށް ދިން މައްސަލަ މަޖިލީހުގު ކޮމިޓީން ބަލަން ނިންމައިފިއެވެ.\nކޮމިޓީން މި މައްސަލަ ބަލަން ނިންމާފައިވަނީ "ކެނެރީގޭގައި ސެކިއުރިޓީ ނުދެވޭނެ ކަމާއި ނުރައްކާ އޮތް ކަން ނަޝީދަށް އެމްއެންޑީއެފުން އެންގި" މި ސުރުހީގެ ދަށުން މިހާރު ނޫހުން ގެނެސްދީފައިވާ ހަބަރުގައި ނަޝީދަށް ހިމާޔަތާއި ރައްކާތެރިކަން ފޯރުކޮށްދިނުމުގެ ތެރޭގައި ލިބިފައިވާ މައުލޫމާތާއި. އެމަނިކުފާނު ދިރިއުޅުެއްވާ ގެކޮޅުގެ ތަފްސީލީ މައުލޫތު ބަޔާން ކޮށްފައިވާތީއެވެ.\nއެގޮތުން ކޮމިޓީން ވިދާޅުވީ، އެފަދަ މައުލޫމާތަކީ އާންމުކޮށް ރާއްޖޭގެ ގައުމީ ސަލާމަތާއި އަމަންއާންމު ރައްކާތެރި ކުރުމުގެ ގޮތުން މައުލޫމާތު އެއްކުރުމުގެ ބާރާއި އިހްތިޔާރު ލިބިފައިވާ ބައެއްގެ ތެރެއިން އެކަމަށް ހާއްސަކޮށްފައިވާ ބަޔަކު އެއްކުރާ މައުލޫމާތެއް ކަމަށެވެ.\nއެހެންކަމުން އެފަދަ މައުލޫތު އެގޮތަށް އާއްމު ވުމަކީ، ނަޝީދުގެ ހިމާޔަތާއި ރައްކާތެރިކަމާއި، ގ. ކެނެރީގޭގައި ދިރިއުޅުއްވާ އެމަނިކުފާނުގެ މުޅި އާއިލާގެ ރައްކާތެރިކަން ގެއްލިގެން ދާ ކަމެއް ކަމުގައި ކޮމިޓިން ވަނީ ވިދާޅުވެފައެވެ.\nބަޔާނުގައި ވިދާޅުވެފައި ވަނީ ސިފައިންގެ މަސްއޫލިއްޔަތާއި ވާޖިބު އަދާ ކުރުމުގައި ލިބޭ އެއްވެސް މައުލޫމާތެއް ސިފައިންގެ ޤާނޫނު (ޤާނޫނު ނަންބަރު 1/2008) ގެ 24 ވަނަ މާއްދާ (ނ) ގައި ބަޔާން ކޮށްފައިވާ ފަރާތްތައް ފިޔވައި އެ ނޫން އެއްވެސް ފަރާތަކަށް ހިއްސާ ކުރުމަކީ މަނާ ކަމެއް ކަމަށާއި ރާއްޖޭގެ ޤާނޫނުލްއުޤޫބާތު (ޤާނޫނު ނަންބަރު 2015/6) ގެ ދަށުން ކުށެއް ކަމަށެވެ.\n"މި މައްސަލައަކީ ގައުމީ ސަލާމަތީ ގުޅުންހުރި މައްސަލައަކަށްވެފައި، ސަލާމަތީ ހިދުމަތްތައް ހިނގާ ނުހިނގާ ގޮތް ބަލަމުން ގެންދިއުމަކީ ދިވެހިރާއްޖޭގެ ޖުމްހޫރިއްޔާގެ ޤާނޫނު އަސާސީގެ 241 ވަނަ މާއްދާގެ ދަށުން މި ކޮމިޓީގެ ދުސްތޫރީ ިންމާއަކަށް ވީހިނދު، މި ކޮމިޓީން މި މައްސަލަ ބަލުމަށް ނިންމާފައިވާ ކަމުގައި ދަންނަވަން" ބަޔާނުގައި ވެއެވެ.\nމިމަހުގެ ހަ ދުވަހުގެރޭ ރައީސް ނަޝީދު ދިރިއުޅުއްވާ ގ.ކެނެރީގެއިން ނުކުމުވަޑައިގެން ނީލޯފަރު ހިނގުމުން މަޖީދީމަގާވީ ކޮޅަށް ހިންގަވާފައި ވަޑައިގެން ކާރުކޮޅަށް އަރާވަޑައިގަންނަވަނިކޮށް ބޮމެއް ގޮއްވާލުމާ ގުޅިގެން އެމަނިކުފާނަށް ވަނީ ބޮޑެތި އަނިޔާތަކެއް ލިބިފައެވެ.\nނަޝީދަށް ލިިބުނު އަނިޔާތަކަށް އޭޑީކޭގައި 16 ގަޑިއިރުގެ އޮޕަރޭޝަނެއް ކުރުމަށް ފަހު އިތުރު ފަރުވާއަށް އެމަނިކުފާނު މިހާރު ހުންނެވީ ޖަރުމަންވިލާތުގައެވެ.\nނަޝީ ދުގެ އަތްވެސް ބަލަންވީ ތި މަޖިލީހުން....\nމެއި 29, 2021 17:42\nމީނަގެ ކަންތަކާހުރެ މީހަކައް ނޭވާލެވެންވެސް ނެތެއްނު.\nއެއްފަހަރު ބުނާނެ ކަންކަން ސިއްރު ކުރަނީޔޭ އަނެއްފަހަރު ބުނާނެ ދެފުސާހަންގަނޑާ ފެންނަ ސިޔާސަތޭ،\nމަބުނަން ސާލިހް މީނަޔައް ވެރިކަމުން ބާކީ އޮތް ދުވަސްކޮޅު ނަމަވެސް ހަވާލު ނުކޮއްފިނަމަ ދިވެހިރައްޔިތުންނައް ސަލާމަތުން ތިބެން ނުހުރައްޕާންކުރާނެ.\nދެފަހަރު ހަމަޔައް އެކައްޗަކޭ ނުކުޔާނެ އެހެންތާވާނީ ދެފަހަރު ހަމަޔައް ހަމައިގައި ތިބޭކަށެއްވެސް ނުޖެހޭވިއްޔާ އެބޭފުޅާގެ ވެރިކަމެއްގައި...\nއެއްޗެކޭ ނުބުނިއްޔާ އެންމެ ހެޔޮވާނީ.\nމަޖިލީ ހުގެ އަތް ކުރުކޮއްލެވޭނެގޮތެއްހޯދަންއެބަޖެޖެހޭ\nމެއި 30, 2021 00:48\nއަތްޕުޅު އެކަންޏެއް ނޫން. ދޫފުޅު ކުރުކޮށްލެވޭނެ ގޮތެއްވެސް ހޯދަންޖެހޭ. އަޑުފުޅުވެސް ކުރަނގީގެ އަޑާ ކުޑަކޮށް ވައްތަރުގޮތަކަށް ކާޅެއްގެ އަޑުން އަޑު އިވޭނޭގޮތަކަށް ވޭތޯވެސް ބަލަން އެބަޖެހޭ.\nކަލޭމެންކުރިހުރިހާލަމެއް ކަލޭމެނާއަރާތިއޮއް ހަމަކުރަނީ ތީމުގޭގޭޓްހުޅުވާ ދިވެހިންނާއި ބޭރުމީހުނައް މުޅިތަންދެއްކިއިރު މައްސަލަޔަކައްނުވި\nމި ނަޝީ ދަކީ ސެކިއުރިޓީ ދޭމީހުންނަށް ރައް ދުވާ މަލާމާތެއް އެއްފެންގަޑުން އަނެއް ހޮޓަލުން ފުމޭނީ\nމިވަރުންވެސް ކުއްވެރިވާނީ އެސްޕީޖީ\nނަޝީދަށް ހަމަލާދިން ނައްސަލަ ބަލަން ނަޝީދާއި ހަވާލުކުރަންވީނުން. މިހާރު ޔަގީންވޭ އެބަ އަމިއްލައަށް ރޭވިކަމެއްހެން. ސާމާލުކަން ހޯދަން. ބޮޑުވަޒީރުކަން ކުރާހިތުން. އަޑިގައި ތިބޭނީ އިންޑިޔާ އެން ބަސީ. ހަމަ ޔގީން.\nމެއި 29, 2021 21:47\nމަޖިލީހުގެ ބައްދަލުވުމަކީ ވަރަށް ބޮޑު އަގެއް ރައްޔަތުން ދައްކާތަނެއް..\nއެތަނުގައި ވަކި މީހަކުގެ މަންފާއަށް މައްސަލަ ބެލުމާއި އޭނާގެ ކުރިއެރުމަށް ޖަލްސާ ޚާއްސަކުރުމަކީ، ރައްޔަތުންގެ ފައިސާ ބޭކާރު ކުރުމުގެ އިތުރުން ގާނޫނު އަސާސީން މަޖިލީހަށް މަތިކޮށްފައިވާ ކަންކަމުގެ ބޭރުން ހިންގާ އަލްޓްރާވައިރަސްގެ އަމަލުތަކެއް.\nމިކަންކަން ހުއްޓާފައި މަޖިލީހުގެ މެންޑޭޓްތެރޭގައި އެންމެވެސް މަސަތްކަތް ކުރުމަށް އިލްތިމާސްކުރަން..\nމަޖިލީހަކީ ނަޝީދުގެ މަސްލަހަތު ހިމާޔަށް ކުރަން އޭނާގެ ލާބައާއި މަންފާ ދަމަހައްޓަން ރައްޔަތުން ޓެކްސްފައިސާދޭތަނެއް ނޫންކަން ހަދާކުރަން ވެސް ނަސޭހަތްތެރިވަން..\nމީ ރައްޔަތެއްގެ އަޑު.. މަޖިލީހަކީ ރައްޔަތުންގެ ނަމަށް ހަމަ އެކަނި ނިސްބަތްވާތަނެއްނޫން އެެއީ ރައްޔަތުންނަ ޖުމްލަވީގޮތުން މަންފާހުރިކަންކަން ހޯދައި އެކަމާއި ގުޅޭ ގާނޫނު ހަދަން އޮތް ތަނެއް.. މިކަން މިގޮތަށް ކުރަން ނުރުހޭ މީހުން މަޖިލީހަށް ކުފޫހަމަނުވޭ!\nމެއި 29, 2021 22:34\nދުއްތުރާބޭފުޅަކަށްވެއްޖެ!! އެހެންނާފަހެ މީނަގެވާހަކަނޫންވާހަކައެއް މިމީހުންނަށް ދެއްކޭކަމަކަށްނުވޭ. އަތުންފޭހުނުއިލޮށިގަނޑު އަމިއްލަލޮލަށްހެރުނީމަވެސް އިލޮށިގަނޑުފޭހުނީކާކުހެއްޔޯލަ ؟ ފުކެއްބޮޑުވަރުދޯ ؟؟ ކޮބައިތަ އިންތި ؟ އެފައިސާ މިފައިސާ ނުކިޔާ އެއަންނި މިއަންނި ކިޔަންވީނުން ؟\nމެއި 29, 2021 23:03\nތިޔަތިބެނީ ރައްޔިތުންނައް ބަލަދުއަރާފަ ތިބޭމީހުން އަހަރެމެންނައް ނުބެލެހެއްޓޭނެތީ ބަޔަކާހަވާލުކުރަނީ އެކަމަކު ހަވާލުކުރިޔަސްވެސް ބެލެހެއްޓޭނީ ބުނާބަސް އަޑުއަހަންޏާތާ ބޯހަރުކަމުގައުޅެންޏާ އެމީހުންނައްވެސް ބަލަހައްޓަން ދަތިވާނެ\nމެއި 29, 2021 23:35\nޡމިކަލޭގެ ތީމުގެ ރައްޔިތުންނަށްދެއްކިއިރުޔޯ މީހުންނަށް ފުރައްސާރަކުރި އިރުޔޯ މިކަލޭގެ ރަށްރަށަށްގޮސް ބައިސްކަލުގަ ދުއްވާއިތު ސެކިއުރިޓީން ފަހަތުން ދުވުން މީތަ ސެކިއުރިޓީ ދިނުމަކީ\nމެއި 30, 2021 00:45\nމަށަށް ދެރައީ ތިޔަ ގޮވި އެއްޗެއް ގޮވައިގެން ލިބުނު ގެއްލުން ބަލައި އެކްސްރޭ ނަގައި ސީޓީސްކޭން ހަދައި ފަޅައި އޮޕަރޭޝަންކޮށް ބޭސްއަޅައި ފަރުވާދޭން ތިޔަ މަޖިލީހުގައި ތިތިބަ ދަންނަނުދަންނަ އިއްޒަތްތެރިން ނުފެށިކަން. އެހެންޏާފަހެ، މިތިބަ ޑޮކްޓަރުންނަކީވެސް ތިޔަ ތާނގައި ތިތިބަ އިއްޒަތްތެރިނަށް އިތުބާރުކުރެވޭނެވަރުގެ ބައެއް ނޫންވިއްޔާ. އޭގެ ތެރޭގައިވެސް ތުބުޅިލާފައި ތިބި މީހުންވެސް އެބަތިބި ވިއްޔާ. މާދަމާނޫން އަނެއް ދުވަހު ބުނެފާނެ ތުބުޅިލާފައި ހުރި މީހަކު އޮޕަރޭޝަނުގައި ހުއްޓޭ، އެމީހާ ގަސްދުގައި ނޭނގޭ ގޮތަށް ކޮށްފައި އޮތް ކަމަކުން އެމަނިއްޕުޅުގެ ހިތްޕުޅުގެ ދެފަރާތުގައި ފާޑެއްގެ ދޭއްޗެއް އެބަހުއްޓޭ. އެ އެއްޗެއް ހުރެގެން ބެލިއިރު އެކައްޗަކީ އިބިލީހަށްވެސް އެއީ ކޯއްޗެއްކަން ނޭގޭ އެއްޗެކޭ. ހީވާގޮތުގައި އެއީ ނުފޯދޭ ރުކެއްގެ އެތެކޭ. އަނެކައްޗަކީ ޖަރުމަނު ފުލުހުންނަށްވެސް ކޯއްޗެއްކަން އަދި މިހާތަނަށް ހޯދިފައި ނުވާ އެއްޗެކޭ. އެ އެއްޗެއް ބޮޑަށް ވައްތަރީ ކަޅުހިލަދަޔަށް ވަން ފޮޔާއޭ. މިކަހަލަ ޒާތްޒާތުގެ ހާސަރުތައް މާދަމާ އަޑުއިވޭނެ ތޯއްޗެއް.\nމެއި 30, 2021 01:37\n3 ގަޑިއިރު ކުރިން ( މެއި 29, 2021 )\nތިޔަށް ވުރެ މާރަނގަޅު "އަނދިރި އަނދިރިންނަށް" ސެކިއުރިޓީ ސިއްރުތަކަށް ވީގޮތްބަލަން\nއެއީ ތިކަލޭގެއަށްވުރެ މާގިނަދުވަހު ވެރިން ކުރި ފަރާތެއް . އަދި ބަދަލްވެސް ދޭން ފެެނޭ.\nނަށީދު އަކީ ދިވެހި ރަ އްޔިތެ އް،ނަށީދު އަކީ ވެސް އިންސާނެ އް،،، ނަށީދު ގެ އުފަންބިމުގަ، އެހެންމީހުން ހެން އުޅެވެންޖެހޭ،،،،ނަށީދުގެ ލެ އަށް ދަހިވެތިވެގެން ހަސަދަ ފިލުވަން ބަޔަކު އުޅޭތީ ހަ އިރާންވެ އްޖެ،،،، އިންސާނުން މިނިކާ ޖަނަވާރުން ނަ އްވެެ އްޖެ،، އިންސާނުންގެ ޅޭ ފެންފޮދެ އްގެ އަގަ އް ވުރެންދަށް ވެ އްޖެ،،،،،މިފަދަ ނާތަހުޒީބީ އަމަލު ތްތަކުރާރުވަނީ، އިންސާފު ނުލިބި ،ކުށްވެރިން ނުފޫޒު ގަދަ ފަރާތެ އްގެ ބާރުން ކު އްކުރަން ދޫވެގެން ދާތީ، އިންސާފުގަ ތިލަފަތް ވަކި ކޮޅަކަ އްބަރުވާތީ،ދެރަމީހާ އަށް ދެރަގޮތް ،ނުފޫޒު ގަދަމީހުންނަށް މޮޅުގޮތް މިޢޮންނަނީ،،،،\nމެއި 30, 2021 04:25\nނަސީދުގެ ސެކިއުރިޓީ މައުލޫމާތު ދިން މައްސަލަ މަޖިލިހުން ބަލަނީ.. އާދަނު ގޯތި ގިފިލި ހުސޭނު ބެލި މައްސަލަ މަޖިލިހުން ބަލަނީ.. މެމޯރިއަލް ހޮޓާ ބަދިގޭގައި ފުއްގަނޑު މޮޑޭ ގޮތުގެ މައްސަަލަ މަޖިލިހުން ބަލަނީ.. ކޮވިޑް19 ދުނިއެއަށް ފާޅުވި ގޮތުގެ މައްސަލަ މަޖިލިހުން ބަލަނީ.. ޅަ ފަޅޮލަކަށް މަތީނު ކުރި އަނިޔާގެ މައްސަލަ މަޖިލިހުން ބަލަނީ.. މި ދެން އަޖައިބެއް. ތި މަޖިލިސް ނަގާ ކޮވިޑް ފެސިލިޓީއަކަށް ހަދަން ފެންނަނީ.. މަޖިލިހުގެ ބަޖެޓު ކޮވިޑަށް ހަރަދު ކުރަން ފެންނަނީ..\nމެއި 30, 2021 06:31\nމަޖިލީހުގައި ތިބި އޭނާގެ މީހުންނޭ ކިޔަިގެން އުޅޭމީހުންގެ އަމާޒަކީ އެނައަށް ގިނަ މީހުންލައްވައި އެއްޗެހި ގޮއްވުން. އޭނަޔޭ ކިޔައިގެން ނޭވަޔަކު ދެކޮޅު ކޮންމެސް މޮޅުވާހަކައެއް ނަގައިގެން ބަހުސް ކުރާނެ. މިއުޅެނީ ކޮވިޑުގެ ބަލިމަޑުކަމާހެދި އެތައްހާސް ޢާއްމުރައްޔިތުންނަކާ ޞިއްޙީ އެހީތެރިންނަށް ނޭވައި ނުލެވިގެން. އެކަމށް ޙައްލު ހޯދައިދޭން މަސައްކަތްކުރިއްޔާ އޭނަޔަށް ކިޔާ ސަނާ ވެސް ފަހަރުގަ ގިނަވެދާނެ.\nމެއި 30, 2021 06:41\nދެން މީނައަށް ކޮންސެކިއުރިޓީއެއްދޭކަށް. ގޭގެއަށްގޮސް ފުނޑާ، ސާފުކޮށް ދަރިން އުރާ އުޅެނީ ދެން ކޮންކަމަކު\nމެއި 30, 2021 07:15\nމިގައުމާވެސް ގުޅޭމީހެއްނޫން މިދުނިޔެއާވެސް އެހާގުޅޭ މީހެއްނޫން ދެން ކިހިނެއް ހަދާނީ؟ މީނަޔާހުރެ އާެްމު އުނދަގުލަކައްވެއްޖެ!!!!\nމެއި 30, 2021 07:51\nމީދެން ޖެހިފަ އޮތް ބަލާ މުސީބާތެއް ދޯ. ކަލޭމެންނައް މަޖްލިސްގެ މެޖޯރިޓީ ދިނީ އަންނި ފެންވަރުވާ އޭނަ ގައިގާ ތެޔޮވަށާކައް ނޫން.. އަބަދު ތި އަންނިއަކާ އަޅާގަނެގެން..\nމެއި 30, 2021 08:43\nދިވެހިން މަރުވެ ހުސްވި އަސް ބޯޑަރު ބަންދު ކުރާނެކަމެ އް ނެތް ދިވެހި ސަރުކާރު އަރާ އޮވެ ނަށީދު ނަ،ީދު ނަ،ީދު ކި އާލާ އޮވޭ.\nސިފައިންގެ ޤާނޫނުގެ 24 ވަނަ މާއްދާ ސިފައިންގެ ނޫން ބައެއްގެ މައްޗަށް ތަންފީޒް ކުރެވިދާނެތަ؟ 24 ވަނަ މާއްދާގެ (ނ) ގެ ޤާނޫނީ އިޚްތިޞާޞް ދެމިގެންދާނީ ކިހާހިސާބަކަށްތޯ؟\nމައްސަލަ ރަނގަޅަށް ތަޙްޤީޤުނުކޮށް ތަޙްޤީޤު ނުނިންމައި މިވެނި އެވަނި ފެއިލިޔާއެކޭ ކިޔައިގެން ވާހަކަ ފެތުރާއިރު ދެންތިބޭ މީހުން ހެވިފައެއް ނުތިބޭނެ. އެމީހުންވެސް ކިޔެން އޮތް އެއްޗެއް ކިޔާނެ. އަދި ކިޔަންހުރި އެއްޗެހީގެ އެއްބައިކަމަށްވަނީ ކިޔާފަ އެހުރީ....


Rohingya refugee camp alifaanuge haadhisaa: ethah bayaku adhives nufeney - vNews.mv\nރޮހިންގާ ރެފިއުޖީ ކޭމްޕް އަލިފާނުގެ ހާދިސާ: އަދިވެސް އެތައްބަޔަކު ނުފެނޭ!\nސައިފް އަޒްހަރު 23 March 2021, 17:46\nބަނގްލަދޭޝްގައި، މިޔަންމާގެ ރޮހިންގާ ރެފިއުޖީން ތިބޭ ކޭމްޕެއްގައި ހިނގި ވަރުގަދަ އަލިފާނުގެ ހާދިސާގެ ތަހްގީގު، ބަނގްލަދޭޝްގެ ކަމާބެހޭ ފަރާތްތަކުން ފަށައިފިއެވެ.\nރެފިއުޖީ ކޭމްޕްގައި ހޯމަދުވަހުގެރޭ ދަންވަރު ހިނގި އަލިފާނުގެ ހާދިސާގައި 15 މީހުން މަރުވެފައިވާ ކަމަށާއި، އިތުރު 400 މީހުން އަދިވެސް ނުފެންނަ ކަމަށް އދގެ ރެފިއުޖީ އޭޖެންސީން ބުނެފައި ވެއެވެ.\nމިހާދިސާގެ މައުލޫމާތު އދގެ ރެފިއުޖީ އޭޖެންސީން މިއަދު ބޭއްވި ވާޗުއަލް ބައްދަލުވުމެއްގައި ވަނީ ހިއްސާކޮށްފައެވެ.\nއެ އޭޖެންސީން ވާހަކަ ދެއްކެވި ޖޮހާނަސް ވެން ޑަ ކްލާވް ވިދާޅުވީ، ރެފިއުޖީ ކޭމްޕްގައި ހިނގި އަލިފާނުގެ ހާދިސާއަކީ ވަރަށް ވަރުގަދަ އަދި ބޮޑެތި ގެއްލުންތައް ލިބުނު ހާދިސާއެއް ކަމަށާއި، މިހާތަނަށް ވީނުވީއެއް ނޭނގި ގެއްލިފައިވާ 400 މީހުންވެސް މަރުވެފައިވާ ކަމަށް ބެލެވޭ ކަމަށެވެ.\nބަނގްލަދޭޝްގެ އޮފިޝަލުން މިހާރުވެސް ގެންދަނީ، އަލިފާނުގެ ސަބަބުން އަނދައި ހުލިވެފައިވާ ކޭމްޕްގެ ތެރެއިން މަރުވެފައިވާ މީހުންގެ ހަށިތައް ހޯދުމުގެ މަސައްކަތް ކުރަމުންނެވެ.\nއިއްޔެރޭ އަލިފާން ރޯވެފައިވަނީ ބަނގްލަދޭޝްގެ ދެކުނުއިރުމަތީ ކޮޒް ބަޒާރު އަވަށުގައި ގާއިމްކޮށްފައިވާ ބަލޫޚަލީ ކޭމެޕްގައެވެ.\nބަނގްލަދޭޝްގެ ޕޮލިސް އިންސްޕެކްޓަރ ގާޒީ ސަލާހުއްދީން ވިދާޅުވެފައިވަނީ، އަލިފާންގަނޑު ބޮޑަށް ރޯވެ ފެތުރޭންފެށީ ގޭސް ސިލިންޑަރުތައް ގޮވަންފެށުމުން ކަމަށެވެ.\nއަލިފާންގަނޑު، އެ ކޭމްޕްގައި ހުރި އެތައްހާސް ޖިފުޓިއަކަށް ފެތުރިގެންދިޔައިރު، ރެފިއުޖީން އެމީހުންގެ އަންނައުނާއި ތަކެތި ސަލާމަތް ކުރެވޭތޯވެސް މަސައްކަތް ކުރަމުން ގެންދިޔައެވެ.\nކޭމްޕްގައި ރޯވި އަލިފާން 10 ގަޑިއިރުވަންދެން އަނދަމުންދިޔަ ކަމަށް ވެއެވެ.\nއަލިފާން ރޯވި ކޭމްޕްގައި ގިނައިން ދިރިއުޅެމުން ގެންދިޔައީ، މިޔަންމާގެ ރާޚައިން ސްޓޭޓްގައި އަސްކަރީން ގަތުލުއާންމު ހިންގަން ފެށުމުން ފުރާނައިގެ ސަލާމަތަށް އެދިގެން ފިލައިގެން ބަނގްލަދޭޝްއަށް އެތެރެވި ރެފިއުޖީންނެވެ.\nއަލިފާން ރޯވި ކޭމްޕްގައި 124،000 ރެފިއުޖީން ދިރިއުޅެއެވެ. އަދި އަލިފާން ރޯވި ކޭމްޕް ހުންނަ ސަރަހައްދުގެ އެހެން ކޭމެޕްތަކުގައި ގާތްގަނޑަކަށް މިލިއަނަކަށްވުރެ ގިނަ ރޮހިންގާ ރެފިއުޖީން ދިރިއުޅެއެވެ.\nއިންޓަރނޭޝަނަލް ފެޑެރޭޝަން އޮފް ރެޑް ކްރޮސް އެންޑް ރެޑް ކްރެސެންޓުން ބުނެފައިވަނީ، ރެފިއުޖީ ކޭމްޕްގައި ރޯވި އަލިފާނުގެ ސަބަބުން 17،000 އަށްވުރެ ގިނަ ޖިފުޓި އަނދައި ހުލިވެފައިވާ ކަމަށެވެ. އޭގެ ސަބަބުން އެތައްހާސް ބަޔަކު ބޯހިޔާވަހިކަމެއް ނެތި މަގުމަތި ވެފައިވާ ކަމަށްވެސް ބުނެފައި ވެއެވެ.\nއަލިފާނުގެ ސަބަބުން ގިނަމީހުން މަރުވެ އަދި އެތައްހާސް ބަޔަކަށް ބޮޑެތި އަނިޔާތައް ލިބުނީ، ކޭމްޕްގެ ވަށައިގެން ޖަހާފައިވާ ކަށިނަރުތަކުގެ ސަބަބުން ކަމަށް ބުނެ، އިންސާނީ އެހީ ފޯރުކޮށްދިނުމުގައި ހަރަކާތްތެރިވާ ބައިނަލްއަގްވަމީ ޖަމާއަތްތަކުން މިހާރު ގެންދަނީ ކޭމްޕްތައް ވަށައިގެން ޖަހާފައިވާ ކަށިނަރުތައް ނެގުމަށް ބަނގްލަދޭޝް ސަރުކާރަށް ގޮވާލަމުންނެވެ.\nމިހާތަނަށް ވީނުވީއެއް ނޭނގިފައިވާ 400 މީހުންގެ ތެރޭގައި ގިނައިން ހިމެނެނީވެސް ކުޑަކުދިން ކަމަށް ވެއެވެ.


56 Vana Minivan dhuvas: Minivankan ihusaas kureveybaa? – adduLIVE\n56 ވަނަ މިނިވަން ދުވަސް: މިނިވަންކަން އިހުސާސް ކުރެވޭބާ؟\nJul 26, 2021, 09:28 ޝަބްނަމް ރަޝީދު\nޤައުމެއްގެ އެންމެ އަގުބޮޑު ރައުސުލްމާލުގެ ގޮތުގައި އެ ގައުމެއްގެ ރައްޔިތުން ދެކޭނީ އެ ބަޔެއްގެ މިނިވަންކަމެވެ. މިނިވަންކަން ނުލިބިގެން ރޮއި ހިތާމަ ކުރާ މީހުން ދުނިޔޭގައި މަދެއް ނޫނެވެ. ގިނަ ބަޔަކު ބުނަމުންދާ ގޮތުގައި ހަގީގީ މިނިވަންކަމެއްގެ ފޮނިރަހަ އިހުސާސް ކުރެވޭނީ އަޅުވެތިކަން ފެނިފައިވާ ބަޔަކަށެވެ. ދިވެހިންނަކީ ނިއުމަތުން ފުރިފައިވާ ބައެކޭ ދެންނެވުމަކުން ދޮގަކަށް ނުވާނެއެވެ. މުސްލިމު ޤައުމެއްގައި އިސްލާމްދީނާއި، މިނިވަންކަން އޮތުމަކީ ކިހައި ބޮޑު ނިޢުމަތެއްކަން ވިސްނާލައިފި ކޮންމެ މީހަކަށް އެނގޭނެއެވެ. އަޅުގަނޑުމެން ދިވެހީންނަކީ އިސްލާމްދިނުގެ ހިޔާ ލިބިފައިވާ މީހުންނެވެ. މިނިވަންކަމުގެ ހިޔަލުގައި ދިރިއުޅެމުންދާ ބަޔެކެވެ. އަޅުގަނޑުމެންނަކީ ސައްތައިން ސައްތަ މުސްލިމް ޤައުމެއްގެ ދަރީންނެވެ.\nމިނިވަންކަން ހޯދުމަށް ޓަކައި ކާބަފައިން ކުރެއްވި ޖިހާދުގެ މަތީން އަޅުގަނޑުމެން ހަނދާންކުރާން ޖެހެއެވެ. ދިވެހި ތާރީޚުގެ ސަފުހާތަކަށް ބަލައިލާއިރު މި މަންޒަރުތައް ވަރަށް ރަނގަޅަށް ވަޒަން ކުރެވެއެވެ. އެ ވާހަކަތަކުން އިތުރު ޖޯޝެއް ކޮންމެ ގައުމުދެކެ ލޯބިވާ ދަރިއަކަށް ލިބިގެންދާނެއެވެ. ދިވެހިރާއްޖޭގެ މިނިވަންކަން ގެއްލިފައިވަނީ މަދުފަހަރެއްގައެވެ. އޭގެ ކޮންމެ ފަހަރަކު ވެސް އެކަމަށް މަގުފަހިވީ ދިވެހި ޚާއިނުންގެ ސަބަބުންނެވެ. ބޭރުގެ ފަރާތްތަކާ ގުޅިގެން މަދު ބަޔަކު ކުރާ މި ފަދަ ލަދުވެތި ޢަމަލުގެ ސަބަބުން މިނިވަންކަން ގެއްލިފައިވާ އެފަދަ ކޮންމެ ފަހަރަކު މިނިވަންކަން ހޯދުމަށް ޓަކައި ކާބަފައިންގެ ތެރެއިން ހިތްވަރުގަދަ އަބްޠާލުން ނިކުމެ ކުރެއްވި ޖިހާދަށް ޝުކުރު ޙައްޤެވެ.\nއެފަދަ އަބްޠާލުންގެ ތެރޭގައި ޕޯޗުގީޒުންގެ އަތްދަށުން މިނިވަންކަން ހޯއްދެވުމަށް ޓަކައި އުތީމު މުޙައްމަދު ތަކުރުފާނު ވެވަޑައިގަތް ޤުރުބާނީ ފާހަގަ ކޮށްލެވެއެވެ. ހޮޅީންގެ އަތްދަށުން މިނިވަންވުމަށް ޓަކައި ދޮންބަންޑާރައިން ކުރެއްވި ޖިހާދު އަބަދުމެ ހަނދާން ކުރާންޖެހެއެވެ. އޭގެ ފަހުން 1988 ވަނަ އަހަރު ނޮވެންބަރު ތިން ވަނަ ދުވަހު ތަމަޅަ ޓައިގަރުން މާލެ އަރައި ދިން އުދުވާނީ ޙަމަލައިގާ ފުރާނަ ޤުރުބާންކޮށް ޤައުމު ސަަލާމަތްކޮށްދިން ބަޠަލުންގެ ހިތްވަރު ފެނިފައިވާ އެތައް ބަޔަކު މިއަދު ވެސް އެބަތިއްބެވެ. އެއިން ކޮންމެ ފަހަރަކު ދިވެހީންގެ މޮޅުވިސްނުމާއި، އެއްބައިވަންތަކަން ފެނިގެން ގޮސްފައި ވެއެވެ. އެފަދަ ކޮންމެ ދަނޑިވަޅެއްގައި ދިވެހީންގެ ފަރާތުން ފެނިގެން ގޮސްފައިވަނީ ނުގުޑާ ފަދަ ޢަޒުމާއި ހިތްވަރާއި ކެރުމެވެ. އެހެންވާންޖެހޭ ސަބަބެއް ކަމުގައި ވަނީ ދިވެހިންގެ މެދުގައި އޮތް ދީނީ އެއްބައިވަންތަކަމާ، ޞުލުޙަ މަސަލަސްކަމެވެ. ޚާއްޞަކޮށް އިސްލާމްދީނުގެ ރިވެތި އުޞޫލުތަކުގައި ވަރުގަދައަށް ސާބިތުވެ ތިބި ތިބުމެވެ. ކޮންމެ ފަރުދަކު އެފަރުދެއްގެ ވާޖިބު އަދާކުރުމާއެކު މިނިވަންކަން ހޯދުމަށް ޓަކައި ކުރި ބުރަ މަސައްކަތެވެ.\nމިނިވަންކަމަށް 56 އަހަރު ފުރެނީއެވެ. ސުވާލަކީ މިނިވަންކަމުގެ އިޙުސާސް މިއަދު ރައްޔިތުންނަށް ވަނީ ކިހާ ވަރަކަށްތޯއެވެ. މީގެ ކުރިން ގައުމު ދެކެފައިނުވާ އެތައް މަންޒަރުތަކެއް މިއަދު ދަނީ ފެންނަމުންނެވެ. މިނިވަންކަމާއެކު މަގެއްގައި ހިނގާލުން ވަނީ އުނދަގޫ ކަމަކަށް ވެފައެވެ. ޓެރަރިސްޓް ހަމަލާތައް ފަސްޖެހުމެއްނެތި ގައުމުގައި ވަނީ ދޭން ފަށާފައެވެ. ޤައުމުގެ މަތީ ފަންތީގެ ބޭފުޅުން އަވަހާރަ ކޮށްލުމަށް ދެވޭ ހަމަލާތަކެވެ. މީހުން ގެއްލުވާލާ ވީނުވީއެއް ނޭނގި އާއިލާތައް ދަނީ ހިތާމަ ފާޅުކުރަމުންނެވެ. ކުށެއްނެތް އެތައް ބަޔަކު މަރަމުންދަނީއެވެ. މީހުން ކަތިލަނީއެވެ. އިއްފަތްތެރިކަން ފޭރެނީއެވެ. ދީނުން ބޭރުވާންވެސް މިއަދު ފަސްޖެހޭ މަންޒަރެއް ނުފެނެއެވެ. މިއީ މިނިވަންކަން އޮންނަ ތަންތަނުގައި ހިނގާ ކަންތައްތޯއެވެ؟ މި ކަމާއިމެދު ވިސްނަނީ ކިތައް ޒުވާނުންތޯއެވެ؟.މިއީ އިންތިހާއަށް ދެރަ ކަންތަކެވެ. ބޭރުގެ ނުފޫޒުތަކަށް ބޯލަނބާ އެފަދަ ނޭއްގާނީ ޢަމަލުތައް ނަކަލުކުރުން އަޅުގަނޑުމެން ހުއްޓާލަން ޖެހެއެވެ. އެއީ މިކަަހަކަ މުޖުތަމަޢުއަކުން ފެންނަން އެއްވެސް ބަޔަކު ބޭނުންވާނެފަދަ މަންޒަރުތަކެއް ނޫންކަން ޔަގީނެވެ.\nފަރުދީ މިނިވަންކަމަކީ ކޮންމެ ފަރުދަކުމެ ބޭނުންވާނެ ކަމެކެވެ. އެހެންނަމަވެސް އެއީ ތިމާ ބޭނުންހައި ގޮތަކަށް އުޅުމާ ބޭނުންހައި އެއްޗެއް ކޮންމެ މީހަކާ ދިމާއަށް ކިޔުމެއް ނޫނެވެ. މީހަކު، ތިމާއާ ދިމާއަށް ހެވަކަށް އެއްޗެއް ބުނާއިރަށް ތިމަންނާ އުޅޭނީ ތިމަންނާ ބޭނުން ގޮތަކަށޭ ބުނާއަޑު އިވެއެވެ. ތިމާއަށްވުރެ ދޮށީ މީހަކު އެއްޗެކޭ ބުނާއިރަށް އަމިއްލަ މިނިވަންކަން އޮންނާނޭ ބުނެ ރައްދު ދިނުމުން، އެމީހަކީ މޮޅު މީހެއްގެ ގޮތުގައި ދުށުމަކީ މިއަދު އަޅުގަނޑުމެންގެ މުޖުތަމަޢުން މަދުން ނަމަވެސް ފެންނަ ވަރަށް ނޭދެވޭ ސިފައެކެވެ. މިނިވަންކަމޭ ބުނެ ބޭނުންހައި، ގޮތަކަށް އުޅުމުގެ ޙައްޤު އަޅުގަނޑުމެންނަކަށް ލިބިފައެއް ނުވެއެވެ. އެއަށް މިނިވަންކަމޭ ނުވެސް ކިޔޭނެއެވެ. އަޅުގަނޑުމެންނަކީ މުސްލިމުންކަން ދަނެ އިސްލާމީ ރިވެތި އުޞޫލާއި ހަމައިގައި ތިބޭން އެބަޖެހެއެވެ. ފަރުދީ މިނިވަންކަމަކީ ހެޔޮ ގޮތަށް، ހެޔޮމަގުގައި ތިމާއަށް ވާޖިބު ކަންކަންކުރުމުގެ ބާރާއި އިޚްތިޔާރު ލިބި ކަށަވަރު ވެފައި އޮތުމެވެ.\nމި ކުޑަ ރީތި މިނިވަން ޤައުމުގައި މީގެ ކުރީން އަޅުގަނޑުމެން ދިރިއުޅެމުން ދިޔައީ އުފަލާއި ހިތްހަމަ ޖެހުންމަތީގައެވެ. މިއަދު އެހެނެއް ނޫނެވެ. އެ ދުވަސްތައް މާޒީއާއެކުވެ ހިނގައްޖެއެވެ. ބޭރު ދުނިޔޭގައި ރާއްޖެ ބަދުނާމުކޮށް ރާއްޖޭގެ އަގުވައްޓައިލާން މަސައްކަތްކުރާ ބަޔަކު އެބައުޅޭކަން އަޅުގަނޑުމެން ދަންނަން ޖެހެއެވެ. މި ގައުމަށް ދަހިވެތިވެފައިވާ އެތައް ލޯތަކެއްވާކަން ދަންނަންއެބަޖެހެއެވެ. މިނިވަންކަން ބައިޤަރުނުގައި އޮތީތީ އެ ގޮތުގައި އަބަދު އޮންނާނެކަމަށް ދެކިގެން މިއަދު ތިބެވޭކަށް ނެތެވެ. އެ ކަންކަމާ ވިސްނައި ފިކުރުކުރާން އެބަޖެހެއެވެ. ބޭރު ޤައުމުތަކަށް ދިވެހީން ގޮސް ރާއްޖެ ބަދުނާމުކޮށް މިނިވަންކަން ނެތް ޤައުމެއްގެ ގޮތުގައި އަޑުއުފުލާ ނަމަ، އެ ގެއްލުން ދެވެނީ އެންމެ ފަރުދަކަށް ނޫނެވެ. އެއީ ތިމާ މޮޅުވާނެ ކަމެއްވެސް ނޫނެވެ. ބައެއްގެ ސަޕޯޓް ވަގުތޯ ގޮތުން ލިބުން ފިޔަވާ އެހެން ކަމެއް ނުވާނެކަން ދަންނަން އެބަޖެހެއެވެ. އެކަމުގެ ގެއްލުން ލިބޭނީ އަޅުގަނޑުމެން އެންމެން ލޯބިވާ މި ދިވެހިރާއްޖެއަށެވެ. މުޅި ޤައުމަށް ދެރައެއް ލިބޭ ފަދަ ގޮތަކަށް މަސައްކަތްކުރަމުން ގެންދާ ނަމަ، ކުރިމަގުގައި އަންނާން އޮތް ޖީލުތަކަށް ނޭދެވޭ އަސަރު ފޯރާނެއެވެ. އެއިގެ ގެއްލުން އާޚިރުގައި ލިބޭނީ ދިވެހި އެންމެ ފަރުދަކަށް ނޫނެވެ. މުޅި ޤައުމަށެވެ. ރާއްޖޭގެ އިސްތިޤުލާލަށާއި، މިނިވަންކަމަށް ހުރަސްއެޅޭ ބަޔަކަށް އަޅުގަނޑުމެން ދިވެހިން ވެގެން ނުވާނެއެވެ. އެކަމުގެ ޒިންމާ ނަގަންޖެހޭ ފަރާތްތަކަށް ލިބޭ ކެހި ވަރަށް ސާފުކޮށް އަޅުގަނޑުމެންގެ ތާރީޚުން އޮތީ ފެންނާށެވެ.\nމިއަދަކީ މިނިވަންދުވަހެވެ. މިއަދު ޤައުމުގެ ކަރާމާތާއި ޝަރަފަށްޓަކައި މަސައްކަތްކުރާން ތިބީ އަޅުގަނޑުމެން ދިވެހީންނެވެ. އަބަދުވެސް ހަނދާން ކުރަމާ ހިނގާށެވެ. ޤައުމު ތިމާއަށް ކޮށްދެނީ ކޮންކަމެއްތޯ ސުވާލުކުރުން ދޫކޮށްލާފަ، ތިމާއަށް މިލޮބުވެތި ޤައުމަށް ކޮށްދެވޭނެ ކަމަކާމެދު ފުރަތަމަ ވިސްނާށެވެ. ޤައުމެއް ދިރިދެމި އޮތުމަށް ޓަކައި އެ ޤައުމެއްގެ އަހުލުވެރީންގެ ބުރަމަސައްކަތުން ހޯދައިފައިވާ މިނިވަންކަން ދެމެހެއްޓުމަކީ ކޮންމެ ފަރުދެއްގެ ޒިންމާ ކަމުގައި ދެކެމާ ހިންގަވާށެވެ! މި ޤައުމުގެ މިނިވަންކަންމަތީ އަބަދުގެ އަބަދަށް ލެހެއްޓެވުން އެދި އެންމެންގެ އަތްތައް އުފުލައި ދުޢާކުރަމާ ހިންގަވާށެވެ! މިނިވަން ހިޔަލުގައި މި ޤައުމު ތާއަބަދު ލެހެއްޓެވުމަކީ ހިތުގެ ފުންމިނުން ކުރެވޭ ދުޢާއެވެ.


Priyanka athugai agu bodu 80 joadu faivaan\nޕްރިޔަންކާ އަތުގައި އަގު ބޮޑު 80 ޖޯޑު ފައިވާން\nޕްރިޔަންކާ ޗޯޕްޅާ އަކީ އެކްޓް ކުރުމުގެ ރޮނގުން ވަރަށް ކުރީގައި އުޅޭ ކުޅަދާނަ ބަތަލާ އެކެވެ. އަދި މިހާރު އޭނާއަކީ ގްލޯބަލް އައިކަން އެއް ވެސް މެއެވެ. ރެޑް ކާޕެޓްގައި ހިނގާއިރު އާއި ދުނިޔޭގެ އެކި ހިސާބުތަކުގައި ޗުއްޓީ ހޭދަކުރާއިރު ވެސް ޕްރިޔަންކާ ގެންގުޅޭ ފެޝަން ސްޓައިލަކީ ވަރަށް ގިނަ ބަޔެއްގެ ތައުރީފު ލިބޭ ސްޓައިލް ތަކެކެވެ. ޚާއްސަކޮށް އޭނާ އަރާ ރީތި ފައިވާން ތަކަކީ ގިނަ ބައެއްގެ ލޮލުގައި އަޅާފައިވާ އެއްޗެކެވެ. ދާދިފަހުން ނުކުތް އިންޑިއާގެ މަޖައްލާއެއް ބުނާ ގޮތުން ޕްރިޔަންކާގެ އަތުގައި 80 ޖޯޑަށް ވުރެ ގިނަ ފުންނާބުއުސް ފައިވާން ހުރެ އެވެ.\nމިއީ އާދައިގެ ފައިވާނެއް ނޫނެވެ. އެންމެ އަގު ބޮޑު އެންމެ ފެންވަރު ރަނގަޅު ފައިވާނެވެ. ރީތި ފައިވާން ގަނެ އެއް ކުރުމަށް ޕްރިޔަންކާ ލޯބި ކުރެ އެވެ. އެގޮތުން އޭނާ ހޯދާފައިވާ ރީތި ފައިވާންތަކަކީ ގިނަ ބަޔަކަށް ހުވަފެނުން ވެސް ނުފެންނަ ވަރުގެ ރީތި އަދި އަގު ބޮޑު ފައިވާން ތަކެކެވެ.\nފިލްމީ ރޮނގުން ޕްރިޔަންކާ އެންމެ ފަހުން ކުޅެފައިވަނީ "ދަ ސްކައި އިޒް ޕިންކް" އެވެ. ޝޮނާލީ ބޯސް ޑައިރެކްޓް ކޮށްފައިވާ މި ފިލްމުގައި ފަރްހާން އަޚްތަރު އާއި ޒާއިރާ ވަސީމް އަދި ރޯހިތު ސަރަފް ވެސް ބައިވެރިވެފައި ވެއެވެ. ފިލްމު ރިލިޒް ކުރިތާ ދުވަސްކޮޅެއް ވީއިރު ބޮކްސް އޮފީހުގައި މާ ރަނގަޅު އަދަދުތަކެއް ފިލްމެއް ނެރެވިފައެއް ނުވެ އެވެ. ނަމަވެސް ކްރިޓިކްސް ވަރަށް ބޮޑަށް މި ފިލްމަށް ތައުރީފު ކޮށްފައި ވެއެވެ.\nޕްރިޔަންކާގެ އާ ފިލްމެއް ވެސް ދާދިފަހުން އިއުލާން ކޮށްފައި ވެއެވެ. އެއީ މިންޑީ ކޯލިން އުފައްދާ ފިލްމެކެވެ. މިންޑީ އޭނާގެ ޓުވިޓާ އެކައުންޓުގައި ލިޔެފައިވާ ޕޯސްޓެއްގައިވާ ގޮތުން ޕްރިޔަންކާ އާއެކު މި ފިލްމުގައި ހަރަކާތްތެރިވާނީ ޑޭން ގޫރް އެވެ.\n"މަގޭ ޑްރީމް ޓީމުން ފިލްމެއް އުފައްދަން ނިންމައިފިން. ފިލްމު ފެށޭނެ ދުވަހަކަށް ކެތްތެރިކަމެއް ނެތި އިންތިޒާރު ކުރެވޭ،" ޕްރިޔަންކާ އާއި ޑޭންގެ ފޮޓޯއަކާއެކު މިންޑީ ކުރި ޓުވީޓުގައި ވެއެވެ.


Othee maafu kurumakaai handhaan kurumeh!\nމޫދުގައި މަރުވެފައި އޮއްވާ ފެނުނު މުހައްމަދު ސިދުރަތުﷲ އަހުމަދު: އޭނާގެ މަރާ ގުޅޭ ގޮތުން ވަނީ ޝައްކުތައް އުފެދިފައި\nމިދިއަ ހުކުރު ދުވަހު ހެނދުނެވެ؛ ސަރުކާރުގެ މައި ހޮސްޕިޓަލް ދަރުމަވަންތަ (ޑީއެޗް) ގެ ކައީރީގައި ހުންނަ އިންޑިއާއިން އަޅައިދީ ފަހުން ދިވެހި ސަރުކާރުތަކުން ތަރައްގީ ކޮށްފައިވާ އައިޖީއެމްއެޗާ ދިމާ މޫދުތެރޭގައި މީހަކު މަރުވެފައި އޮއްވާ ފެނިއްޖެކަން އަންގައިދޭން ފުލުހުން މީޑިއާއަށް މެސެޖެއް ފޮނުވި އެވެ. ކުޑަ އިރުކޮޅެއްގެ ތެރޭގައި އެ ހަބަރު މީޑިއާގައި ރިޕޯޓްވި އެވެ.\nމުޅި މާލޭގައި ކަރަންޓު ނެތް އެ ދުވަހު މީހުނަށް ހޭލެވުނު އިރު އެ މަރާބެހޭ ގޮތުން ވާހަކަ ގިނަވެ ތަފާތު ކުރިތައް ފަޅައި އެއީ ޝައްކުތައް އުފެދޭ މަރެއް ކަމަށް ބުނާން ފަށައިފި އެވެ. އެ މަރާ ގުޅުވައި އެކި އަޑުތައް އިވެމުންދިޔަ އެވެ. އެއް ބަޔަކު ބުނަމުން ދިޔައީ އެއީ މޫދަށް އެރި އުޅެނިކޮށް މަރުވި މީހެއް ނޫނެވެ. އަނެއް ބަޔަކު ބުނަނީ އެއީ މަރާލުމަށް ފަހު މޫދަށް އެއްލާލާފައިވާ މީހެކެވެ. ބައެއް އަޑުތައް އައި ގޮތުން މަރުވެފައިވާ ޒުވާނާގެ އެއް ލޯވެސް ނެތެވެ. އަަދި ހަށިގަނޑުގައި ބޮޑެތި ޒަހަމްތައް ވެއެވެ. އެހާ ހިސާބުން މޫދުތެރޭ މަރުވެފައި އޮއްވާ ފެނުނީ ގދ. ވާދޫ ރިމެމްބާ ކަދާވަޑު، ސިދުރަތުﷲ އަހުމަދު، 31، ކަން ވެސް ކަށަވަރުވެ އާންމުވި އެވެ.\nމަރާ ގުޅިގެން އާންމު ތުހުމަތުތައް އައި ގޮތަށް ސިދުރަތުﷲ ގެ އާއިލާއިން ވެސް އެ މަރާ ގުޅޭ ގޮތުން އެ ތުހުމަތުތައް އެގޮތަށް ކުރެ އެވެ. އެކަމަކު އެ ތުހުމަތަކުގެ ހަގީގަތްތައް އަންނަނީ ފުލުހުން ތަހުގީގަކަށް ފަހު އެވެ.\nފުލުހުން ވެސް ވަނީ އެ މަރާމެދު ޝައްކުތަކެއް އުފެދިފައިވާ ކަމަށް ބުނެފަ އެވެ. އަދި ސިދުރަތުﷲ މަރުގެ ތަހުގީގަށް އޭނާގެ ހަށިގަނޑުގެ ޕޯސްޓް މޯޓަމެއް ހަދަން ނިންމާ ރާއްޖެއިން ބޭރަށް ގެންދެވެންދެން ގަބުރު ރައްކާކުރާ ފިނިކޮށާރު، -- މޯޗަރީ -- ގައި ސިދުރަތުﷲގެ ހަށިގަނޑު ބާއްވާފައި ވެއެވެ.\nމޫދުތެރޭ މަރުވެފައި އޮއްވާ ސިދުރަތުﷲ ފެނުނުތާ މިއަދަށް ހަ ދުވަސް ވީއިރު ވެސް އޭނާގެ ހަށިގަނޑު އަދިވެސް އޮތީ މާލޭގެ ގަލޮޅު ސަހަރާގެ ފިނިކޮށާރުގަ އެވެ. އެނާގެ މަރާ ބެހޭ ގޮތުން ފުރަތަމަ 48 ގަޑިއިރު ތެރޭ ދެކެވެމުން ދިޔަ ވާހަކަތައް ވެސް އޮބި މިހާރު ވަނީ ސިޔާސީ ވާހަކައިގެ ތެރެން ފޭދެމުން ގޮސް މަންޒަރުން ގެއްލިފަ އެވެ.\nފިނިކޮށާރުގައި ސިދުރަތުﷲ ގެ ހަށިގަނޑު ބާއްވާފައި އޮތީ ޕޯސްޓްމޯޓަމެއް ހަދަން ބޭނުން ވެގެނެވެ. އޭނާގެ ޕޯސްޓްމޯޓަމް ހަދަން ބޭރަށް ގެންދެވޭ ގޮތެއް އަދި ނުވެ އެވެ. އޭނާގެ ޖަނާޒާގެ ކަންކަން ނުކޮށް ހަށގަނޑު ވަޅުނުލާ، ގިނަ ދުވަސްވަމުން ދާތީ އާއިލާއިން އެކަމާ ހިތްހަމައެއް ނުޖެހެ އެވެ. އެހެންވެ އައިލާއިން ވަނީ ސިދުރަތުﷲ ހަށިގަނޑު އާއިލާއާއި ހަވާލު ކުރަން އެދި ފުލުހުންނަށް ސިޓީއެއް ފޮނުވާފަ އެވެ.\nއެ ސިޓީ އަވަސް އަށް ލިބިފައި ވެއެވެ. އާއިލާއިން ޕޯސްޓް މޯޓަމް ހަދަން ބޭނުން ނުވާ ކަން ވެސް އެ ސިޓީގައި ބުނެ އެވެ އޭގެ ޖަވާބުގެއްގެ ގޮތު ފުލުހުން ބުނެފައިވާ ގޮތުގައި ސިދުރަތުﷲ ގެ މަރަކީ އަދި ހަގީގަތް ނޭނގޭ މަރެކެވެ. އެ މަރުގެ ހަގީގީ ސަބަބު ދެނެގަތުމަށް އޭނާގެ ހަށިގަނޑު ޕޯސްޓްމޯޓަމެއް ހެދުމަކީ ތަހުގީގަށް ވަރަށް މުހިންމު ކަމެކެވެ. ޖިނާއީ އިޖުރާއަތުގެ ގާނޫނުގެ ދަށުން ފުލުހުންނަށް ލިބިދީފައިވާ ބާރާއެކު އޭނާގެ ހަށިގަނޑު ރާއްޖެއިން ބޭރަށް ފޮނުވައި ޕޯސްޓް މޯޓަމް ހަދަން ވަނީ ނިންމާފަ އެވެ. ޕޯސްޓް މޯޓަމަށްފަހު ހަށިގަނޑު ރާއްޖެ ގެނެވުނުހާ އަވަހަކަށް އާއިލާ އާއި ހަވާލުކުރާނެ އެވެ. ޕޯސްޓްމޯޓަމް ހަދަން ހަށިގަނޑު ރާއްޖެއިން ބޭރަށް ވީހާވެސް އަވަހަށް ފޮނުވުމުގެ މަސައްކަތް ވެސް ފުލުހުން ދަނީ ކުރަމުންނެވެ.\nޕޯސްޓް މޯޓަމް ހަދަން ބޭރަށް ފޮނުވުން ލަސްވާ ސަބަބު ފުލުހުން ބުނެފައެއް ނުވެއެވެ. އަދި ކޮވިޑާ ގުޅިގެން ދަތުރުފަތުރު އޮތް ގޮތުން ޕޯސްޓްމޯޓަމަކަށް ހަށިގަނޑު ބޭރަށް ފޮނުވުމަކީ އެހާ އަވަސްވާނެ ކަމެއް ނޫނެވެ. ފުލުހުންގެ އެ ސިޓީހެ ކޮޕީއެއް ވެސް އަވަސް އަށް ލިބިފައި ވެއެވެ.\nކައިވެންޏެއް ވެސް ކޮށްފައި ނުވާ ސިދުރަތުﷲ މަރާ ގުޅިގެން ކުރާ ތަހުގީގުގެ މަސައްކަތުގައި އޭނާ ހިނގާފައި ގޮސް މާފަންނު ރަސްފަންނު މޫދާއި ދިމާލަށް ދާ މަންޒަރު ފެންނަ ވީޑިއޯއެއް ފުލުހުން އާންމު ކޮށްފައިވެ އެވެ. އަދި އޭނާގެ މަރާއި ގުޅިގެން ފުލުހުން ވަނީ އޭނާ އާއި ބައްދަލުވެފައިވާ ފަރާތްތަކުގެ މައުލޫމާތު ވެސް އެއްކުރަން ފަށާފަ އެވެ.\nއާއިލާގެ ތުހުމަތުތަކާއި ވާހަކަ ހުރި ގޮތް\nރައްޓެއްސަކާއެކު ކުންފުންޏެއް ހަދައި ކޮންޓްރެކްޓް މަސައްކައްތަތައް ކުރަމުން އައި ސިދުރަތުﷲ ގެ އާއިލާގައި އެއްބަނޑު އެއްބަފާ ހަތް ކުދިން ތިބެ އެވެ. އޭގެ ތެރެއިން އެންމެ ދޮށީ ސިދުރަތުﷲ އެވެ. އޭނާގެ މަރަކީ އެ އާއިލާއަށް ވަރަށް ބޮޑު ހިތާމައެކެވެ. ލިބުނު ވަރަށް ބޮޑު ދެރައެކެވެ. އެކަމަކު އެއީ ގުދުރަތީ މަރެއް ކަމަށް އެ އާއިލާއަކަށް ގަބޫލެއް ނުކުރެވެ އެވެ. އެކަމަކު އެފަދަ އެހެން ގިނަ މަރުތަކާ ގުޅިގެން ކަން ވެގެން ދާ ގޮތަށް އެ މަރަކީ ބޮޑު "ސިޔާސީ ޑްރާމާއަކަށް" ބަދަލުވާކަށް ވެސް އެ އާއިލާ ބޭނުމެއް ނުވެއެވެ.\nސިދުރަތުﷲ ގެ މަންމަ ޝީރީން ޝިހާބު ބުނި ގޮތުގައި ދަރިފުޅު ސިދުރަތުﷲގެ މަރުގެ ހަބަރު އެންމެ ފުރަތަމަ އޭނާއަށް ލިބުނީ ގދ. ވާދޫން އޭނާގެ ގުޅާފައި ބުނުމުންނެވެ. އައިޖީއެމްއެޗަށް ގޮސް ބެލި އިރު އޭނާގެ ދަރިފުޅު ފެންނާން އޮތް އޮތުމުގައި އެއީ ގުދުރަތީ މަރެއްގައި ދަރިފުޅު ވަކިވި ވަކިވުމެއް ނޫން ކަމަށް ގަބޫލު ކުރެވުނެވެ. އޭނާ ބުނި ގޮތުގައި ބަޔަކު / މީހަކު އޭނާގެ ދަރިފުޅަށް ޒަހަމްތަކެއް ދީ އަނިޔާވެރި ގޮތަކަށް މަރާލައި މޫދަށް އެއްލައިލާފައިވާ ކަމަށް އޭނާއަށް ވެސް އަދި އާއިލާއަށް ވެސް ބެލެވެ އެވެ.\n"ސިދޫގެ މަރުގެ ހަބަރު އަޅުގަނޑަށް އެންމެ ފުރަތަމަ ލިބުނީ ވާދޫ ކޮޅުން... ދެން އަވަހަށް އައިޖީއެމްއެޗަށް ދިޔައީ. ފުރަތަމަ ސިދޫ ފެނުމުން ވެސް ބެލެވުނު އެއީ ގުދުރަތީ މަރެއް ނޫން ކަމަށް. ސިދޫގެ ހަށިގަނޑުގައި ބޮޑެތި ޒަހަމްތައް ފެންނަންހުރި." ޝީރީން ބުންޏެވެ. އޭނާގެ އެދުމަށް ޒަހަމްތަކުގެ ތަފުސީލުތައް ދޫކޮށްލީ އެވެ.\nއޭނާ ބުނި ގޮތުގައި ޝިދުރަތުﷲ ގެ ގާތިލުން ހޯދަން، އަދި އެ މަރުގެ ފަހަތުގައިވާ ސިއްރުތައް އެނގެން ވަރަށް ބޮޑަށް ބޭނުންވެ އެވެ. އެކަމަކު ފުލުހުންގެ ތަހުގީހުގައި ސިދުރަތުﷲ ގެ ގާތިލު ހޯދުނު ނަމަވެސް ބޭނުން ވަނީ އެ މީހަކަށް / ބަޔަކަށް އެ ކުރި ކުރި ކަމެއްގެ މައްޗަށް ހެޔޮވިސްނުން ދެއްވުމަށް ނަސޭހަތްދީ ދުއާ ކުރުމަކާއެކު މާފެއް ދޭށެވެ. އަދި ސިދުރަތުﷲ ގެ ހަނދާންތަކާއެކު ދިރިއުޅޭށެވެ.\n"އަޅުގަނޑު ބޭނުންވަނީ ގާތިލުންނަށް ނަސޭހަތްތެރިވެ ހެޔޮ ވިސްނުން ދެއްވުން އެދެން... އަދި މައާފު ކުރަން. އަދި މި މަރަށް ފަހުގައި ވެސް އެ ބަޔަކަށް ހިދާޔަތް ދައްކަވައި އަޅުގަނޑުގެ ދަރިފުޅުގެ ފާފަ ފުއްސެވުން އަޅުގަނޑުގެ އެދުމަކީ. އަޅުގަނޑުގެ ނެތް ބަދަލު ހިފުމެއް. އަޅުގަނޑު އެދެނީ ދިވެހި ފަސްގަނޑުން އަނިޔާވެރިކަން ނެތިގެން ދިޔުން،" އޭނާ ބުންޏެވެ.\nމޯލްޑިވްސް ޕޮލިސް ސާވިސް އެޗްއާރްސީއެމް އައިޖީއެމްއެޗް + މަރު ގދ. ވާދޫ


Shah Ge Anhen Dharifulhu Bollywood Ah Nerenee Karan Johar Eh Noon\nސުހާނާ އާއި ޝާހް--\n9 އޯގަސްޓު 20180ކޮމެންޓް\nޝާހުގެ އަންހެން ދަރިފުޅު ބޮލީވުޑަށް ނެރެނީ ކަރަން ޖޯހަރެއް ނޫން\n"ކިންގް ހާން"ގެ ނަމުން ބޮލީވުޑްގައި މަޝްހޫރު ތަރި ޝާހް ރުކް ހާނުގެ އަންހެން ދަރިފުޅު ސުހާނާ ހާން ބޮލީވުޑަށް ނެރޭނީ ކަރަން ޖޯހަރު ނޫންކަމަށް ހަބަރުތައް ބުނެފިއެވެ.\nބޮލީވުޑްގެ މަޝްހޫރު ޕްރޮޑިއުސަރު ކަރަން ޖޯހަރާއި ޝާހަކީ ވަރަށް ގާތް ދެ ރަހުމަތްތެރިންނެވެ. އެހެންނަމަވެސް ޝުހާނާ ބޮލީވުޑަށް ނެރޭނީ ކަރަން ޖޯހަރު ނޫންކަމަށް މިހާރު މިވަނީ ހަބަރުތައް ބުނެފައެވެ. އުމުރުން އެންމެ 18 އަހަރުގެ ސުހާނާ ހާން ވަރަށް އަވަހަށް ބޮލީވުޑަށް ނުކުންނާނެކަމަށް އަޑުތައް ފެތުރެމުން އަންނަނިކޮށް ބައެއް ފަރާތްތަކާއި ހަވާލާދީ އިންޑިއާގެ ނޫސްތަކުގައި ބުނީ އާ މޫނެއް ބޮލީވުޑަށް ނެރެން އުޅޭ އަޑާއެކުވެސް އެންމެ ފުރަތަމަ ވެސް އަންނާނީ ކަރަން ޖޯހަރުގެ ނަންނަމަވެސް ޝާހުރުކް ހާނުގެ ދަރިފުޅު ބޮލީވުޑަށް ނެރޭނީ ކަރަން ޖޯހަރު ނޫންކަމަށެވެ.\nހަބަރުތައް ބުނާ ގޮތުގައި އުމުރުން 52 އަހަރުގެ ޝާހު އާއި އޭނާގެ އަންހެނުން ގޯރީ ހާނަށް ލިބިފައިވާ ހަމައެކަނި އަންހެން ދަރިފުޅު ފިލްމީ ދާއިރާއަށް ނުކުތުމަށް މިހާރު ހުރީ ތައްޔާރުވެފައިކަމަށް އެދެމީހުން ގަބޫލުކުރެއެވެ. ބޮލީވުޑްގެ މަޝްހޫރު ޕްރޮޑިއުސަރު ކަރަން ޖޯހަރަކީ ޝާހު އާއި އޭނާގެ އާއިލާ އާ ގާތް ފަރާތެއް ނަމަވެސް ޝާހު ބޭނުންވަނީ އޭނާގެ ދަރިފުޅު ވަރަށް ބޮޑެތި ފިލްމުތައް އުފައްދާ މީހަކާއެކު ބޮލީވުޑަށް ނެރޭށެވެ.\nމީގެއިތުރުން ބޮލީވުޑްގެ މަޝްހޫރު ޑަރެކްޓަރުންކަމަށްވާ ސަންޖޭ ލީލާ ބަންސާލީ އާއި ސުޖޯއީ ގޯޝް ފަދަ ޑައިރެކްޓަރުން ވެސް ސުހާނާ ބޮލީވުޑަށް ތައާރަފުކުރަން ޝައުގުހުރިކަމަށް ހަބަރުތައް ބުނެއެވެ. އެހެންނަމަވެސް ސުހާނާ ބޮލީވުޑަށް ތައާރަފުވާނީ ކާކާއެކުކަން ޝާހު އަދި ރަސްމީކޮށް އަންގާފައެއް ނުވެއެވެ.\nދާދިފަހުން ސުހާނާ ވަނީ މަޝްހޫރު މެގަޒިންނެއްކަމަށްވާ ވޮގް އިންޑިއާގެ ކަވާ އިން ފެނިފައެވެ. އެއީ އޭނާ މެގަޒިންއެއްގެ ކަވާ އިން ފެނިގެންދިޔަ ފުރަތަމަ ފަހަރުކަމަށްވާއިރު ވޮގް މެގަޒިންގައި މަސައްކަތް ކުރުމަށް އޭނާއަށް ފުރުސަތު ލިބުމުން ގިނަ ބަޔަކު ކަންބޮޑުވުން ފާޅުކޮށްފައިވެއެވެ. އެފަރާތްތަކުގެ އެންމެ ބޮޑު ކަންބޮޑުވުމަކީ އެއްވެސް މަސައްކަތެއްކޮށްފައިނުވާ ސުހާނާއަށް އެފަދަ މަޝްހޫރު މެގަޒިންއަކުން ފުރުސަތު ލިބުން ގޮތް ނޭނގުމެވެ.\nފިލްމީ ދާއިރާގައި މަސައްކަތް ކުރުމުގެ ޝައުގު ސުހާނާގެ ވަރަށް ބޮޑަށް ހުރިއިރު އޭނާ އަންނަނީ ސްކޫލު ދައުރުން ފެށިގެން ޑްރާމާތަކުގައި ބައިވެރިވަމުންނެވެ. އޭނާ ބޮލީވުޑަށް ނެރުމަށް އެހީތެރިވާނީ ކިޔެވުން ނިމުމުންކަމަށް ޝާހު ބުނެއެވެ.\nބޮލީވުޑް ކަރަން ޖޯހަރު ޝާހުރުކް ހާން ސުހާނާ ހާން


"dharaniveri vi" aailaa thakeh insaafu fe inthizaaru gai! | Mihaaru\nބޯހިޔާވަހިކަމަށް ހުޅުވާލި ސްކީމެއްގެ ފޯމުތައް ބަޔަކު ބަލަނީ: ވެށިފަހި މާލެ ސްކީމުން ދެ މިލިއަނަށް ވިއްކި ފްލެޓްތައް، ލޯނު ނަގައިގެން ގަންނަން ޖެހުނު މީހުންނަށް ވަނީ މާލީ ގޮތުން ތަކުލީފުތަކެއް ކުރިމަތިވެފައި. -- ފޮޓޯ: ހުސެއިން ވަހީދު/ މިހާރު\n07 މާޗް 2019 - 09:23 43 comments\nއެއީ، 2010 ގައި އެމްޑީޕީގެ ސަރުކާރުން ހުޅުވާލި ވެށިފަހި މާލެ ޕްރޮގްރާމްގެ ދަށުން މާލޭގެ ގާކޮއްޓާއި އަރަބިއްޔާ ހުރި ބިމުގައި އިންޑިއާގެ ޓާޓާ ކުންފުނިން އިމާރާތް ކުރި ފްލެޓަށް ޝަރުތު ހަމަވި މީހުންގެ ތެރެއިން ބޮޑު އަގުގައި ފްލެޓް ގަންނަން ޖެހުނު ގާތްގަނޑަކަށް 47 އާއިލާ އެވެ. "މިހާރު"އާ ވާހަކަ ދެއްކި އެ އާއިލާތަކުން ބުނި ގޮތުގައި، ހެޔޮ އަގުގައި ބޯހިޔާވަހި ކަމެއް ހޯދަން މުޅި އުމުރު ކުރި މަސައްކަތް ފެނަށްވެ، އެ މީހުން ތިބީ "ދަރަނިވެރިވެފަ" އެވެ.\n"އިޖުތިމާއީ ބޯހިޔާވަހި ކަމަށް ކުރިމަތިލައި އެންމެ މަތިން މާކްސް ލިބުނީމަ، ކުރީގެ ރައީސް އަބްދުﷲ ޔާމީންގެ ސަރުކާރުން އަޅުގަނޑުމެންނަށް މަޖޫބުރުކުރީ ދެ ގުނަ ބޮޑު އަގުގައި ފްލެޓް ގަންނަން. އެ ދަރަނި ބޮލުގައި އަޅައިގެން މި ތިބީ. މިއީ، އުޅެ އުޅެ ހައްލުނުވި މައްސަލައެއް،" އެކަކު ބުންޏެވެ.\n"ދެން ހުޅުވާލި ބޯހިޔާވަހިކަމުގެ މަޝްރޫއުތަކަށް ކުރިމަތި ލުމުން ވެސް މަހްރޫމްވީ. ބޯހިޔާވަހިކަމަށް ދޫކުރި އަގުހެޔޮ ލޯނަކަށް ވެސް ޝަރުތު ހަމަވާ ބައެއްގެ ގޮތުގައި އަޅުގަނޑުމެން ނުވި."\nއަމީނީމަގުގައި ހަދާފައިވާ މާލޭ ސްކްއާ ފްލެޓްތައް: މިތަނުން ދޫކުރި ފްލެޓްތައް 47 އާއިލާ އަކުން ގަންނަން ޖެހުނީ ބޮޑު އަގުގައި ލޯނު ނަގައިގެން. -- ފޮޓޯ: ނިޝާން އަލީ /މިހާރު\nކޮމާޝަލް ލޯނާ އެކު ފްލެޓް އަގު ދެގުނަ މައްޗަށް!\nއިޖުތިމާއީ ބޯހިޔާވަހިކަމުގެ ސްކީމްތައް ހުޅުވާލަނީ، ދިގު މުއްދަތުން ފައިސާ ދައްކައި ޚަލާސްކުރާ ގޮތަށެވެ.\n"މާލެ އިން ފްލެޓް ލިބުނު މީހުންނަށް ބޮޑު އަގުގައި މި ވިއްކީ. ވެށިފަހި ސްކީމުން ހުޅުމާލެ އިން ލިބުނު މީހުންނަށް ވެސް ހެޔޮ އަގުގައި ފްލެޓް ދޫކުރި. ގޯތި ލިބުނު މީހުންނަށް ވެސް އަޅުގަނޑުމެންނަށް ވުރެ ހެޔޮ އަގުގައި އެކަން ހަމަޖެހިގެން ދިޔަ. އަނެއްކާ ލޯނު ހަމަނުޖެހިގެން، ފްލެޓް ގެއްލުނު މީހުންނަށް ހެޔޮ އަގުގައި ހުޅުމާލެ އިން ފަހުން ފްލެޓް ހަމަޖައްސައި ވެސް ދިން. ތަފާތުކުރުން މި ގެންގުޅުނީ އަޅުގަނޑުމެންނާ ދޭތެރޭގައި. މީގައި އިންސާފުގެ ކަންފުޅެއް ވެސް ނެތީ،" އެ މައްސަލައިގައި ކަންބޮޑުވުން ފާޅުކުރި އެކަކު، ނަން ނުޖަހާ ގޮތަށް، ބުންޏެވެ.\nކުރިން އަރަބިއްޔާ ހުރި ބިމުގައި 90 ފްލެޓް އަދި ގާކޮށީގައި 190 ފްލެޓް އަޅާފައިވެ އެވެ. އެތަންތަނުގެ އަގު ބޮޑުވީ، ކުރީގެ ސަރުކާރުން ބުނެފައިވާ ގޮތުގައި އެ ދެ ތަން އިމާރާތްކުރި އިންޑިއާގެ ޓާޓާ ކުންފުނީގެ ހިއްސާ އޮންނަ އެޕެކްސް ރިއަލިޓީ އަށް 277 މިލިއަން ރުފިޔާ އެއްފަހަރާ ދައްކަން ޖެހުމުންނެވެ. މިއީ އެ ދެ އިމާރާތް ހަދަން ހަވާލުކުރި އެމްޑީޕީ ސަރުކާރުން އޭރު ބުނި އަގަށް ވުރެ މާ ބޮޑު އަގެކެވެ.\nކުރީގެ ސަރުކާރުން މައްސަލައަކަށް ދައްކަނީ އެމްޑީޕީ ސަރުކާރުން އެ ދެ އިމާރާތުގެ އެއްބަސްވުން ހަދާފައި އޮތް ގޮތެވެ. އެއީ ދައުލަތަށް ވަރަށް ބޮޑު ގެއްލުމެއް ލިބޭ ގޮތަށް އޮތް އެއްބަސްވުމެއް ކަމަށް ކުރީގެ ސަރުކާރުން ބުނެފައިވެ އެވެ. އެކަމަކު އެ ތުހުމަތު، ޓާޓާ މަޝްރޫއު ކުރިއަށް ގެންދިޔަ އެމްޑީޕީގެ ސަރުކާރުގެ އިސް ބޭފުޅުން ދޮގުކުރައްވަ އެވެ.\nއެކަމަށް ވަކި ގޮތެއް ނުނިމި އުޅެނިކޮށް، އެޗްޑީސީން އިއުލާން ކުރީ އާ އުސޫލެކެވެ. އެއީ، ބޭންކްތައް މެދުވެރިކޮށް ފްލެޓް ގަނެވޭނެ އިންތިޒާމެއް ހަމަޖެއްސުމެވެ.\n"ދެން ޖެހުނީ ބޭންކްތަކުން ކޮމާޝަލް ލޯނު ނަގައިގެން ފްލެޓް ގަންނަން، އެ ނޫން ހަަމަ އެއްގޮތެއް ވެސް ނެތީ،" ކުރިން ވާހަކަ ދެއްކި މީހާ ބުންޏެވެ.\nއެ ލޯނު ނެގީ 9-11 ޕަސެންޓު އިންޓްރެސްޓުގައި 15-20 އަހަރުން ދައްކާ ގޮތަށެވެ.\n"މިސާލަކަށް ނުވަ ޕަސެންޓް ރޭޓުގައި ދެ މިލިއަން ރުފިޔާގެ ލޯނެއް ނެގުމުން މަހަކު ދައްކަން ޖެހޭ އަގަކީ ގާތްގަނޑަކަށް 18،000 ރުފިޔާ. ދެ މިލިއަން ރުފިޔާގެ އެ ލޯނު ދައްކައި ނިމޭއިރު 4.3 މިލިއަން ރުފިޔާ ހޭދަވާނެ. މިއީ ދެ ގުނަ އަށް ވުރެ ވެސް ބޮޑު ނޫންތޯ؟" އެކަކު ސުވާލު ކުރި އެވެ.\n"ޑައުންޕޭމަންޓަށް ދެއްކި މިންވަރަށް ބަލާފައި، މާލީ ހާލަތު ހުރި ގޮތުން ކޮންމެ މަހަކު ބޮޑު އަދަދެއް ދައްކާ މީހުން އެބަތިބި. އަޅުގަނޑު ލޯނު ދއްކަން ފެށީ 2014 ގައި. ފައިސާ ދައްކާ ދައްކާ މިހާރު ބަލިވެއްޖެ. އަދިވެސް މިލިއަނަކަށް ވުރެ ގިނަ ރުފިޔާ ދައްކަން ޖެހޭ،"\nއެ މީހުންނަށް ކުރިމަތިވި އަނެއް ހިތްދަތި ކަމަކީ ކޮމާޝަލް ލޯނު ނަގައި ފްލެޓަށް ފައިސާ ދައްކަން ފެށި ފަހުން، ލޯނު ނުލިބުނު ފަރާތްތަކަށް 5-6 ޕަސެންޓް އިންޓްރެސްޓް ރޭޓުގައި ލޯން ސްކީމެއް ތައާރަފް ކުރުމެވެ. ކޮމާޝަލް ލޯނު ނެގި މީހުން، އެ ސްކީމަށް ބަދަލުކުރެވިދާނެ ކަމުގެ ކަމަށް އޭރު ސަރުކާރުން ބުންޏެވެ. އެކަމަކު އެ ސްކީމުގެ ޝަރުތުތައް ކަނޑައަޅާފައި އޮތީ، ކުރިމަތިލުމުން މަހްރޫމްވާ ގޮތަށެވެ.\nއެ ސްކީމަށް ޝަރުތު ހަމަވި ނަމަ، ފްލެޓުގެ ޖުމްލަ އަގުގެ ގޮތުގައި 20 އަހަރުން ދައްކަން ޖެހޭނީ 3.1 މިލިއަން ރުފިޔާ އެވެ. އޭރުން މަހަކު ގާތްގަނޑަކަށް ދައްކަން ޖެހޭނީ 13،500ރ. އެވެ.\nވައުދެއް، އަޅާނުލުމުން ޕެޓިޝަނެއް!\nމި މައްސަލައިގައި ކުރީގެ ސަރުކާރުން ހައްލެއް ހޯދައި ނުދިނުމުގެ މާޔޫސްކަމާ އެކު ރިޔާސީ އިންތިހާބުގެ ތެރޭގައި އިދިކޮޅު ކެންޑިޑޭޓް އަދި މިހާރުގެ ރައީސް އިބްރާހިމް މުހައްމަދު ސޯލިހްއާ ވެސް އެ އާއިލާތަކުން ބައްދަލު ކުރި އެވެ. ސޯލްޓް ކެފޭގައި ބޭއްވި އެ ބައްދަލުވުމުގައި، ފްލެޓްތަކާ ގުޅޭ ގޮތުން އާއިލާތަކުގެ ކަންބޮޑުވުން އެމަނިކުފާނު އެއްސެވި އެވެ.\n"ރައީސް ވެސް އެ ދުވަހު ގަބޫލުފުޅު ކުރެއްވި 1.2 މިލިއަނަށް ވުރެ ފްލެޓްތަކުގެ އަގު ބޮޑު ވެގެން ނުވާނެ ކަމަށް. އެ އަގާ އެކު އެދެވޭ ހައްލެއް ހޯދައި ދެއްވާނެ ކަމަށް ޔަގީންކަން ދެއްވީ،" އެ ބައްދަލުވުމުގައި ބައިވެރި މީހަކު ބުންޏެވެ.\nއެކަމަކު އެ އާއިލާތަކުން ބުނިގޮތުގައި މި ސަރުކާރުން ހައްލު ހޯދައިދޭން އިސްކަންދިން ކަންކަމުގެ ތެރޭގައި އެ މައްސަލަ ހިމަނާފައެއް ނުވެ އެވެ. ކަންބޮޑުވުމާ އެކު އެ އާއިލާތަކުން ވަނީ މިދިޔަ ޑިސެމްބަރު 20 ގައި ރައީސް އޮފީހަށް ޕެޓިޝަނެއް ހުށަހަޅައިފަ އެވެ.\nއޭގައިވާ ގޮތުގައި އެ އާއިލާތަކާ ދޭތެރޭގައި ކުރީގެ ސަރުކާރުތަކުން އަމަލުކޮށްފައި ވަނީ އަސާސީ ހައްގުތަކުން މަހްރޫމްވާ ގޮތަށެވެ. އިޖުތިމާއީ ބޯހިޔާވަހިކަމަށް ކުރިމަތި ލުމުން ދެ ގުނަ ބޮޑު އަގުގައި ފްލެޓް ވިއްކުމަކީ ރައްޔިތުންތަކަކަށް މާލީ ގޮތުން "އަނިޔާވެރިވުން" ކަމަށް ވެސް ސިފަކޮށްފައިވެ އެވެ.\n"އެ ޕެޓިޝަނާ ގުޅިގެން މިހާތަނަށް ވެސް އަޅުގަނޑުމެންނަކަށް ޖަވާބެއް ނުލިބޭ. އެކަމަކު، ބައެއް ސިޔާސީ ކަންކަމާ ގުޅުވައި ރައީސްގެ އެޕޮއިންޓްމެންޓްތައް ކުރިއަށް އެބަ ގެންދަވާ. ދެ މަސްވާ އިރު ވެސް އަޅުގަނޑުމެންގެ ހުށަހެޅުމަށް ޖަވާބު ނުލިބުމަކީ މާޔޫސްވާ ކަމެއް،" އެކަކު ބުންޏެވެ.\n"ހައްގު ގެއްލުނު އެންމެންނަށް އިންސާފު ހޯދައިދޭން ހެދި ކޮމިޓީތަކުގެ މެންޑޭޓުގައި ވެސް ޓާޓާ ފްލެޓް ލިބި ހައްގު ގެއްލުނު މީހުންގެ ވާހަކަ ހިމަނާފައި ނެތުމުން ކަންބޮޑުވޭ. މިއަށް ވުރެން ބޮޑަށް ބަލަން ޖެހޭ ކަމެއް އޮތް ކަމަކަށް ގަބޫލެއް ނުކުރެވޭ."\nކުރީގެ ސަރުކާރުން ހުޅުވާލި ހިޔާ މަޝްރޫއުގެ ދަަށުން މީހުން ފްލެޓަށް އެދި ފޯމު ހުށަހަޅަން ގޮސް ތިބި ބަޔަކު ހައުސިން މިނިސްޓްރީގައި މަޑުކޮށްލައިގެން: ޓާޓާ ފްލެޓު ގަންނަން ޖެހުނު މީހުން ވަނީ އެހެން އެއްވެސް ސްކީމަކަށް ކުރިމަތިލުމުން ވެސް މަހްރޫމްވެފައި. -- މިހާރު ފޮޓޯ: ހުސެން ވަހީދު\nހައްލު ހޯދައި ދެވިދާނެ!\nއެ އާއިލާތަކުން ގަބޫލުކުރާ ގޮތުގައި އެ މައްސަލަ އަށް ސަރުކާރަށް ފަސޭހަ އިން ހައްލު ހޯދައި ދެވެން އެބަ އޮތެވެ.\nއެއްގޮތަކީ، ވެށިފަހި މަޝްރޫއު ހުޅުވާލި އިރު، ފްލެޓްތަކަށް ފައިސާ ދައްކަން ނިންމި އަގު ކަނޑައެޅުމެވެ. އަދި މިހާރު އެ އާއިލާތަކުން ނަގާފައިވާ ލޯނުތަކާ ސަރުކާރުން ހަވާލުވުމެވެ. އަނެއް ގޮތަކީ، އެ މީހުން ނެގި ލޯނު ރީސްޓްރަކްޗާކޮށް ލުއި ގޮތެއް ހަމަޖައްސައި ދިނުމެވެ. އެމްއެމްއޭ އާއި ބޭންކްތަކާ މަޝްވަރާކޮށްގެން އެއްބަސްވުމަކަށް އައުމަށް މެދުވެރިއެއްގެ ރޯލު ސަރުކާރަށް އަދާކުރެވިދާނެ ކަމަށް ވެސް އެ މީހުން ދެކެ އެވެ.\nއެ އާއިލާތަކުން ބުނިގޮތުގައި، އިޖުތިމާއީ ބޯހިޔާވަހިކަމުގެ ސްކީމްގެ ދަށުން، އެންމެ އަވަހަށް މާލެ ސަރަހައްދުން ދޫކުރާ ތިން ކޮޓަރީގެ އެޕާޓްމެންޓް އެ ފަރާތްތަކަށް ލިބޭނެ ކަމުގެ ޔަގީންކަން ދިނުމަކީ ވެސް ސަރުކާރަށް ކުރެވިދާނެ ކަމެކެވެ. އެގޮތަށް ވެސް އެ މީހުން އެއްބަހެވެ.\nނުވަތަ ބޭންކްތަކަށް ސަބްސިޑީއެއް ދިނުމަކީ ވެސް ސަރުކާރަށް ހޯދައި ދެވެން އޮތް ހައްލެއް ކމަށް އެ މީހުން ދެކެ އެވެ. މިހުރިހާ ވިސްނުންތައް ހުށަހަޅައިގެން ވެސް އެ އާއިލާތަކުން ބޭނުން ވަނީ އިންސާފެވެ. ބޯހިޔާވަހިކަމުގެ ނަމުގައި ދައުލަތުން ޖެއްސި ތަކުލީފަށް ލުޔެކެވެ.\nއިތުރު ލިޔުންތައް ރައީސް އޮފީސް ހުޅުމާލެ ސަރުކާރު ބޯހިޔާވަހިކަން ފްލެޓް ހައުސިން މިނިސްޓްރީ ހުޅުމާލެ ހައުސިން އެޗްޑީސީ ގާކޮށި\nފްލެޓް ބީވެ މާޔޫސްވެފައި، ދެން އޮތީ ކޮން ގޮތެއް؟


Sri Lanka ge dhaakhilee kankamaa Raees Nasheed behivadai nugannavaane: Majlis - vNews.mv\nސައިފް އަޒްހަރު 24 May 2022, 18:48\nރިޕޯޓްގައިވަނީ ދޮގު ވާހަކަތަކެއް، ރާއްޖެއަށް ދާކަށް ބައްޕަ ނޫޅޭ: ނަމާލް\nސްރީލަންކާގެ ދާޚިލީ މައްސަލަތަކާ ރައްޔިތުންގެ މަޖިލީހުގެ ރައީސް މުހަންމަދު ނަޝީދު ބެހިވަޑައި ނުގަންނަވާނެ ކަމަށް ރައްޔިތުންގެ މަޖިލީހުގެ އިދާރާއިން ބުނެފިއެވެ.\nސްރީލަންކާގެ ކުރީގެ ބޮޑުވަޒީރު މަހިންދަ ރާޖަޕަކްސަ، ވަގުތީގޮތުން ރާއްޖެއަށް ދިރިއުޅުއްވުން ބަދަލު ކުރައްވަން ރައީސް ނަޝީދު މަސައްކަތް ކުރައްވަމުން ގެންދަވާ ކަމަށް ބުނެ ދަ މޯލްޑިވްސް ޖާރނަލްއިން ޝާއިއުކުރި ރިޕޯޓާ ގުޅިގެން ރައްޔިތުންގެ މަޖިލީހުގެ އިދާރާއިން މިއަދު ބުނެފައިވަނީ، ސްރީލަންކާގެ ދާޚިލީ މައްސަލަތައް ހައްލުކުރުމަކީ ސްރީލަންކާ ރައްޔިތުންގެ ކަމެއް ކަމަށެވެ.\nމަޖިލީހުގެ އިދާރާއިން ބުނީ، ރައީސް ނަޝީދު މަސައްކަތް ކުރައްވަނީ ސްރީލަންކައަށް އެހީ ހޯއްދަވައި ދެއްވުމަށް ކަމަށާއި، އިތުރުކަމެއް ނުކުރައްވާ ކަމަށެވެ.\nސްރީލަންކާއަށް ދިމާވެފައިވާ އިގްތިސާދީ ކާރިޘާއިން އަރައިގަތުމަށް ބޭރުގެ މާލީ އެހީތެރިކަން އެގައުމަށް ހޯއްދަވައި ދެއްވުމަށް ރައީސް ނަޝީދު، ވެވަޑައިގެންނެވި އެންމެ ރަނގަޅަކަށް މަސައްކަތް ކުރައްވާނެ ކަމަށްވެސް މަޖިލީހުގެ އިދާރާއިން ބުނެފައި ވެއެވެ.\nދަ މޯލްޑިވްސް ޖާރނަލްގެ ރިޕޯޓްގައި ބުނެފައިވަނީ، ސްރީލަންކާގެ ކުރީގެ ބޮޑުވަޒީރު މަހިންދަ ރާޖަޕަކްސައާއި އެމަނިކުފާނުގެ އާއިލާ، ރާއްޖޭގައި ވަގުތީގޮތުން ދިރިއުޅުއްވޭނެގޮތް ހަމަޖައްސަވައި ދެއްވަން ރައީސް ނަޝީދު މަސައްކަތް ކުރައްވަމުން ގެންދަވާ ކަމަށެވެ.\nނަން ހާމަކޮށްފައިނުވާ ސަރުކާރުގެ އިސް އޮފިޝަލަކާ ހަވާލާދީ ދަ މޯލްޑިވްސް ޖާރނަލްގައި ބުނެފައިވަނީ، ބޮޑުވަޒީރުކަމުން އިސްތިއުފާ ދެއްވުމަށްފަހު މަހިންދަ ރާޖަޕަކްސަވަނީ ރައީސް ނަޝީދުއަށް ގުޅުއްވާފައެވެ. އަދި ސްރީލަންކާގެ މަސްރަހް ހަމަޔަކަށް އެޅެންދެން އެމަނިކުފާނާއި އާއިލާ ރާއްޖޭގައި ތިބެވޭނެ އިންތިޒާމު ހަމަޖައްސަވައި ދެއްވަން މަހިންދަ ރާޖަޕަކްސަ އެދިވަޑައި ގެންނެވި ކަމަށްވެސް ރިޕޯޓްގައި ބުނެފައި ވެއެވެ.\nއަދި ސޮނެވާފުށިން ޕްރައިވެޓް ގެއެއް ބައްލަވައިގަތުމަށް ރައީސް ނަޝީދު، މަހިންދަ ރާޖަޕަކްސައަށް ހުށަހެޅުއްވި ކަމަށްވެސް ރިޕޯޓްގައި ބުނެފައި ވެއެވެ. ސޮނެވާފުށީގެ ވެރިޔާއަކީ ރައީސް ނަޝީދުއާ ގާތް ބޭފުޅެއް ކަމަށްވެސް ބުނެފައި ވެއެވެ.\nމިކަމާގުޅޭ ވަރަށް ގިނަ ވާހަކަތައް ދަ މޯލްޑިވްސް ޖާރނަލްގެ ރިޕޯޓްގައި ހާމަކޮށްފައި ވެއެވެ.\nނަމަވެސް، މަހިންދަ ރާޖަޕަކްސަގެ ދަރިކަލުން އަދި ސްރީލަންކާ ސަރުކާރުގެ ކުރީގެ ޔޫތު މިނިސްޓަރ ނަމާލް ރާޖަޕަކްސަވަނީ، މޯލްޑިވްސް ޖާރނަލްގެ ރިޕޯޓް ދޮގު ކުރައްވާފައެވެ. ނަމާލް ރާޖަޕަކްސަ ވިދާޅުވީ، އޭނާގެ ބައްޕާފުޅު ވަގުތީގޮތުން ރާއްޖެއިން ހިމާޔަތް ހޯއްދަވަން މަސައްކަތް ނުކުރައްވާ ކަމަށާއި، އަދި ގެއެއް ބައްލަވައިގަތުމަށްވެސް މަސައްކަތް ނުކުރައްވާ ކަމަށެވެ.\n"ސްރީލަންކާ ދޫކުރައްވައި ވަޑައިގަތުމުގެ އެއްވެސް ޕްލޭނެއް އަޅުގަނޑުގެ ބައްޕަ ނުގެންގުޅުއްވާ. ބައްޕަ ދިވެހިރާއްޖެއަށް ބަދަލުވާން އުޅޭ ވާހަކައާއި، ގެއެއް ގަނަން އުޅޭ ކަމަށް މީޑިއާއިން ފަތުރަނީ ދޮގު ވާހަކަތަކެއް"\nނަމާލް ރާޖަޕަކްސަ އިހަށްދުވަހު ކޮޅުނބުގައި ރައީސް ނަޝީދުއާ ބައްދަލު ކުރައްވަނީ:\nސްރީލަންކާ ސަރުކާރާ ދެކޮޅަށް ކޮޅުނބުގެ ގޯލްފޭސްގައި މުޒާހަރާ ކުރަމުންދިޔަ އާންމުންނަށް މަހިންދަ ރާޖަޕަކްސަގެ ސަޕޯޓަރުން ހަމަލާދިނުމާ ގުޅިގެން މަސްރަހް ވަރަށް ގޯސްވެ މަހިންދަ ރާޖަޕަކްސަ ބޮޑުވަޒީރުކަމުން އިސްތިއުފާ ދެއްވީވެސް އެދުވަހުއެވެ.\nރުޅިއައިސްފައިވާ އާންމުން ރަށުތެރެއަސް ނުކުމެ މަހިންދަ ރާޖަޕަކްސަގެ ޕާޓީއަށް ނިސްބަތްވާ ޕާލަމެންޓް މެމްބަރުންނާއި، ރާޖަޕަކްސަ އާއިލާއަށް ނިސްބަތްވާ ގެތަކާއި ވެހިކަލްތަކުގައި ހުޅުޖެހުމުގެ އިތުރުން، ބޮޑުވަޒީރުގެ އޮފީހަށް ވަދެގަތުމަށްވެސް މަސައްކަތް ކުރިއެވެ. އަދި މަހިންދަ ރާޖަޕަކްސަ ހުރިތަނެއް ހޯދަންވެސް މަސައްކަތް ފެށިއެވެ.\nނަތީޖާއެއްގެގޮތުން، ސްރީލަންކާގެ ވައިގެ ސިފައިންނަށް ޖެހުނީ، މަހިންދަ ރާޖަޕަކްސައާއި އާއިލާ، ރައްކާތެރި ތަނަކަށް ގެންދިއުމަށެވެ. އެ އާއިލާ ހެލިކޮޕްޓަރުގައި ގެންދިޔައީ ޓްރިންކޮމަލީގައި ހުންނަ ކަނޑުގެ ސިފައިންގެ ބޭހަށެވެ. އެހެންވެ، އާންމުން އެތަނުގެ ބޭރަށްވެސް އެއްވެ މަހިންދަ ރާޖަޕަކްސަ އެމީހުންނާ ހަވާލުކުރުމަށް ގޮވާފައި ވެއެވެ.\nއެދުވަހުގެ ފަހުން މަހިންދަ ރާޖަޕަކްސަ އާންމުންނަސް ފުރަތަމަ ފެނިފައިވަނީ މިދިޔަ ހަފްތާ ބަންދުގައި ބޭއްވި ޕާލަމެންޓް ޖަލްސާއިންނެވެ.\nރާއްޖެ މުހައްމަދު ނަޝީދު ރައްޔިތުންގެ މަޖިލިސް ސްރީލަންކާ


މެންބަރުންގެ ޚިޔާލު: އިދާރީ ދާއިރާތައް އެއްކޮށްލުން – Maldivian Democratic Party\nރާއްޖޭގެ މީހުންއުޅޭ ރަށްތަކުގެ ތެރެއިން ލޯކަލް ކައުންސިލްގެ އިންތިޚާބިށްޓަކައި އިދާރީ ދާއިރާތަކުގެ އަދަދު ކަނޑައަޅައި ބައެއްރަށްތައް އެއްކޮށްލުމުގެ ގޮތުން އެއްކޮށްލެވޭ ރަށްތަކުގެ ރައްޔިތުންގެ މެދުގައި ފެންނަ ނުފެންނަ ވޯޓެއް ނެގުމަށްތަކައި ބާއްވާ އިންތިޚާބު މިމަހުގެ9ވަނަދުވަހު ބޭއްވުމަށް މިހާރު މިދަނީ އެންމެ ފަހުގެ ތައްޔާރީތައް ކުރެވެމުންނެވެ.\nމިއިންތިޚާބާއި ގުޅިގެން ތަފާތު ސުވާލުތަކެއް މިވަނީ އުފެދިފައެވެ. ސަރުކާރަށް ތާއީދު ކުރާ ފަރާތްތަކުގެ މެދުގައިވެސް ސުވާލުތަކެއް އުފެދިފައިވާއިރު އިދިކޮޅު ފަރާތްތަކުން ޙަގީގަތާ ޚިލާފު ވާހަކަތައް ހަދައި އިތުރު ސުވާލުތައްދަނީ ކުރިމަތި ކުރަމުންނެވެ. މިކަމުގެ އަހުމިއްޔަތުކަމަކީ ކޮބައިކަން ރައްޔިތުންނަށް އޮޅުން އަރާފަދަގޮތަކަށް އެގެންދަނީ މައުލޫމާތު އޮޅުވާލައި ފަތުރަމުންނެވެ.\nއޮޅުމެއްނެތް ގޮތުގައި ލޯކަލް ކައުންސިލް އިންތިޚާބުގެ ކުރީން މީހުންދިރިއުޅޭ ރަށްތަކުގެ އަދަދު ކަނޑައަޅައި ގެޒެޓުގައި ޝާއިޢު ކުރުމަކީ ސަރުކާރަށް ލާޒިމް ކުރާކަމެކެވެ. ހަމައެހެންމެ މީހުންދިރިއުޅޭ ރަށްތައް އެއްކޮށްލުމުގައި އެރަށްރަށުގައި ދިރިއުޅޭ ރައްޔިތުންގެ ޚިޔާލު ހޯދައިގެން މިކަން ކުރަން ޖެހޭނެ ކަމުގައި ގާނޫނު ބުނާއިރު އާންމުކޮށް ރާއްޖޭގައި ގާނޫނު މާނަކުރުމުގައި ތަފާތު މާނަނެރޭ ގޮތަށް ބަލާއިރު ރައްޔިތުންގެ ވޯޓަކުން މިކަން ނިންމަން ޖެހޭނީ ލޯކަލް ކައުންސިލްގެ އިންތިޚާބަށްފަހު މިގޮތަށް އެއްކޮށްލުމަށް ފެނިއްޖެ ހިނދެއްގައި ކަމުގައިވެސް ބައެއްމީހުން ބުނަމުން ގެންދެއެވެ. އަދި އޭގެ ކުރީން މިގޮތަށް އެއްކޮށްލުމަށް ބޭނުންވާ ރަށްތައް އެއްކޮށްލުމުގައި ސަރުކާރުން ގޮތެއް ކަނޑައެޅިދާނެ ކަމުގައިވެސް އެބަބުނެއެވެ. ރައްޔިތުންނަށް ގޮތެއް، އިދިކޮޅުފަރާތްތަކަށް ގޮތެއް، ސަރުކާރަށް ވަކިގޮތެއް، އަދި ޝަރުއީ ކޯޓުތަކުން ވަކިގޮތެއް ، ގާނޫނު މާނަކުރަމުން ގެންދިއުމުގައި ކަނޑައަޅަމުން ގެންދާ ދުވަސްވަރެއްގައި މިކަހަލަ ޚިޔާލުތަފާތުވުންތައް ހުރުމަކީ އަޖާބުވާންވީ ކަމެއް ނޫނެވެ. ނަމަވެސް ޤާނޫނު އަސާސީ ބުނާގޮތުން ގާނޫނު މާނަކުރުމުގައި ފަހުބަސް ބުނާނީ ސްޕްރީމް ކޯޓުންނެވެ.\nކޮންމެއަކަސް އެނގޭ ކަމަކީ ރަށްތައް އެއްކޮށްލުމުގެ މައްސަލާގައި ސަރުކާރާއި އިދިކޮޅު މައިޕާޓީއާއި ދެމެދު ސީރިޔަސްކޮށް ވާހަކަތަކެއް ދެކެވި މިހާރު ކަންކުރާން ނިންމާފައި އެވާގޮތަކީ ދެޕާޓީންވެސް އައްބަސްވެފައިވާ ގޮތްކަމެވެ. ނަމަވެސް މިހާރު ޑީއާރުޕީއިން ބުނަމުން ގެންދަނީ މިއީ ސަރުކާރުން ލޯކަލް ކައުންސިލް އިންތިޚާބު ލަސްކޮށްލުމުގެ ގޮތުން ޖަހައިގެންއުޅޭ މަޅިޔެއް ކަމުގައެވެ. މިއީ ޑީއާރުޕީގެ ދެފުށްދެގޮތްކަން ހާމަކޮށްދޭ އިތުރު ހެއްކަކަށް ނުވެދާނެ ގޮތެއް ނެތެވެ. އެންމެ ފުރަތަމަވެސް މިކަމުގައި ވަކިގޮތެއް ނިންމުމުގެ ބާރު އެޕާޓީއަށް ސަރުކާރުންވަނީ އިޚްލާސްތެރިކަމާއެކު ދީފައެވެ.\nމިހާރު ރައްޔިތުންގެ މެދުގައި އެންމެ ބޮޑަށް ކުރެވޭ ސުވާލުތަކަކީ މިއިންތިޚާބަކީ ކިހާވަރެއްގެ މުހިންމު އިންތިޚާބްއެއް ހެއްޔެވެ؟ މުހިންމުކަން ބޮޑުނަމަ ރައްޔިތުން މިކަމަށް ހޭލުންތެރި ކުރުމަށް އެކަށިގެންވާ މަސައްކަތްތަކެއް ނުކުރެވެނީ ކީއްވެ ހެއްޔެވެ؟ އިގްތިސާދީ ގޮތުން ހީނަރުމިފަދަ ދުވަސްވަރެއްގައި މިފަދަ ވޯޓެއް ނެގުމުގެ ފައިދާއެއް އެބައޮތްހެއްޔެވެ؟ ސަރުކާރުން މިކަން މިކުރާން ނިންމީ އެންމެ ރަނގަޅު ރަނގަޅު ވަގުތު ގައިހެއްޔެވެ؟\nމިސުވާލުތަކަށް ރައްދު ދިނުމަކީ ސުވާލުއަމާޒު ކުރެވޭ ފަރާތުން ކުރާންޖެހޭނެ ކަމެއްކަމުގައި ވީނަމަވެސް މިކަމުގެ ބާވަތުން ވިސްނާލާންޖެހޭ ބައެއް ކަންކަން އެބަހުއްޓެވެ. މިގޮތައް މިއިންތިޚާބު ނުބާއްވައި ރައްޔިތުންގެ ޚިޔާލު އެންމެ ފުރިހަމަގޮތެއްގައި ހޯދޭނެ ގޮތެއްނެތެވެ. ސަރުކާރަށް ލާޒިމްކުރާ ކަމެއް ފުރިހަމަނުކޮށް ލޯކަލް ކައުންސިލް އިންތިޚާބަށް ހިނގައްޖެނަމަ އިދިކޮޅު ފަރާތްތަކުން ކުރިމަތިކުރާނެ ސުވާލުތައް މިހަރަށްވުރެ މާގިނަވާނެއެވެ. އެތައް މިލިޔަން ރުފިޔާއެއް ޚަރަދުވާނެ ކަމުގައި ބެލެވޭ މިއިންތިޚާބު ރައްޔިތުން ހޭލުންތެރި ކުރުވުމަށް ފަސްކޮށްލައިފިނަމަ ލޯކަލް ކައުންސިލްގެ އިންތިޚާބު ލަސްކުރުމަށް ސަރުކާރުން ދައްކާ ހުއްޖަތެއް ކަމުގައި މާފާޅުކަން ބޮޑުގޮތެއްގައި ގޮވަމުން ގެންދާނެއެވެ. 2009 ގެ ޖުލައިމަހު ބާއްވަން ގާނޫނު އަސާސީއިން ލާޒިމްކުޅަ އިންތިޚާބެއް މިހާތަނަށް ދިގުދެމިގެން މިދިޔައީ ކުކުޅު ދޮށިވެގެންތޯ ބިސްދޮށިވެގެންތޯ ކުރެވޭ ސުވާލު މިއަދުވެސް މިއޮތީ މިގައުމުގެ ތެރޭގައެވެ. މަޖްލީހުގެ މެޖޯރިޓީ އޮތީ ކޮންބަޔެއްގެ އަތުގައިކަން އެބައެނގޭ ދޮގެއްތޯއެވެ.\nރަށްތައް އިދާރީ ގޮތުން ގުލާލުމަކީ މުހިންމު ކަމެއް ނޫނޭ ބުނުމަކީ ރާއްޖެ އެންމެ ފުރިހަމަ ގޮތުގައި ތަރައްގީ ކުރެވޭނީ އާބާދީ އެއްފަސް ކޮށްގެން ކަމުގައި މީގެ ކުރީން ބުނަމުން ގެންދިޔަ ބަޔަކު އިންކާރުކުރާކަމެއް ކަމުގައި ވާނަމަ އެއީ ގަބޫލުކުރަން ދަތި ކަމެއްތާއެވެ. ރަށުކައުންސިލްތައް އެކުލަވާލާއިރު އެމަގާމުތަކަށް ދޭންޖެހޭ މުސާރަތަކާއި އެލަވަންސް ތަކުގެ އިތުރުން އިދާރީ ހިންގުމަށް ކުރަންޖެހޭނެ ބޮޑު ޚަރަދުތަކަކީ ސަރުކާރުގެ މައިކަށްޓަށް އިތުރުވެގެންދާނެ ބުރަޔަކަށް ގައިމުވެސް ވާނެއެވެ. ވީއިރު މިގޮތުން ރަށްތަކެއް އެއްކޮށްލެވިގެން އެޚަރަދު ކުޑަކުރެވޭ އެއްޗަކުން ގައިމުވެސް ރައްޔިތުންނަށް ޚަރަދު ކުރެވޭނެތާއެވެ. ހަމައެހެންމެ ހުރިހާ ރަށެއްގައި ހުރިހާ ވަސީލަތެއް ގާއިމް ނުކުރެވޭނެ ކަން ރަނގަޅައް އެނގޭއިރު މިގޮތުން އެއްކޮށްލެވޭ ރަށްތަކުގެ މެދުން ހުރިހާ ރަށަކަށް ޚިދުމަތް ފޯރުވައި ދިނުމަކީ ސަރުކާރަށްވެސް ފަސޭހަވެފައި އިންސާފުވެރި ގޮތެއްކަމުގައި މިހާތަނަށްވެސް ދިޔައީ ބެލެވެމުންނެވެ. މިދެންނެވީ މިހާތަނަށްވެސް މާލޭގައި ހުރި ޚިދުމަތްތައް އަތޮޅުތަކުން ލިބޭކަށް ނެތެވެ. އަތޮޅުވެރިކަން ކުރާ ރަށްރަށުގައި ހުރި ވަސީލަތްތަކެއް އެހެން ރަށްރަށެއްގައި ނެތެވެ. ނަމަވެސް އެއީ ހަމަ އިންސާފުކަމުގައި މިއައީ ޤަބޫލުކުރަމުން ދޮގެއްތޯއެވެ. އެއިރު ވެސް ގާނޫނުން އެންމެހާ ރައްޔިތުންނަށް ހަމަހަމަކަން ލިބިދިނުން ލާޒިމް ކުރެއެވެ. ވީއިރު މިހާރު ރަށްތަކެއް އެއްކޮށްލެވިގެން އެގުރޫޕަކަށް ހުރިހާ ޚިދުމަތެއް އަމާޒުވާގޮތަށް ކަންކަން ކުރާންފެށުމުން މާއިންސާފުވެރި ކަމާއެކު މިކަންކަން ކުރިއަރުވާން ފަސޭހަވާނެ ކަމުގައި ބަލާން ޖެހެއެވެ.\nސަރުކާރުގެ ތާއީދު އިތުރު ކުރުމުގެ ގޮތުން ކުރާންއުޅޭ ކަމެއް ކަމުގައި އިދިކޮޅު ފަރާތްތަކުން މިހާރުބުނަމުން ގެންދާއިރު ސަރުކާރަށް ތާއީދުބޮޑު ކުޑައާބާދީއަކުން ތާއީދުކުޑަ ބޮޑުއާބާދީއަކާ ގުޅުމުން ދެން ވެގެންދާނީ ކިހިނެއްތޯ އެމީހުންނާ ސުވާލު ކޮށްފިނަމަ ދޭނެ ޖަވާބެއް އޮންނާނެބާވައެވެ. ކޮންމެ ގޮތެއްގައި ނަމަވެސް ސަރުކާރު ނުވަތަ ދައުލަތް ހިންގާން ޖެހެނީ ދައުލަތަށް ލިބެ އާމްދަނީއަކުންނެވެ. ސިޔާސީ އިދިކޮޅު ޕާޓީތަކުން ދޭޚައިރާތަކުން ނޫނެވެ. އަދި ސަރުކާރު ހިންގާނީވެސް އެސަރުކާރަކުން ކަނޑައަޅާ ސިޔާސަތެއްގެ ދަށުންނެވެ. އިދިކޮޅު ފަރާތްތަކުން މަޖުބޫރުކުރާ ގޮތަކަށްނޫންތާއެވެ. އެހެންކަމުން ރައްޔިތުންނަށް އޮޅުވާލުމުގެ ގޮތުން މިހާރުމިދެކެވޭ ވާހަކަތަކަކީ އިދިކޮޅު ފަރާތްތަކުގެ ދެފުށްދެގޮތްކަން އިތުރަށް ހާމަވެގެންދާނެ ކަންކަމެވެ. ސިޓީކައުންސިލްތައް ހަދައި ރައްޔިތުން އިތުރަށް ބާރުވެރި ކުރުވުމަށް ސަރުކާރުން ގެންގުޅޭ ސިޔާސަތަށް ތާއީދު ނުކުރާކަމުން އެނގެނީ ތިމާމެންނަށް އަދިވެސް ދުނިޔެއަށް ލޯނުޙުޅުވޭ ކަމެވެ. ވިސްނުމުގައި ހުރި ހިޔަޅުކަމެވެ. ސަރުކާރުން ދޭއެއްވެސް ދުލެއްގެ ބޭނުންވެސް ވެރިކަން ދަމައިގަތުމަށްމެނުވީ ކުރާން ބޭނުން ނުވާކަމެވެ. ރައްޔިތުން ބާރުވެރި ކުރެވިއްޖެ ނަމަ ތިމާމެންނަށް ދެން ވެރިކަމަށް އައިސް ހިތުހުރިގޮތެއް ނެހެދޭނެތީވެ ކަންބޮޑުވެ އެންމެ ފަހުވަގުތުވެސް މިކަމުގައިވެސް ތިމާމެންގެ ބާލީހަށް ކަފަވެއްދޭތޯ އުޅެނީކަން މިހާރު ގައިމުވެސް ގިނަބަޔަކަށް އެބައެނގެއެވެ. އޮޅުވާލައިގެން ތިއުޅެވެނީ އަމިއްލަ މީހުންނަށެވެ. އެމީހުން ހޭއަރާ ދުވަހަކުން ދެން ތިމާމެން އިތުރު ހުއްޖަތެއް ދައްކާނެ ބަޔަކު މިޤައުމަކު ނުތިބޭނެތާއެވެ.\nއިދާރީގޮތުން ރަށްތަކެއް ގުޅުވާލުމުން ގައިމުވެސް އެރަށްތަކުގެ ރައްޔިތުންނަށް ފައިދާތަކެއް ކުރާނެއެވެ. ފަހަރެއްގައި ހަމަމިހެން ހަނިއޭންގަލަކުން ބަލާލާއިރަށް ކުއްލިޔަކަށް އެމަންޒަރު ނުފެނިދާނެއެވެ. ނަމަވެސް އެކުވެރިކަމާއެކު އެއްބައިވެގެން ކުރެވޭ ކޮންމެ މަސައްކަތަކުންވެސް ގެއްލުމަށްވުރެ ފައިދާ ބޮޑުވާނެކަން އެންމެ ކުޑަމިނުން ޔަޤީންވާނެ ދޮގެއްތޯއެވެ. ރަނގަޅުވިސްނުމަކުން ވިސްނައި ރައްޔިތުންގެ ނިންމުން ގައިމުވެސް އަންނަ ހޮނިހިރު ދުވަހު ނިންމާނެއެވެ. ސަރުކާރުން ނުވަތަ ސަރުކާރު ހިންގާ ޕާޓީއިން މިކަމުގައި މާފޯރިތަކެއް އަރުވާލައިގެން ވަކިގޮތަކަށް ކެންޕޭނު ކުރަމުން ނުގެންދަނީ ރައްޔިތުންނަށް އެއްވެސް ޕްރެޝަރެއް ނުދިނުމުގެ ނިޔަތުގައިކަން އެބަސާބިތުވެއެވެ. ނަމަވެސް އިދިކޮޅު ފަރާތްތަކުން މިކަމުގައި އަރުވަމުންދާ ވަރުތަކުން މިކަން ވެއްޖެނަމަ ސަރުކާރަށާ ރައްޔިތުންނަށް ވާނެފައިދާ އެބަ ވަޒަން ކުރެވެއެވެ.


vnews - Premier League: Fahuvaguthu Sanchez kaamiyaabu kuri landun Newcastle ge mahcha United kurihoadhaifi\nފަހުވަގުތު ސަންޗޭޒް ކާމިޔާބުކުރި ލަނޑުން ނިއުކާސަލްގެ މައްޗަށް ޔުނައިޓެޑު ކުރިހޯދައިފި\nޕްރިމިއާ ލީގުގައި ފަހުވަގުތު އެލެކްސަސް ސަންޗޭޒް ކާމިޔާބުކުރި ލަނޑުން ނިއުކާސަލް ޔުނައިޓެޑުގެ މައްޗަށް މެންޗެސްޓާ ޔުނައިޓެޑު ކުރިހޯދައިފިއެވެ.\nހޮނިހިރު ދުވަހުގެ ރޭ ކުޅުނު މެޗުން ނިއުކާސަލްގެ މައްޗަށް ޔުނައިޓެޑު ކުރިހޯދީ 2-3 ގެ ނަތީޖާއަކުންނެވެ.\nޔުނައިޓެޑުގެ ދަނޑުގައި ކުޅުނު މި މެޗު ފެށިގެން 10 މިނެޓު ތެރޭގައި ނިއުކާސަލް އިން ވަނީ ދެ ލަނޑު ކާމިޔާބުކޮށްފައެވެ. އެގޮތުން ފުރަތަމަ ލަނޑު ހަތްވަނަ މިނެޓުގައި ކެނެޑީ ކާމިޔާބުކުރި އިރު، ދެވަނަ ލަނޑު ކާމިޔާބުކޮށްފައިވަނީ 10 ވަނަ މިނެޓުގައި މުޓޯއެވެ.\nމި ލަނޑުތަކާއެކު ނިއުކާސަލް އިން ވަނީ ފަހަތަށް ޖެހިފައެވެ. އެގޮތުން ޔުނައިޓެޑުން ވަނީ ކުރިޔަށް ޖެހި ގިނަ ހަމަލާތަކެއް ނިއުކާސަލްގެ ގޯލަށް ފޮނުވާލާފައެވެ. އެހެންނަމަވެސް ފުރަތަމަ ހާފް ނިމުނީ 0-2 ގެ ނަތީޖާއިން ޔުނައިޓެޑުގެ މައްޗަށް ނިއުކާސަލް ކުރީގައި އޮވެގެންނެވެ.\nދެވަނަ ހާފް ފެށިގެން ޔުނައިޓެޑުން ވަނީ އެޓީމުގެ އެޓޭކްތައް ވަރުގަދަކޮށްފައެވެ. އެގޮތުން ލަނޑު ޖެހުމަށް ގިނަ ފުރުސަތުތަކެއް އެޓީމުން ދިޔައީ ތަނަވަސްކުރަމުންނެވެ.\nޔުނައިޓެޑުން ނަތީޖާގެ ފަރަގު ކުޑަކުރީ 70 ވަނަ މިނެޓުގައެވެ. މި ލަނޑު އެޓީމަށް ކާމިޔާބުކޮށްދިނީ ލިބުނު ހިލޭ ޖެހުމަކުން ހުއާން މަޓާއެވެ. އޭގެ ހަ މިނެޓު ފަހުން ޕޮގްބާގެ އެހީތެރިކަމާއެކު މާޝިއަލް ވަނީ އިތުރު ލަނޑެއް ކާމިޔާބުކޮށް ޔުނައިޓެޑަށް ނަތީޖާ ހަމަހަމަކޮށްދީފައެވެ.\nޔުނައިޓެޑުން މެޗުގެ ލީޑު ނެގީ އިތުރުވަގުތުގައި އެލެކްސަސް ސަންޗޭޒް ކާމިޔާބުކުރި ލަނޑުންނެވެ. މި ލަނޑު އޭނާ ކާމިޔާބުކުރީ އޭޝްލީ ޔަންގްގެ އެހީތެރިކަމާއެކުގައެވެ.\nމި ނަތީޖާއާއެކު ޔުނައިޓެޑު ވަނީ 13 ޕޮއިންޓާއެކު ޕޮއިންޓް ތާވަލުގެ 8 ވަނައަށް ޖެހިލާފައެވެ. މެޗުން ބަލިވި ނިއުކާސަލް އޮތީ ދެ ޕޮއިންޓާއެކު ޕޮއިންޓް ތާވަލުގެ 19 ވަނައިގައެވެ.


ދުނިޔޭގައިވާ އެންމެ ބޮޑު ހިތްހަމަޖެހުމަކީ، ޞާލިހު އަންހެނުން: ޚުތުބާ\nމައިންބަފައިންނަށް ކުރެވޭ ފާފަތަކަކީ ވެސް އޭގެ ސުންޕާކަން ދަރިންނަށް ފޯރަފާނެ\nއާއިލީ ލޯތްބާއި ކުލުނާއި އޯގާތެރިކަން ދެމި އޮތުމަކީ ހަރުދަނާ އާއިލާއެއްގެ އެންމެ މުހިންމު ރުކުން\nޒަވާޖީ ޙަޔާތެއް ބިނާކުރުމަށް ރަނގަޅު ބައިވެރިއަކު އިޚްތިޔާރުކުރަން ޖެހޭ\n6 މާރޗް 2020 | ހުކުރު 14:58\nހުތުބާގެ މައުޟޫއަކީ މުޖުތަމައުއެއް ބިނާކުރުމުގައި ހަރުދަނާ އާއިލާއެއްގެ ދައުރު\nދުނިޔޭގައިވާ އެންމެ ބޮޑު ހިތްހަމަޖެހުމަކީ، ޞާލިހު އަންހެނުން ކަމަށް މިއަދުގެ ހުކުރު ޚުތުބާގައި ބުނެފިއެވެ.\nމުޖުތަމައުއެއް ބިނާކުރުމުގައި ހަރުދަނާ އާއިލާއެއްގެ ދައުރު މި މައުޟޫއަށް އިއްވި ހުކުރު ޚުތުބާގައި ހެޔޮލަފާ nދަރިފަސްކޮޅެއް ބިނާކުރުމުގެ މުހިންމުކަމުގެ މައްޗަށް ވަނީ ވާހަކަ ދައްކާފައެވެ. އަދި ކީރިތި ރަސޫލާ ހަދީސްކުރައްވާފައިވާ ބަސްފުޅަށް ހަވާލާދީ ބުނެފައިވަނީ ޚުތުބާގައި ދުނިޔޭގައިވާ އެންމެ ބޮޑު ހިތްހަމަޖެހުމަކީ، ޞާލިހު އަންހެނުން ކަމަށެވެ.\nއައިލާއެއް އުފެދިގެން އަންނަނީ، ޒަވާޖީ ޙަޔާތަކުންކަން ފާހަގަކުރައްވައި ޚުތުބާގައި ބުނީ ހަރުދަނާ ގޮތެއްގައި ޒަވާޖީ ޙަޔާތެއް ބިނާކުރުމަށް ރަނގަޅު ބައިވެރިއަކު އިޚްތިޔާރުކުރަން ޖެހޭ ކަމަށެވެ.\nކީރިތި ރަސޫލާ ޙަދީޘް ކުރައްވާފައިވާ ބަސްފުޅެއްގެ މާނާގައިވަނީ, ކައިވެނިކުރާއިރު އަންހެނާގެ ކިބައިގައިވާ ހަތަރު ކަމަކަށް ޢާއްމުކޮށް މީހުން ބަލައި އުޅެއެވެ. އެއީ، އޭނާގެ ފައިސާވެރި ކަމަށާއި، އޭނާގެ ޙަސަބާއި ނަސަބަށާއި، އޭނާގެ ރީތިކަމަށާއި، އޭނާގެ ދީންވެރި ކަމަށެވެ. ފަހެ ދީންވެރި އަންހެނެއް ލިބިގަތުމުގެ ނަސީބު ހޯދާށެވެ! ހުރިހާ ހެވެއް އޮތީ އެގޮތުގައެވެ. އަދިވެސް އެކަލޭގެފާނު ޙަދީޘްކުރައްވާފައިވެއެވެ, ދުނިޔެއަކީ ހިތްހަމަޖެހުން ޙާޞިލުކުރުމުގެ ތަނެކެވެ. ދުނިޔޭގައިވާ އެންމެ ބޮޑު ހިތްހަމަޖެހުމަކީ، ޞާލިހު އަންހެނެކެވެ. ހަމަ މިފަދައިން އަންހެނަކު ކާވެނިކުރާއިރު ވެސް އިސްކަންދޭންވާނީ ދީންވެރި ޞާލިޙް ފިރިހެނަކު އިޚުތިޔާރު ކުރުމަށެވެ.\nރަސޫލާ ހަދީސް ކުރައްވާފައިވާ ބަސްފުޅެއްގެ މާނައިގައިވޭ\nޚުތުބާގައި ބުނީ އާއިލީ ލޯތްބާއި ކުލުނާއި އޯގާތެރިކަން ދެމި އޮތުމަކީ ހަރުދަނާ އާއިލާއެއްގެ އެންމެ މުހިންމު ރުކުން ކަމަށާއި، އަނބިދަރިންނަށް ހެޔޮކޮށް ކަންތައްކުރުމަކީ ހެޔޮކަންބޮޑުވެގެންވާ އަޅުކަމެއް ކަމަށެވެ.\nމީގެ އިތުރުން ޚުތުބާގައި ބުނީ މައިންބަފައިން ކުރާ ހެޔޮ އަމަލުތަކުގެ ހެޔޮ އަސަރު ދަރިންނަށް ކުރާ ފަދައިން ނުބައި އަމަލުތަކުގެ ނުބައި އަސަރު ވެސް އެދަރިންނަށް ކުރާނެ ކަމަށެވެ. އަދި ކިތަންމެ ސިއްރުން ކުރިކަމުގައި ވިޔަސް، މައިންބަފައިންނަށް ކުރެވޭ ފާފަތަކަކީ ވެސް އޭގެ ސުންޕާކަން ދަރިންނަށް ފޯރަފާނެކަމަށެވެ.\nޚުތުބާގައި ބުނީ ހެޔޮލަފާ ދަރިފަސްކޮޅެއް ބިނާކުރުމަށް އެންމެހާ ފާފަތަކުން ދުރުވާންޖެހޭ ކަމަށާއި، މައިންބަފައިން ދަރިން ބޮޑުކުރުމަށް ހޯދާ މުދަލާމެދު ވެސް ސަމާލުވާންޖެހޭ ކަމަށެވެ. އަދި އެ މުދަލަކީ ޙަރާމް މުދާކަމުގައި ވާނަމަ، އޭގެ ނުބައި އަސަރު ވެސް ދަރިންނަށް ކުރާނެ ކަމަށް ޚުތުބާގައި ބުނެއެވެ.\nކީރިތި ރަސޫލާ ޙަދީޘްކުރައްވާފައިވާ ބަސްފުޅެއްގެ މާނާގައިވެއެވެ، އެއްވެސް މަސްގަނޑެއް ޙަރާމް މުދަލުން ހެދިބޮޑުވެއްޖެނަމަ، އެ މަސްގަނޑަކަށް ނަރަކަ އައުލާކަން ބޮޑުވެގެންވެއެވެ.\nޚުތުބާގައި ބުނީ ދަރިންނަކީ ކިޔަމަންތެރި ހެޔޮލަފާ ދަރިންތަކަކަށް ވާނީ މައިންބަފައިން ރިވެތި ނަމޫނާ ދައްކައިގެން ކަމަށާއި، މަންމަ އާއި ބައްޕަ ފަސްނަމާދުކޮށް، ދީނީ އެހެނިހެން ވާޖިބުތަކަށް ރައްކާތެރިވާނަމަ، އެ ދެމީހުންގެ ކިބައިން ދަރިން ލިބިގަންނާނީ ހަމަ އެފަދަ ނަމޫނާ ކަމަށެވެ.\nޚުތުބާގައި ބުނީ އިންސާނީ މުޖްތަމަޢެއް އުފެދެނީ ކުދިކުދި ޢާއިލާތަކަކުން ކަމަށާއި، އެއާއިލާތައް ހަރުދަނާ ކުރެވިގެން މެނުވީ، ހަރުދަނާ މުޖްތަމައުއެއް ބިނާ ނުކުރެވޭނެ ކަމަށެވެ.


England Ah World Cup Kaamiyaab Kurevidhaane - Kane - Vaguthu\nއިންގްލޭންޑަށް ވޯލްޑް ކަޕް ކާމިޔާބު ކުރެވިދާނެ - ކޭން\n12 މަސް ކުރިން ( މެއި 23, 2018 )\nއަންނަ މަހު ރަޝިއާގައި ފަށާ ވޯލްޑް ކަޕް ފުޓްބޯޅަ މުބާރާތް އިންގްލޭންޑަށް ކާމިޔާބު ކުރެވިދާނެ ކަމަށް އެ ޓީމުގެ ފޯވާޑް ހެރީ ކޭން ބުނެފިއެވެ.\nއެންމެފަހުން ބޭއްވި ދެ ވޯލްޑް ކަޕްގައި އިންގްލޭންޑަށް މުބާރާތުގެ ކުއާޓާފައިނަލާ ހަމައަށް ވެސް ދެވިފައިނުވާއިރު މިފަހަރު އިންގްލޭންޑުން ވޯލްޑް ކަޕާއި ކުރިމަތިލަނީ ފުދޭވަރަކަށް ޒުވާން ސްކޮޑަކާ އެކުއެވެ.\nމިފަހަރުގެ ވޯލްޑް ކަޕްގައި އިންގްލޭންޑް ޓީމުގެ ކެޕްޓަންކަން ކުރާނީ ކޭން ކަމަށްވާއިރު އޭނާ ބުނީ ވޯލްޑް ކަޕްގެ ފެވަރިޓުންގެ ތެރޭގައި އިންގްލޭންޑް ނުހިމެނުނު ނަމަވެސް އިންގްލޭންޑަށް މިފަހަރުގެ ވޯލްޑް ކަޕް ކާމިޔާބު ކުރެވޭނެ ކަމަށް ގަބޫލުކުރާ ކަމަށެވެ.\n"އަހަންނަށް ވެސް އިނގޭ އިންގްލޭންޑަކީ ފެވަރިޓުންގެ ތެރޭގައި ހިމެނޭ ޓީމެއް ނޫންކަން. އެކަމަކު މި ސީޒަނަށް ބަލާލިއަސް ހީނުކުރާ އެތައް ކަމެއް ވަނީ ހިނގައިގެން ގޮސްފައި. މިސާލަކަށް އެކަކަ ވެސް ހީނުކުރާނެ މިފަހަރުގެ ޗެމްޕިއަންސް ލީގުގެ ފައިނަލަށް ލިވަޕޫލް ދަތުރުކޮށްފާނެއޭ ވެސް. އަހަރެން ގަބޫލުކުރަން އިންގްލޭންޑަށް ވޯލްޑް ކަޕް ކާމިޔާބު ކުރެވޭނެ ކަމަށް. އެކަން ހާސިލު ކުރުމަށް ކުޅުންތެރިން މަސައްކަތް ކުރާނެ" ކޭން ބުންޏެވެ.\nއިންގްލޭންޑުގައި ޒުވާން ސްކޮޑެއް އޮތުމަކީ އުޒުރު ދައްކަންޖެހޭ ކަމެއް ނޫން ކަމަށާއި ވޯލްޑް ކަޕް ކާމިޔާބު ކުރުން ފިޔަވައި ދެން ނިކުންނަ ކޮންމެ ނަތީޖާއަކީ ވެސް އިންގްލޭންޑަށް ރަނގަޅު ނަތީޖާއަކަށް ނުވާނެ ކަމަށްވެސް ޓޮޓެންހަމް އަށް ކުޅެމުން އަންނަ ކޭން ބުންޏެވެ.\nރަންވޭގައި ދެ ފްލައިޓެއް ޖެހި އެކްސިޑެންޓެއް ހިނގައިފި\nކޭންއަށް ދެން މި ސީޒަންގައި ނުކުޅެވޭނެ


Samsungun Galaxy A series ge6phoan eh nerefi | Mihaaru\nސެމްސަންގުން ގެލެކްސީ އޭ ސީރީޒްގެ އަގުހެޔޮ ހަ ފޯނެއް ނެރެފި\n14 އެޕްރީލް 2020 - 07:53\nސެމްސަންގުން ބުނިގޮތުގައި ބުރާސްފަތި ދުވަހު ނެރުނު އޭ ސީރީޒް ކަލެކްޝަނުގައި ހިމެނެނީ އޭ01 އާއި އޭ21 އާއި އޭ11 އާއި އޭ51 އާއި އޭ 51 (އެލްޓީއީ) އަދި އޭ71 5ޖީ އެވެ.\nThe 2020 #GalaxyA series line-up of devices deliver advanced mobile technologies at an accessible price point and will launch April9with the #GalaxyA01 and the #GalaxyA51. Learn more: https://t.co/NKhmLsTRxU\n— Samsung US Newsroom (@SamsungNewsUS) April 8, 2020\nއޭ01 ގެ ފީޗާތަކުގެ ތެރޭގައި 5.7 އިންޗީގެ އެޗްޑީ ޑިސްޕްލޭ، 5އެމްޕީ ފްރޮންޓް-ފޭސިން މަލްޓި ލެންސް ކެމެރާ އާއި 2ޖީބީގެ ރެމަކާ އެކު 16ޖީބީގެ ސްޓޯ ހިމެނެ އެވެ. މީގެ އަގަކީ 109.99 ޑޮލަރު (1,694.95ރ.) އެވެ.\nމި މޮޑެލްގެ ފޯނުތަކުގައި ހުންނާނީ 6.4 އިންޗީގެ އެޗްޑީ އިންފިނިޓީ-އޯ ޑިސްޕްލޭއެކެވެ. ތިން ލެންސަކުން ފޮޓޯތަކިގެ ކޮލިޓީ މަތިކުރެވޭނެ އެވެެ. ސްޓޯރޭޖަކީ 32ޖީބީ އެވެ. އަގަކީ 179.99 ޑޮލަރު (2,773.65ރ.) އެވެ.\nގެލެކްސީ އޭ21 ގައި އިންނާނީ 6.5 އިންޗީގެ އެޗްޑީ އިންފިނިޓީ-އޯ ޑިސްޕްލޭއެކެވެ. މި މޮޑެލްގައި އެކުލެވެނީ 3ޖީބީގެ ރޭމަކާ އެކު 32ޖީބީގެ ސްޓޯރޭޖެވެ. އަގަކީ އަގަކީ 249.99 ޑޮލަރު (3,852.35ރ.) އެވެ.\nގެލެކްސީ 51 (އެލްޓީއީ)\nމިއީ 6.5 އިންޗީގެ އެފްއެޗްޑީ އިންފިނިޓީ-ސުޕައެމޯލެޑް އިންފިނިޓީ-އޯ ޑިސްޕްލޭގެ ފޯނެކެވެ. ހަތަރު ޖީބީގެ ރޭމަކާ އެކު ސްޓޯރޭޖަކީ 128ޖީބީ އެވެ. މި ފޯނުގެ އަގަކީ 399.99 ޑޮލަރު (6,163.85ރ.) އެވެ.\nމިއީ އޭ ސީރީޒްގެ ފޯނުތަކުގެ ތެރެއިން 5ޖީ ލިބޭނެ މޮޑެލްއެކެވެ. އަގަކީ 499.99 ޑޮލަރު (7,704.85ރ.) އެވެ.\nގެލެކްސީ އޭ71 އަކީ އޭ ސީރީޒްގެ އެންމެ ވަރުގަދަ މޮޑެލެވެ. 5ޖީ ލިބޭ ފޯނަކީ 6.7 އިންޗީގެ އެފްއެޗްޑީ ޕްލަސް އިންފިނިޓީ-ސުޕައެމޯލެޑްގެ ޑިސްޕްލޭ އެކުލެވޭ ފޯނެކެވެ. މީގެ އަގަކީ 599.99 ޑޮލަރު (9,245.85ރ.) އެވެ.\nސެމްސަންގް ސައުތު ކޮރެއާ ސްމާޓް ފޯން އެމެރިކާ


ޕީޕީއެމް ތިންފަށް ވިޔަ ނުދިނުމަށް ކުރީގެ ރައީސް ޔާމީނު އެދިއްޖެ – Mikal News\nކުރީގެ ރައީސް ޔާމީނު ޕީޕީއެމް ރެލީގައި ޖޯޝާއެކު ވާހަކަ ދައްކަވަނީ\nދާދި ފަހުން މާލޭގައި ބޭއްވި ރެލީއެއްގައި ވާހަކަދައްކަވަމުން ކުރީގެ ރައީސް ޔާމީނު އަބްދުލް ގައްޔޫމު ވިދާޅުވީ ކައުންސިލް އިންތިޚާބާއި ހަމައިން ޕީޕީއެމް މިއަންނަނީ “ތިންފަށް ވާން” ކަމަށެވެ. އެ ގޯސް ރައްޔިތުން ނެހެދުމަށް ޔާމީނު އެދިވަޑައިގަތެވެ. މިއީ ކުރިޔަށް އޮތް އިންތިޚާބު ތަކުގައި ރައްޔިތުން ވިސްނަން ވީކަމެއް ކަމަށެވެ.\nޕީޕީއެމް ތިންފަށް ވަނީ ކަމަށް ރައީސް ޔާމީނު އިޝާރާތް ކުރައްވަނީ ފާއިތުވި ރިޔާސީ އިންތިޚާބާއި މަޖުލިސް އިންތިޚާބުގައި ބަލިވެ ކުރިޔަށް އޮތް ކައުންސިލް އިންތިޚާބުގައި ބަލިވެއްޖެ ނަމަ އެއީ ތިންފަށް ވުން ކަމަށް ނިސްބަތްކޮށެވެ. އެހެން ގޮތަކުން ބުނަނާނަ ޖެހިޖެހިގެން3އިންތިޚާބުން ބަލިވެއްޖެ ނަމަ ޕީޕީއެމާއި މީހުން ދުރަށް ހިނގައިދާނެ ކަމަށް ދޭހަވާ އިބާރާތަކުންނެވެ.\n“ދެން ތިންފަށްވީމަކާ އެއްވެސް އަންހެނަކު އެފިރިހެން މީހާއަކާ ނިއިންނާނެ، ކޮންމެވެސް ހުރަހެއް އަންނަނަ ޖެހޭނެ. އެހެންވީމަ އެގޮތަށް ވިސްނަވާ. ތިންފަށްވާން މިއުޅެނީ، ކައުންސިލް އިންތިޚާބާއި ހަމައިން. މިގޯސް ނަހަދާ. ކައުންސިލް އިންތިޚާބާއި ހަމައިން” ޔާމީނު ވިދާޅުވިއެވެ. މިހާތަނަށް ދެފަހަރު ބަލިވެއްޖެ ކަމަށެވެ. ދެން މިގޯސް ނެހެއްދެވުމަށް އެދިވަޑައިގަތެވެ.\nރައީސް އިބުރާހިމް މުހަމައްދު ސޯލިހުގެ ސަރުކާރަށް ވަރަށް ބޮޑަށް ފާޑު ވިދާޅުވަމުން ވިދާޅުވީ ހުރިހާ ތަނެއް ޖަޒީރާވެ ނިމިއްޖެ ކަމަށާއި އަދި ހުރިހާ ކަމެއް ސިޔާސީވެ ނިމިއްޖެ ކަމާށާއި އެކަމަކު މިއިން އެއްވެސް ކަމެއްގެ ފައިދާ ރައްޔިތުނަށް ނުލިބޭ ކަމަށެވެ.\nމި ސަރުކާރަކީ އަނިޔާވެރި ބައެއް ކަމަށާއި ރައްޔިތުންގެ ހުރިހާ ހައްގުތަކަކުން ރައްޔިތުން މަހުރޫމު ވެއްޖެ ކަމަށް ވިދާޅުވިއެވެ. 32 ބިލިޔަން ރުފިޔާގެ ބަޖެޓާކާކު މިސާރުކާރުން މިއުޅޭނީ މުސާރަ ނުދެވިގެން ކަމަށާއި އެއްވެސް މަޝްރޫއެއް ނުފެށިގެން ކަމަށެވެ. މުސާރަ ދޭނެ ލާރިކޮޅެއް ވެސް ހޯދަނީ ބޮޑުއަގުއި އަވަށްޓެރި ގައުމަކަށް ޓީބިލް ވިއްކައިގެން ކަމަށެވެ. އެކަމަކު އެއްބޭފުޅެއްގެ ބޭރުގެ ދަތުރާހެދި ބޭރުގެ އެހީ އޮބިނޯންނަ ވަރަށް ލިބެމުން އަންނަކަމަށް މަޖާޒީގޮތުން ބުންޏެވެ.\nމި ބޭފުޅުނަކަށް ހިސާބު ދިމައެއް ނުކުރެވޭ ކަމަށާއި ހިސާބު ޖަހާކަށް ނޭގޭ ކަމަށާއި ވަންނަ ފާއިސާއަށް ވާގޮތެއް ނޭނގޭކަމަށާއި، ފައިސާ ނުކުންނަ ގޮތެއް ވެސް ނޭނގޭ ކަމަށެވެ. މިވަރުން ގައުމެއް ނުހިންގޭނެ ކަމަށެވެ\nމިސަރުކާރުގެ ވަޒީފާތައް ހުރީ މުޅިންވެސް ޅިޔަން ފަހަރިންނަށް ދީފައިކަމަށާއި ގޭގެ ބަދިގޭގައި ގެންގުޅުނު މީހުންވެސް ޑެޕިއުޓީ މިނިސްންޓަރުން ފެންވަރަށް ގެނެސްފި ކަަމަށް ވިދާޅުވިއެވެ.\nޕީޕީއެމްގެ ވެރިކަމަށް އިޝާރާތް ކުރައްވައި ވިދާޅުވީ ރައްޔިތުން އެދޭ ދުވެލި ހަރު5އަހަރެއް ނިމިގެން ހިނގައްޖެ ކަން ރައްޔިތުންނަށް އެނގޭނެ ކަމަށެވެ. ޕީޕީއެމް ވެރިކަން ނިމެގެން ދިޔައިރު ރާއްޖޭގެ މީހެއްގެ ބޮލަކަށް 12 ހާސް ރުފިޔާ ޖެހޭނެ ކަމަށެވެ. އިގުތިސޯދު އޭރު ހުރި %6 ގްރޮތުގައި ކަމަށެވެ.\n2017 ކައުންސިލް ވީފެއިލް 2018 ރިޔާސީ އިންތިހާބުން ވީފެއިލް 2019 މަޖިލިސް އިންތިހާބުން ވީފެއިލް ޖެހިޖެހިގެން3އިންތިހާބު ނުވޭތޯ؟ ކުރީގެ ރައީސް ޔާމީން ވެސް ހިސާބު ޖަހަން ދަސްކުރީ އަދުރޭގެ އަދުރަމެޓިކުސް އިންތޯ؟


މިކުންފުންޏަށް ބޭނުނވާ ބައެއް ފަރުނީޗަރ ގަތުމަށް\nމޯލްޑިވް ގޭސް ޕވޓ ލޓޑ އިން މިކުންފުނީގެ ހެޑްއޮފީހަށް ބޭނުންވާ ބައެއް ފަރުނީޗަރ މިކުންފުނިން ފޯރުކޮށްދޭ ކުރެހުމާއި ބިލް އޮފް ކުއަންޓިޓީސް (ބީ.އޯ.ކިއު) އާ އެއްގޮތަށް ސަޕްލައިކޮށްދޭނެފަރާތެއް ހޯދުމަށް 30 ޖެނުއަރީ 2020 ގައި ކުރެވުނު އިޢުލާން (އިޢުލާން ނަންބަރ MGPL-I/PD/2020/02) އާއި ގުޅިގެން އެކަށީގެންވާވަރަށް އަންދާސީ ހިސާބް ހުށަހަޅާފައި ނުވާތީވެ މި އިޢުލާން ބާތިލްކޮށް އަލުން މިކަމަށް އިޢުލާން ކުރަމެވެ.\nވީމާ، މިކަމަށް ޝައުގުވެރިވެ ލައްވާ ފަރާތްތަކުން ތިރީގައި ބަޔާންކޮށްފައިވާ ތާވަލާާއި އެއްގޮތްވާ ގޮތުގެމަތިން މަޢުލޫމާތު ސާފުކުރެއްވުމަށްފަހު، ކަނޑައެޅިފައިވާ ތާރީޚަށް އަންދާސީ ހިސާބު ހުށަހެޅުއްވުން އެދެމެވެ.\n18 ފެބްރުއަރީ 2020 ވާ އަންގާރަ ދުވަހުގެ 11:00 އަށް\n23 ފެބްރުއަރީ 2020 ވާ އާދީއްތަ ދުވަހުގެ 11:00 އަށް\nއަގު ހުށަހެޅުމުގެ ފުރުސަތު ލިބޭނީ މަޢުލޫމާތު ސާފުކުރަން ވަޑައިގަންނަވާ ފަރާތްތަކަށް އެކަނި ކަމުގައި ދަންނަވަމެވެ.\nމަޢުލޫމާތު ފުރިހަމަނޫން ކޯޓޭޝަންތައް ބާތިލް ކުރެވޭނެއެވެ.\nމި އިއުލާން ކޮންމެ ވަގުތެއްގައިވެސް ބާތިލްކުރުމުގެ އިޙްތިޔާރު މިކުންފުންޏަށް ލިބިގެންވެއެވެ.\nމި އިއުލާނާއި ގުޅިގެން އިތުރު މައުލޫމާތު ސާފުކުރުމަށް ބޭނުންފުޅުވާނަމަ މިކުންފުނީގެ ނަންބަރު 3335614 އަށް ގުޅުއްވުން އެދެމެވެ.\n12 ފެބްރުއަރީ 2020،


FIFA World Cup: Sahtha in sahtha record akaaeku Croatia dhevana burah\nވާރލްޑް ކަޕް: ސައްތައިން ސައްތަ ރެކޯޑަކާއެކު ކްރޮއޭޝިއާ ދެވަނަ ބުރަށް\nކްރޮއޭޝިއާއިން ވަނީ ވާރލްޑް ކަޕްގައި އަލަށް ވާދަކުރި އައިސްލޭންޑް 2-1 އިން ބަލިކޮށްފައި\nކ. މާލެ 27 ޖޫން 2018 | ބުދަ 06:25 2,910\nކްރޮއޭޝިއާގެ ކުޅުންތެރިން ލަނޑު ޖެހުމަށްފަހު އުފާފާޅުކުރަނީ - ގެޓީ އިމޭޖާސް\nފީފާ ވާރލްޑް ކަޕްގެ ގްރޫޕް ފިޔަވަހީގައި ކުޅުނު ހުރިހާ މެޗެއް ކާމިޔާބުކޮށް ދެވަނަ ބުރުގެ ޖާގައެއް ކްރޮއޭޝިއާއިން ހޯދައިފިއެވެ.\nގްރޫޕް ފިޔަވަހީގެ އެންމެފަހު މެޗުގައި ކްރޮއޭޝިއާއިން ވަނީ ވާރލްޑް ކަޕްގައި އަލަށް ވާދަކުރި އައިސްލޭންޑް 2-1 އިން ބަލިކޮށްފައެވެ. މިއީ ބައިނަލްއަގްވާމީ ބޮޑު މުބާރާތެއްގައި މި ދެ ޓީމުގެ މެދުގައި ކުޅެވުނު ފުރަތަމަ މެޗެވެ.\nއައިސްލޭންޑްގެ ފުރަތަމަ އެގާރައިން ތިން ބަދަލެއް ފެނިގެންދިޔައިރު ކްރޮއޭޝިއާގެ ފުރަތަމަ އެގާރައިން ވަނީ ނުވަ ބަދަލެއް ފެނިގެންގޮސްފައެވެ. މި މެޗާއި ކުރިމަތިލިއިރު ކްރޮއޭޝިއާ އޮތީ ދެވަނަ ބުރަށް ކޮލިފައިވެފައެވެ. އައިސްލޭންޑަށް ދެވަނަ ބުރަށް ދިޔުމުގެ ފުރުސަތު އޮތީ މި މެޗު ކާމިޔާބުކޮށް އާޖެންޓީނާ ކުޅޭ މެޗުން އާޖެންޓީނާ ބަލިވެގެންނެވެ.\nފުރަތަމަ ހާފު ފެށިގެން ކްރޮއޭޝިއާގެ ފަރާތުން މޮޅު ކުޅުމެއް ފެނިގެންދިޔައިރު ކްރޮއޭޝިއާއިން ވަނީ ލަނޑު ޖެހުމަށް ރަނގަޅު ފުރުސަތުތަކެއް ތަނަވަސްކޮށްފައެވެ. އައިސްލޭންޑްގެ ފަރާތުން ވެސް ކައުންޓާގައި ނުރައްކާކުރުމަށް މަސައްކަތްކުރި ނަމަވެސް އެކުޅުންތެރިންނަށް މާ އެދެވޭ ފުރުސަތުތަކެއް ތަނަވަސް ކުރެވިފައެއް ނުވެއެވެ. އައިސްލޭންޑްއިން ފުރަތަމަ ހާފުގެ އެންމެފަހު ވަގުތު ފޮނުވާލި ހަމަލާއެއް ގޯލަށް ނުވަދެ ދިޔައީ ހަމަ ކިރިޔާއެވެ. އެ ހަމަލާ ސަލާމަތްކުރީ ކްރޮއޭޝިއާގެ ކީޕަރެވެ.\nދެ ޓީމު އެއްވަރުވެއޮވެ ފުރަތަމަ ހާފު ނިމިގެންދިޔައިރު ދެވަނަ ހާފުގައި ކްރޮއޭޝިއާއިން ވަނީ ކުޅުން ވަރުގަދަކޮށްފައެވެ. މެޗުގެ 51 ވަނަ މިނެޓުގައި ކްރޮއޭޝިއާގެ މިލާން ބަޑޭލް ފޮނުވާލި ހަމަލާއެއް ހުރަސް ދަނޑިއަށް އަމާޒުވިއިރު އޭގެ ދެ މިނެޓު ފަހުން ލަނޑެއް ޖަހާ އޭނާ ވަނީ ކްރޮއޭޝިއާށް ލީޑު ނަގައިދީފައެވެ. އޭގެ ދެ މިނެޓު ފަހުން އައިސްލޭންޑްގެ ހަމަލާއެއް ވެސް ވަނީ ހުރަސް ދަނޑިއަށް އަމާޒުވެފައެވެ.\nމެޗުގެ 76 ވަނަ މިނެޓުގައި ގިލްފީ ސިގަރޑްސަން ވަނީ ޕެނަލްޓީއަކުން ލަނޑެއް ޖަހާ އައިސްލޭންޑަށް އެއްވަރުކޮށްދީފައެވެ. މިއާއެކު ދެވަނަ ބުރަށް ދިޔުމުގެ އުއްމީދު އައިސްލޭންޑަށް އައުވެގެންދިޔައިރު މެޗުގެ 90 ވަނަ މިނެޓުގައި އިވާން ޕެރިސިޗް ވަނީ ލަނޑެއް ޖަހާ ކްރޮއޭޝިއާ މެޗުން މޮޅު ކޮށްދީފައެވެ.\nމިއީ ކްރޮއޭޝިއާގެ ތާރީހުގައި ވެސް ވާރލްޑް ކަޕްގެ ގްރޫޕް ފިޔަވަހީގައި ކުޅުނު ހުރިހާ މެޗެއް ކާމިޔާބުކުރި ފުރަތަމަ ފަހަރެވެ.\nގްރޫޕްގެ އެއްވަނައިގައި ކުޅުނު ތިން މެޗު ވެސް ކާމިޔާބުކޮށް ނުވަ ޕޮއިންޓާއެކު އޮތީ ކްރޮއޭޝިއާއެވެ. ދެވަނަ ހަތަރު ޕޮއިންޓާއެކު އާޖެންޓީނާއަށް ލިބޭއިރު ނައިޖީރިއާއަށް ތިން ޕޮއިންޓާއެކު ލިބެނީ ތިންވަނައެވެ. މި ގްރޫޕްގެ ފުލުގައި އެއް ޕޮއިންޓާއެކު އޮތީ ވާރލްޑް ކަޕްގައި އަލަށް ވާދަކުރާ އައިސްލޭންޑްއެވެ.\nދެވަނަ ބުރުގައި އަންނަ ހޮނިހިރު ދުވަހު އާޖެންޓީނާ ނުކުންނާނީ ފްރާންސާއި ދެކޮޅަށެވެ. ހަމައެހެންމެ ކްރޮއޭޝިއާ ނުކުންނާނީ ޑެންމާކާއި ދެކޮޅަށެވެ.


Egypt filmehge remake genesdheyn boney kapoor thahyaaru vanee\nބޮނީ ކަޕޫރުއަކީ ބޮލީވުޑްގައި ފާހަގަކޮށްލެވޭ ފިލްމު ޕްރޮޑިއުސަރެއް--\nފިލްމު ޕްރޮޑިއުސަރު ބޮނީ ކަޕޫރު ސިނަމާއާ ދުރުގައި ދުވަސްތަކެއް އުޅުމަށްފަހު އަނެއްކާވެސް ފިލްމެއްގެ މަސައްކަތް ފަށައިފި އެވެ. މިފަހަރު ހިންދީ ސިނަމާއަށް ގެނެސްދެނީ އިޖިޕްޓު ފިލްމެއްގެ ރީމޭކް އެކެވެ.\nބޮނީ ކަޕޫރު ފިލްމީ ދާއިރާ އާ ދުރަށް ޖެހުނީ އަންހެނުން އަދި ބޮލީވުޑްގެ މަގުބޫލު ބަތަލާ ސްރީ ދޭވީގެ މަރުގެ ހާދިސާއަށް ފަހު އެވެ. އެންމެ ފަހުގެ ބޮލީވުޑް ހަބަރުތައް ބުނާ ގޮތުގައި މިހާރު ބޮނީ އަންނަނީ ދެ ފިލްމެއްގެ މަސައްކަތް ކުރަމުންނެވެ. ހިންދީ ފިލްމު "ޕިންކް"ގެ ސައުތު ރީމޭކް އެއް އުފައްދާނެ ކަމުގެ ހަބަރު ދިނުމަށްފަހު ބޮނީ މިހާރު މަސައްކަތް ކުރަނީ އިޖިޕްޓު ފިލްމެއްގެ ރީމޭކް ބޮލީވުޑްއަށް ގެނެވޭތޯ ކަމަށް ރިޕޯޓުތައް ބުނެ އެވެ.\nމި ފިލްމަކީ "ހެޕްޓާ-ދަ ލާސްޓް ލެކްޗާ" ކިޔާ ލޯބީގެ ފިލްމެކެވެ. ވާހަކައަކަށް ބިނާ ކޮށް އުފައްދާފައިވާ މި ިފލްމަކީ ލޯބީގެ އެކި ސްޓޭޖުތައް ދައްކުވައިދޭ ފިލްމެކެވެ. އިޖިޕްޓު ސިނަމާގައި މި ފިލްމަށް ބޮޑު ތަރުހީބެއް ލިބިފައިވާއިރު މިއީ ލޯބީގެ ފިލްމުތަކުގެ ތެރެއިން އިޖިޕްޓުގައި އެންމެ މަޝްހޫރު އެއް ފިލްމެވެ.\n"ހެޕްޓާ-ދަ ލާސްޓް ލެކްޗާ" ފިލްމުގެ ޕޯސްޓަރެއް. މިއީ އިޖިޕްޓުގައި ކާމިޔާބުކަން ލިބުނު ލޯބީގެ ފިލްމެއް --\nމި ފިލްމު އުފެއްދުމާ ބެހޭ ގޮތުން ވާހަކަ ދައްކަމުން ބޮނީ ބުނެފައިވަނީ އިންޑިއާ އާއި އިޖިޕްޓުގެ ސަގާފަތަކީ ވަރުގަދަ، "އިންފްލުއެންސިވް" ސަގާފަތެއް ކަމަށާއި މިއީ އަދި ފެށުން ކަމުގައިވިޔަސް، މި ފިލްމަށްފަހު އިޖިޕްޓުގެ އިތުރު ފިލްމުތައްވެސް ބޮލީވުޑްއަށް ގެނެވޭނެ ކަމަށެވެ.\nމި ފިލްމުގެ ރީމޭކް ޕްރޮޑިއުސްކޮށް ގެނެސްދޭނީ ބޮނީ ކަޕޫރުގެ ބޭވިއު ޕްރޮޖެކްޓްސް އިންނެވެ. އަދި ކޯ-ޕްރޮޑިއުސް ކުރާނީ ފްރެޝް ލައިމް ފިލްމްސް އިންނެވެ.


SunOnline: Masthuvathakethi viyafaarin nafaa hoadhaa siyaasee meehunge nan minister ah vidhaalhu nuvenunu!\nމަސްތުވާތަކެތި ވިޔަފާރީން ނަފާ ހޯދާ ސިޔާސީ މީހުންގެ ނަން މިނިސްޓަރަށް ވިދާޅުނުވެވުނު!\nއައިޝަތު ނުޒުހާ 28 Dec 2021, 15:47\nހޯމް މިނިސްޓްރީން ބޭއްވި ނޫސްވެރިންގެ ބައްދަލުވުމެއްގެ ތެރެއިން މިނިސްޓަރު އިމްރާން އަބްދުﷲ ވާހަކަދައްކަވަނީ -- ސަން ފޮޓޯ/ މުހައްމަދު ހައްޔާން\nމަސްތުވާތަކެތީގެ ވިޔަފާރިން ނަފާ ހޯދާ ސިޔާސީ މީހުންގެ ނަންތައް ހާމަކުރައްވަން، ހޯމް މިނިސްޓަރު އިމްރާން އަބްދުﷲ ފަސްޖެހިވަޑައިގެންފިއެވެ.\nމަސްތުވާތަކެތި ނައްތާލުމަށް ޓަކައި ފުލުހުން މިއަދު ކ. ދޫނިދޫގައި ބޭއްވި ރަސްމިއްޔާތުގައި މިނިސްޓަރު އިމްރާން ވަނީ މަސްތުވާތަކެތީގެ މައްސަލަ ހައްލުކުރުމަށް އޮތް އެންމެ ބޮޑު ދައްޗަކީ މަސްތުވާތަކެތީގެ ވިޔަފާރީން ނަފާ ހޯދާ މީހުން އުޅުން ކަމަށާއި އޭގެ ތެރޭގައި ބައެއް ސިޔާސީ މީހުން ވެސް ހިމެނޭ ކަމަށް ވިދާޅުވެފައެވެ.\nމިފަދަ މީހުންނާ މެދު ރައްޔިތުން ސަމާލުވާން ޖެހޭ ކަމަށް ވެސް އިމްރާން ވިދާޅުވިއެވެ.\nމި ރަސްމިއްޔާތަށްފަހު ނޫސްވެރިންގެ ސުވާލުތަކަށް ޖަވާބު ދެއްވަމުން އިމްރާން ވިދާޅުވީ މަސްތުވާތަކެތީގެ ބޮޑެތި އަދަދުތަކާއެކު ހައްޔަރު ކުރެވުނު މީހުން، ޝަރީއަތަށް ދިއުމުގެ ކުރިން ދޫވުމުގައި ބަޔަކު ހަރަކާތްތެރިވަމުން އަންނަ ކަމަށެވެ.\nމިފަދަ "މަސްތުވާތަކެތި ބޭނުން ކުރާ މީހުންނާ އެކުގައި މަސައްކަތްކުރާ ނުވަތަ އެ މީހުންގެ ފަހަތުގައި ހަރަކާތްތެރިވާ މީހުން"ނާ ހަމައަށް ފޯރުމަށް ގިނަ ދަތިތަކެއް ހުރިކަމަށް ވެސް މިނިސްޓަރު ވިދާޅުވިއެވެ.\n"އެހެންވީމަ އަޅުގަނޑު މި ދެންނެވީ ސިޔާސީ ފަރާތްތަކާއި ވިޔަފާރި ވެރިންނާ، މި ހުރިހާ ކަމަކީ އަޅުގަނޑުމެންގެ ގައުމަށް ޓަކައި އަޅުގަނޑުމެން ހުއްޓުވަން ޖެހޭ ކަންކަން، ޝަރުއީ މަރުހަލާގެ ތެރެއިން ފުލުހުން ގެންދަން ޖެހޭ ހިސާބަށް ގެންދާނެ،" އިމްރާން ވިދާޅުވިއެވެ.\nއިމްރާން އިތުރަށް ވިދާޅުވީ މަސްތުވާތަކެތި ބޭނުންކުރާ މީހުން ހިމާޔަތްކުރަން ތިބޭ މީހުންގެ ނަންތައް ވަކިވަކިން ހާމަކުރަން ނުޖެހޭނެ ކަމަށެވެ.\n"ދެން ފަހަތުގަ ތިބޭ ފަރާތްތަކަށް، އަޅުގަނޑު ހިތުން އަޅުގަނޑު ޕަބްލިކަށް ނިކުމެ ވަކިވަކި ބޭފުޅުންގެ ނަންނަން ކިޔާކަށް ނުޖެހޭނެ،" އިމްރާން ވިދާޅުވިއެވެ.\nމީގެ އިތުރުން މިނިސްޓަރު ވިދާޅުވީ މަސްތުވާތަކެތީގެ މައްސަލަތަކުގައި ސިޔާސީ މީހުން އިސްކޮށް އުޅޭކަން ފުލުހުންނަށް ވެސް ރައްޔިތުންނަށް ވެސް ފާހަގަވެފައިވާ ކަމަށެވެ.\n"އަޅުގަނޑު ހިތުން ފުލުހުންނަށް ވެސް މީހުންނަށް ވެސް އައިޑެންޓިފައިވޭ، ވާހަކަދެކެވޭ، އަޅުގަނޑުމެން އެ ފަރާތްތަކުގެ ވާހަކަ ނުދައްކަނީ، ތިބޭފުޅުން އެ ވާހަކަ ދައްކަވަންވީ، އަޅުގަނޑު މި ދަންނަވަނީ އެންމެ ފަހުން މި މައްސަލަތަކުގަ ގެންދެވިފަ ތިބި ފަރާތްތައް ބެއްލެވީމަ ތިބޭފުޅުންނަށް އެނގިވަޑައިގަންނާނެ ކޮން ބައެއް ކަން،" ނޫސްވެރިންނާ މުހާތަބު ކުރައްވަމުން އިމްރާން ވިދާޅުވިއެވެ.\nއެހެންނަމަވެސް އެއްވެސް މީހެއްގެ ނަން ހާމަކުރައްވަން މިނިސްޓަރު ވަނީ ދެކޮޅު ހައްދަވައިފައެވެ.\n"އެހެންވީމަ އެ ނަންތައް ކޮންމެހެން ކިޔަން ޖެހޭނެ ކަމަކަށް ގަބޫލެއް ނުކުރަން،" އިމްރާން އިތުރަށް ވިދާޅުވިއެވެ.\nމީގެ އިތުރުން ފާއިތުވީ ތިން އަހަރު ތެރޭގައި 1.8 ބިލިއަން ރުފިޔާގެ މަސްތުވާތަކެތި އަތުލައިގެންފައިވާ ކަމަށާއި މިއީ މަގުމަތީގައި އުޅޭ "ކުޑަކުދިންކޮޅަކަށް" ވާނެ ކަމެއް ނޫން ކަމަށް އިމްރާން ވިދާޅުވިއެވެ.\n"މިއީ އަޅުގަނޑު ހިތުން މަގުމަތީގައި އުޅޭ ކުޑަކުޑަ ދެތިން ކުދިންނަށް ކުރެވޭނެ ކަމެއް ނޫން، މިއީ އަޅުގަނޑުމެން އެންމެންނަށް ވެސް އެނގެން ޖެހޭ ކަމެއް،" އިމްރާން ވިދާޅުވިއެވެ.\nމިނިސްޓަރު އިތުރަށް ވިދާޅުވީ މި ވާހަކަތައް ދައްކަނީ އަމިއްލަ މީހާ "ރިސްކު ކޮށްގެން" ކަމަށާއި ނަން ހާމަނުކުރިޔަސް އެ މީހުން އެ މަސައްކަތްތަކުން ދުރުވުމަށް ގޮވާލާ ކަމަށެވެ.\nރާމިޒާއާ ދެކޮޅަށް ގިނަ ހެކިތަކެއް ހުށަހަޅައިފި


vnews - Rohingya muslimunge haalathu haththahaa goas vanee\nރޮހިންގާ މުސްލިމުން މެރުން ހުއްޓާލުމަށް ގޮވާލައި މެލޭޝިޔާގައިކުރި މުޒާހަރާއެއްގައި، މުސްލިމުންގެ ހައްގުގައި ކުރި ދުޢާގެ ތެރޭގައި މެލޭޝިޔާގައި އުޅޭ ރޮހިންގާ ރެފިއުޖީއަކު ރޮނީ - ފޮޓޯ: އޭ.އެފް.ޕީ\nރޮހިންގާ މުސްލިމް ފިރިހެނަކު މިޔަންމާއިން ބަނގްލަދޭޝްއަށް އެތެރެވުމަށްޓަކައި ކަށިނަރުތަކެއްގެ ތެރެއިން އޭނާގެ ތުއްތު ދަރިފުޅު، ދަރިފުޅުގެ މަންމައަތަށް ދިއްކުރަނީ - ފޮޓޯ: އޭ.އެފް.ޕީ\nމުސްލިމުންގެ އަޣުލަބިއްޔަތު އޮންނަ ރާހައިން ސްޓޭޓަށް މީގެ ދެހަފްތާ ކުރިން މިޔަންމާ ސިފައިން އަރައި ހިންގަމުން ގެންދާ އުދުވާނުތަކުގައި މިހާތަނަށް ހާހަކަށްވުރެ ގިނަމީހުން މަރާލާފައިވާ ކަމަށް ކަމާބެހޭ ފަރާތްތަކުން ލަފާކުރާއިރު، އަވަށްޓެރި ބަނގްލަދޭޝް-މިޔަންމާ ގުޅޭ ސަރަހައްދީ އިމުގައިވާ ކޯރު ހުރަސްކުރުމުގެ ތެރޭގައިވެސް އެތައް ބަޔަކު ގެނބިގެން މަރުވެފައިވާ ކަމަށް ރިޕޯޓް ކޮށްފައިވެއެވެ. ގެންބިގެން މަރުވާ މީހުންގެ ތެރޭގައި ގިނައީ ކުޑަކުދިންނާއި އަންހެނުންކަން ބަނގްލަދޭޝްގެ އިންފާރަވެރިންވެސް ގެންދަނީ ބުނަމުންނެވެ.\nމިދިޔަ ބުދަދުވަހުސް ކުޑަ ލަކުޑި އޮޑިއެއް ކޯރަށް ބަންޑުން ޖަހާލުމުގެ ސަބަބުން ފަސް ކުޑަކުދިން ގެނބިގެން މަރުވެފައިވެއެވެ. ބަނގްލަދޭޝްގެ އިންފާރަވެރިން ބުނެފައިވަނީ މަރުވެފައިވާ ތުއްތު ފަސްކުދިންގެ ހަށިތައް ފެނުނީ ކޯރުގެ އެކި ހިސާބުތަކުން ކަމަށެވެ.\nގެނބިގެން މަރުވާ މީހުންގެ އިތުރުން، ބަޑިޖަހައި މަރާލާފައި ކޯރުގެ ތެރެއަށް އެއްލާލާފައި ވަނިކޮށް ފެންނަ ބައެއް މީހުންގެ ހަށިތައްވެސް ބަނގްލަދޭޝްއަށް ގެންގޮސް ގެންދަނީ ވަޅުލަމުންނެވެ. އެގޮތުން މިޔަންމާ ސިފައިން ބަޑިޖަހައި މަރާލި ހަމީހެއްގެ ހަށިގަނޑު ބަނގްލަދޭޝްއަށް ގެންގޮސް އެމީހުންގެ ޖަނާޒާ އިއްޔެވަނީ ބާއްވާފައެވެ. މީގެ ތެރޭގައި މިޔަންމާ މިސްކިތެއްގެ އިމާމުގެ ހަށިގަނޑުވެސް ހިމެނެއެވެ. ބަނގްލަދޭޝްއަށް ގެންދެވި ވަޅުލި އެންމެންގެ ހަށިގަނޑަށްވެސްހުރީ ވަޒަންއަރާފައެވެ.\nއެމީހުންގެ އާއިލާތަކުން ބުނެފައިވަނީ، ސިފައިން ބަޑިޖަހައި މަރާލި މީހުންގެ ހަށިތައް ސިއްރިއްޔާތުގައި ބަނގްލަދޭޝްއަށް ގެނައީ މިޔަންމާގައި ވަޅުލެވޭނޭފަދަ ވެސް ނެތުމުން ކަމަށެވެ. ނުވިތާކަށް، ސިފައިންގެ އަނިޔާވެރިކަމަށް ފިލައިގެން ބަނގްލަދޭޝްއަށް މުސްލިމުންދާތީ ސަރަހައްދީ އިމުގައި މިޔަންމާ ސިފައިން މައިން ވަޅުލަމުންދާ ކަމުގެ އަޑުތައްވެސް މިހާރުވަނީ ފެތުރިފައެވެ.\nމައިންތަކެއް ގޮވައިގެން އަންހެނަކާއި ތުއްތު ކުއްޖެއްގެ އެއްފައި ބުރިވުމާއި، އިތުރު ތިންމީހަކު މަރުވުމުގެ ހާދިސާތަކެއް ހިނގާފައި ވުމުން މިއީ ސިފައިން ގަސްދުގައި ކޮށްގެން އުޅޭ ކަމެއް ކަމަށް ކުރެވޭ ޝައްކުތައްވެސް މިހާރުވަނީ އިތުރުވެފައެވެ.\nމިޔަންމާ-ބަނގްލަދޭޝް އިން ހުރަސްކޮށް ރޮހިންގާ މުސްލިމުންތަކެއް ބަނގްލަދޭޝްއަށް އެތެރެވަނީ - ފޮޓޯ: އޭ.އެފް.ޕީ\nމިހާލަތުގައި ކަން އޮތްއިރު، މިދިޔަ އޮގަސްޓްމަހުގެ 25 ވަނަ ދުވަހުން ފެށިގެން މިޔަންމާ ސިފައިންގެ އަނިޔާވެރިކަމަށް ފިލައިގެން ރޮހިންގާ މުސްލިމުންގެ 294،000 މުސްލިމުން ބަނގްލަދޭޝްއަށް އެތެރެވެފައިވެއެވެ. އޭގެ ތެރޭގައި ގިނައީ އަންހެނުންނާއި ކުޑަކުދިންނެވެ.\nފުރާނައިގެ ސަލާމަތާއި ރައްކާތެރިކަމަށް އެދިގެން ބަނގްލަދޭޝްއަށް އެތެރެވަމުންދާ އެތައްހާސް މުސްލިމުން ކާނާއާއި އަވަސް ބޯހިޔާވަހިކަމަށް ބޭނުންޖެހިފައި ވާއިރު، ދުނިޔެއާއި އދއަށް އެކަންވެސް އަދި ތަނަވަސްކޮށެއް ނުދެވެއެވެ.\nމިޔަންމާ ސިފައިންގެ އަނިޔާވެރިކަމަށް ފިލައިގެން ބަނގްލަދޭޝްއަށް އެތެރެވަމުންދާ ރޮހިންގާ މުސްލިމުންގެ ހާލަތު މިގޮތަށް ހުރިއިރު، ފިލައިގެންވެސް އަންނާނޭ ފުރުސަތެއް ނުލިބި މިޔަންމާގައި ތިބި މުސްލިމުންގެ އެއްވެސް ޚަބަރެއް ނުވެއެވެ. އެމީހުން ތިބި ހާލެއްވެސް ނޭނގެއެވެ. އދއަށްވެސް އަދި ބައިނަލްއަގްވާމީ އެއްވެސް ފަރާތަކުންވެސް މުސްލިމުން އުޅޭ ރާހައިން ސްޓޭޓަށް ދިއުމުގެ ފުރުސަތު މިޔަންމާ ސަރުކާރުން ނުދެއެވެ.\nނުވިތާކަށް، ހާލުގައި ޖެހިފައިވާ ރޮހިންގާ މުސްލިމުންނަށް އެހީ ފޯރުވައި ދިނުމަށް އދއިން މިޔަންމާގައި ކުރަމުންދާ މަސައްކަތަށްވެސް މިޔަންމާއިން ގެންދަނީ ހުރަސްއަޅަމުންނެވެ. އެހީގެ ތަކެތި ރައްކާކޮށްފައި ހުރި ގުދަންތައްވެސް ބުދިސްޓުންވަނީ ލޫޓުވާލާފައެވެ.


BREAKING| Covid Ge Aa Vahtharu Germany In Fenijje - Vaguthu\nދެކުނު އެފްރިކާއިން އެންމެ ފުރަތަމަ ދެނެގަނެވުނު ކޮވިޑް-19ގެ އާ ވޭރިއެންޓް "އޮމިކްރޮން" ގެ ދެ ވޭދަނައެއް ޖަރުމަން ވިލާތުން ފެނުނު ކަން އެ ގައުމުން އިއުލާންކޮށްފިއެވެ.\nއޮމިކްރޮންގެ ވޭދަނަތައް ދުނިޔޭގެ އެކިކަންކޮޅުތަކުން މިހާރު ފެންނަން ފަށާފައިވާ އިރު، ގިނަ ގައުމުތަކުން މިހާރު ވަނީ ވޭރިއަންޓާ ދެކޮޅަށް ވަރުގަދަ ފިޔަވަޅުތައް އަޅަން ފަށައިފައެވެ. އެގޮތުން ދެކުނު އެފްރިކާ ހިމެނޭ ގޮތަށް އެފްރިކާގެ ބައެއް ގައުމުތަކުން މީހުން އެތެރެވުން ވަނީ މަނާކޮށްފައެވެ.\nއަދި ބައެއް ގައުމުތަކުން ފުރަބަންދަކާ ދިމާލަށް މިހާރު ވަނީ މިސްރާބު ޖަހައިފައެވެ. މިއީ ކޮވިޑްގެ އާ ވޭރިއަންޓާ ގުޅިގެން މި ފަހުން، މިހާ އަވަހަށް ގައުމުތަކުން ފިޔަވަޅު އަޅަން ފެށި ފުރަތަމަ ފަހަރެވެ. ދުނިޔޭގެ ސިއްހަތު ޖަމިއްޔާ، ޑަބްލިއުއެޗްއޯ އިން ވެސް ވަނީ ދެކުނު އެފްރިކާ އިން ފުރަތަމަ ފެނުނު ކޮވިޑްގެ ވޭރިއަންޓަކީ ކަންބޮޑުވުން އޮތް ވޭރިއަންޓެއް ކަން އިއުލާންކޮށްފައެވެ.\nދެކުނު އެފްރިކާގެ ސައިންސްވެރިން ބުނާ ގޮތުގައި މިދިޔަ ހަފްތާގައި ފެނުނު އޮމިކްރޮންގައި މިއުޓޭޝަން މައްޗަށެވެ. މި ވޭރިއަންޓް ދެކުނު އެފްރިކާ އާޢި ޖަރުމަނުގެ އިތުރުން އިނގިރޭސި ވިލާތާއި ބެލްޖިއަމާއި އިސްރާއީލުންނާއި ހޮންކޮންގް އިން ވަނީ ފެނިފައެވެ.


ފުލެޓްގެ އަގު ބޮޑުވުމުގެ ޝަކުވާ ނާއިބު ރައީސްއަށްMikal News\nފުލެޓްގެ އަގު ބޮޑުވުމުގެ ޝަކުވާ ނާއިބު ރައީސްއަށް\n6 އޮކްޓޯބަރ 2019, 10:14 |\nސަރުކާރުގެ ބޯހިޔާވަހިކަމުގެ މަޝްރޫއުގެ ދަށުން ފުވައްމުލަކުގައި އަޅާފައިވާ ފުލެޓްތަކުގެ ކުއްޔާއި މެއިންޓަނަންސް ފީގެ ގޮތުގައި ދައްކަންޖެހޭ އަދަދު ބޮޑުވުމުގެ ޝަކުވާ ރާއްޖޭގެ ނާއިބު ރައީސް ފައިސަލް ނަސީމަށް ހުށަހަޅާފިއެވެ. ނާއިބު ރައީސް ފުވައްމުލަކަށް ކުރައްވަމުން ގެންދަވާ ދަތުރުފުޅާއި ދިމާކޮށް ފުލެޓްގެ ލިބުނު ބައެއް ފަރާތްތަކުން އިހުތިޖާޖުކޮށް ނާއިބު ރައީސަށް ސިޓީއެއްވެސް އަރުވާފައެވެ.\nމިއިހުތިޖާޖުގެ ބައިވެރިން ގޮވާލާފައިވަނީ އެންމެ އާދައިގެ މީހާއަށްވެސް އަތްފޯރާ ފަށަށް އަގުތައް ތިރިކުރުމަށެވެ. ނާއިބު ރައީސަށް އެރުވި ސިޓީގައި އެދިފައިވަނީ ފުލެޓްގެ ކުއްޔާއި މެއިންޓެނަންސް ފީގެ ގޮތުގައި ނެގުމަށް ކަނޑައަޅާފައިވާ 3،800 ރުފިޔާގެ ބަދަލުގައި 1،500 އާއި 2،000 ރުފިޔާ އާއި ދެމެދުގެ ފީއެއް ނެގުމަށެވެ. ފުވައްމުލަކުގައި ދިރިއުޅޭ އާންމު މީހެއްގެ މުސާރައަކީ 5،000 ރުފިޔާ ކަމަށާއި އެވަރުގެ މުސާރައެއް ލިބިގެން ޒަރޫރީ ބޭނުންތައް ފުރިހަމަކުރުމަށްފަހު ކުލި ނުދެއްކޭނެކަމަށް ބަޔާންކޮށްފައިވެއެވެ.\nފުލެޓުގެ އަގުބޮޑުވުމުގެ ޝަކުވާ ވަނީ މީގެކުރިންވެސް ގިނަ ބަޔަކު ކޮށްފައެވެ. ގިނަ ރައްޔިތުންތަކެއްގެ ކަންބޮޑުވުން މިކަމާއި ގުޅިގެން ހުރި ނަމަވެސް ފުލެޓް ލިބުނު ފަރާތްތަކުން ފުލެޓް އެއްބަސްވުމުގައި އަންނަ ހުކުރު ދުވަހުގެ ކުރިން ސޮއިކުރުމަށް ފުވައްމުލަކު ސިޓީ ކައުންސިލުން ވަނީ އިއުލާންކޮށްފައެވެ. އަދި ޑައުންޕޭމަންޓް ދެއްކެވުމަށް ތައްޔާރުވެވަޑައިގަތުމަށްވެސް ވަނީ އެދިލައްވާފައެވެ.\nއިތުރު ލިޔުންބޯހިޔާވަހިކަންފުވައްމުލައް ސިޓީ ފްލެޓް\nTags: ބޯހިޔާވަހިކަން, ފުވައްމުލައް ސިޓީ ފްލެޓް


Ibthihaal ah aniyaa nukuraa kamah Afiya bunefi\nއިބްތިހާލަށް އަނިޔާނުކުރާކަމަށް އާފިޔާ ބުނެފި\n-4months ago3- މުއައްލިމް އިބްރާހިމް\nވ.ރަކީދޫގައި ވަރަށް އަނިޔާވެރިކޮށް މަރާލާފައި އޮއްވާ ފެނުނު މުހައްމަދު އިބްތިހާލަށް އަނިޔާކޮށްފައި ނުވާނެކަމަށް އޭނާގެ މަންމަ އާފިޔާ މުހައްމަދު ބުނެފިއެވެ.\nއާފިޔާ މިހެން ބުނެފައިވަނީ އިބްތިހާލް މަރުވުމުގެ ކުރިން އެކި ދުވަސްމަތިން އޭނާއަށް އާފިޔާ އަނިޔާކުރި ކަމަށްބުނެ އުފުލާފައިވާ އަމުރަށް ނުކިޔަމަންތެރިވުމުގެ ދައުވާގެ ޝަރީއަތުގެ މަޖިލީހުގައި ވާހަކަ ދައްކަމުންނެވެ.\nމީގެ ކުރިން އެ ދައުވާއަށް އެއްބަސްވެފައި ވީނަމަވެސް އާފިޔާ ވަނީ އެފަަދަ ގޮތަށް ބަޔާނެއް ދީފައި ނުވާނެކަމަށް ބުނެފައެވެ. އެގޮތުން އާފިޔާ ވަނީ އޭނާ ސޮއިކުރިކަމަށްބުނާ ބަޔާން ދެއްކުމުން އެފަދަ ބަޔާނެއްގައި އޭނާ ސޮއި ކޮށްފައި ނުވާނެ ކަމަށާއި އެފަދަ ބަޔާނެއްގައި ސޮއިކުރަން އޭނާއަށް ދީފައި ވެސް ނެތްކަމަށް ބުނެފައެވެ.\nއޭނާ ވަނީ އިބްތިހާލަށް އަނިޔާކޮށްފައި ނުވާނެކަމަށް ބުނެ ދައުވާއަށް އިންކާރުކޮށްފައެވެ.\nއާފިޔާ ވަނީ މި މައްސަލައިގައި ދެން ކުރިއަށްދާން ބޭނުންވަނީ ވަކީލެއްގެ އެހީތެރިކަމާއި އެކުގައިކަމަށް ބުނެފައެވެ. އެހެންކަމުން ގާޒީ ވަނީ އެ އިންތިޒާމު ހަމަޖައްސައިދިނުމަށް ކޯޓުން ކަރެކްޝަންސްގެ ކިބައިން އެދޭނެކަމަށް ބުނެފައެވެ.\nދެން ނެތް ބުނާނެ އެއްޗެއް. މީ އިސްލާމީ ގައުމެއްތަ؟\nދެންއަވަހައް ދޫކޮށްލާ އޭރުން އެހެން މީހުންވެސް އެފަދަގޮތައް ދަރިންނާދޭތެރޭހަދާފަ ށަރީއަތުގެ މަޖިލީހުގަ ދެދުއަހު ދެގޮތައްބުނެ ސަލާމަތްވާނެކަން ޔަގީންވާނެތާ (ކުރިއައް ދިވެހިގައުމު ދިވެހި އަންހެނުން ހިމާޔައްކުރޭ)\nމިވަނީ ކިހިނެއް މިހާރު މީނާ ހީކުރީބާ މި ދުނިޔެ އެކަނި ކަމަށްއޮތީ ،\nހަތަރު ގައުމެއްގައި ތިބި ދިވެހިންގެ މައުލޫމާތު ހިއްސާކުރުމަށް އެމްބަސީތަކުން އެދިއްޖެ01 hour ago\nދައުލަތުގެ ސިއްރު ތަހުގީގެއްގެ މައުލޫމާތު ދޭން ކުރީގެ ސީޕީ މުނާޒް އެދުނު!01 hour ago\nޖެންގޯ ގަރލްސް މާލެ" ވޯރކްޝޮޕް ނިންމާލައިފި02 hours ago\nކޮރޯނާ ވައިރަސް ފެތުރޭނަމަ މީހުން އެކަހެރި ކުރާނީ ކ.ފުނަދޫގައި02 hours ago\nރާއްޖޭގައި އިންޑިއާގެ ބޭސް އެއް އޮންނަކަމަށް ބުނަނީ ހެލިކޮޕްޓަރު އޮންނާތީ: މާރިޔާ02 hours ago\nކޮންމެ ކަމަކަށް ކޮމިޝަނެއް، ޖިންސީ ގޯނާގެ މައްސަލަތައް ބަލާނެ ކޮމިޝަނެއް ނެތް!28 hours ago\nAuthorities deny rumors of Corona Virus being found in the Maldives02 hours ago\nމިދިޔަ އަހަރު ރިސޯޓްތަކުގެ އޮކިއުޕަންސީ ދައްވެއްޖެ 1 10 hours ago


Furathama mahuge adhadhuthakun tourism sinaa athah aa unmeedheh\nފަތުރުވެރިންތަކެއް ރާއްޖެއަށް އައުން-- ފޮޓޯ: އަވަސް\nފުރަތަމަ މަހުން ޓޫރިޒަމް ސިނާއަތަށް އާ އުންމީދެއް!\n01 ފެބްރުއަރީ 2021 - 14:42:03\nމިއަހަރުގެ ފުރަތަމަ މަހުގައި ރާއްޖެ އައި ފަތުރުވެރިންގެ އަދަދުތަކުން ޓޫރިޒަމް ސިނާއަތަށް އާ އުންމީދެއް ލިބިއްޖެއެވެ.\nޓޫރިޒަމް މިނިސްޓްރީން ކޮންމެ ދުވަހަކު އާންމުކުރަމުން އަންނަ ތަފާސްހިސާބުތަކަށް ބަލާއިރު މިއަހަރުގެ މިހާނަތަށް ޖުމްލަ ރާއްޖެ އައި ފަތުރުވެރިންގެ އަދަދު އުޅެނީ 92,103 ގަ އެވެ. އަދި ފާއިތުވި 31 ދުވަހަށް ބަލާއިރު އާންމުކޮށް ކޮންމެ ދުވަހަކު ވެސް ރާއްޖެއަށް އަންނަ ފަތުރުވެރިންގެ އަދަދު އުޅުނީ 2000 އިން މަތީގަ އެވެ.\nމިނިސްޓްރީގެ ތަފާސްހިސާބުތަކަށް ބަލާއިރު 2000 އާ ގާތްކުރާ އަދަދަކަށް ފަތުރުވެރިން ނާންނަނީ އެންމެ ދެ ދުވަހު އެވެ. އެއީ މިދިޔަ މަހުގެ 13 ވަނަ ދުވަހާއި 20 ވަނަ ދުވަހު އެވެ. އަދި މިދިޔަ މަހުގެ މިހާތަނަށް އެންމެ ގިނަ ފަތުރުވެރިން އައިސްފައި ވަނީ 31 ވަނަ ދުވަހު އެވެ. އެ ދުވަހު 4218 މީހުން ރާއްޖެ އައިސްފައި ވެއެވެ.\nއޭގެ އިތުރުން، ރާއްޖެއަށް އެންމެ ގިނަ ފަތުރުވެރިން އައި ގައުމަކަށް އަދިވެސް އޮތީ ރަޝިއާ އެވެ. އެގައުމުން އައި ފަތުރުވެރިންގެ އަދަދު 20,973 ގައި އުޅޭއިރު ދެވަނައިގައި އޮތް އިންޑިއާއިން ވަނީ 19,135 މީހުން އައިސްފަ އެވެ. އަދި ތިންވަނައިގައި އޮތް ޔޫކްރެއިނުން އައި ފަތުރުވެރިންގެ އަދަދު އުޅެނީ 7,210 އެވެ.\nމިއަހަރުގެ މިހާތަނަށް 614 ޓޫރިސްޓް ފެސިިލިޓީއަކުން ހިދުމަތް ދެމުންދާއިރު އޮޕަރޭޝަންގައި 43,320 އެނދުވެ އެވެ.\nމިއަހަރުގެ ފުރަތަަމަ މަހުގެ އަދަދުތައް ލައްކައަކާ ގާތުގައި އުޅޭއިރު މިއަހަރު ޓޫރިޒަމް މިނިސްޓަރީންއިން ކަނޑައަޅާފައިވާ އަމާޒަށް ވާސިލުވުމުގެ އުންމީދު ވަނީ އާވެފައެވެ.